শাহজালাল বিশ্ববিদ্যালয়ে প্রশাসনিক পদ থেকে চার শিক্ষকের পদত্যাগ\nপ্রকাশিত: ১:০২ অপরাহ্ণ, আগস্ট ১৮, ২০১৬\nশাহজালাল বিজ্ঞান ও প্রযুক্তি বিশ্ববিদ্যালয়ে প্রশাসনিক পদ থেকে পদত্যাগ করেছেন চারজন শিক্ষক। বুধবার (১৭ আগস্ট) বিশ্ববিদ্যালয়ের একজন প্রভোস্ট, দুজন সহকারী প্রভোস্ট এবং একজন সহকারী প্রক্টর পদত্যাগ করেন। পদত্যাগকারী শিক্ষকরা ‘মহান মুক্তিযুদ্ধ ও মুক্তচিন্তা চর্চায় উদ্বুদ্ধ শিক্ষকবৃন্দের’ সমর্থক। তারা শিক্ষকদের ওই গ্রুপের আহবায়ক অধ্যাপক ড. আখতারুল ইসলামের কাছে পদত্যাগপত্র জমা দিয়েছেন বলে জানিয়েছেন।\nপদত্যাগকারী ওই চারজন শিক্ষকই বিশ্ববিদ্যালয়ের ইন্ডাস্ট্রিয়াল প্রোডকশন ইঞ্জিনিয়ারিং(আইপিই) বিভাগের। তারা হলেন, শাহপরান হলের প্রভোস্ট অধ্যাপক ড. মহসিন আজিজ খান, সহকারী প্রক্টর জাহিদ হাসান, প্রথম ছাত্রী হলের সহকারী প্রভোস্ট শান্তা সাহা এবং বেগম সিরাজুন্নেছা চৌধুরী ছাত্রী হলের সহকারী প্রভোস্ট সৈয়দা কামরুন নাহার।\nএ বিষয়ে শাহপরান হলের পদত্যাগকারী প্রভোস্ট অধ্যাপক মহসিন আজিজ খান দৈনিক উত্তরপূর্বকে জানান, আমরা আমাদের পদত্যাগপত্র আমাদের গ্রুপের আহবায়কের কাছে জমা দিয়েছি। যেহেতু আমরা একটা গ্রুপ করি। তাই পদত্যাগপত্র আহবায়কের কাছে জমা দিয়েছি এটা যেমন সত্য, তেমনি প্রশাসনের কারও কাছে পদত্যাগপত্র জমা দেইনি-এটাও সত্য।\nপদত্যাগের বিষয়ে সহকারী প্রক্টর জাহিদ হাসান জানান, এটা(পদত্যাগ) এখন পর্যন্ত একটা ফরম্যাটে আছে। এটা আমাদের গ্রুপের সিদ্ধান্তের একটা বিষয়। পদত্যাগপত্র গ্রুপের আহবায়ক অধ্যাপক ড. আখতারুল ইসলামের কাছে জমা দিয়েছেন বলে জানান তিনি।\nএ বিষয়ে উপাচার্য অধ্যাপক ড. আমিনুল হক ভূইয়া এখনও কিছু জানেন না বলে সাংবাদিকদের জানিয়েছেন।


শিক্ষাপ্রতিষ্ঠান খোলার প্রস্তুতি যুক্তিযুক্ত, মত শিক্ষাবিদদের - TMNews71.Com শিক্ষাপ্রতিষ্ঠান খোলার প্রস্তুতি যুক্তিযুক্ত, মত শিক্ষাবিদদের - TMNews71.Com\nশিক্ষার্থীদের ক্ষতি বিবেচনায় শিগগিরই শিক্ষা প্রতিষ্ঠান খুলে দেয়ার কোনো বিকল্প নেই বলে মনে করেন শিক্ষাবিদরা। তাদের মতে, শিক্ষা ক্ষতি আরো বাড়লে ভবিষ্যতে তা সামালানো কঠিন হবে। তবে, স্বাস্থ্যবিধি রক্ষার বিষয়টি অবশ্যই গুরুত্বের সাথে পর্যবেক্ষণে রাখতে হবে।\nস্থবির শিক্ষাখাত কিছুটা সরব। শিক্ষা প্রতিষ্ঠান চালুর প্রস্তুতি নিতে স্কুল-কলেজে পৌঁছেছে সরকারি নির্দেশনা। সরকারের এই সিদ্ধান্তকে ইতিবাচক বলছেন শিক্ষাবিদরা।\nঢাকা বিশ্ববিদ্যালয়ের সাবেক উপাচার্য অধ্যাপক আ আ ম স আরেফিন সিদ্দিক বলেন, ব্যস্তবতার নিরিখে শিক্ষাপ্রতিষ্ঠান খোলার সিদ্ধান্ত যৌক্তিক। এই সিদ্ধান্তেই এখন এগিয়ে যেতে হবে।\nএক্ষেত্রে বেশ কিছু চ্যালেঞ্জের কথাও বলছেন তারা। স্বাস্থ্যবিধি কতটুকু মেনে চলা হবে? ক্লাস শুরুর পরিকল্পনা নিয়েও প্রশ্ন রয়েছে তাদের। শিক্ষাবিদ ড. সিদ্দিকুর রহমান বলেছেন, শিক্ষাপ্রতিষ্ঠান খোলার আগে বেশ কিছু কার্যক্রম শেষ করতে হবে। দুই শিফট চালু করতে হবে। অর্ধেক শিক্ষার্থী সকালে ও অর্ধেক শিক্ষার্থী বিকেলে ক্লাস করবে।\nঢাকা বিশ্ববিদ্যালয়ের সাবেক উপাচার্য অধ্যাপক আ আ ম স আরেফিন সিদ্দিক বলছেন, স্বাস্থ্যবিধি মেনে শিক্ষার্থীদের ক্লাসে নিয়ে আসা অসম্ভব। তাই সেকশন করে এক একটি সেকশন একেক দিন ক্লাস করবে।\nশিক্ষাবিদ ড. সিদ্দিকুর রহমান বলছেন, বৈশ্বিক সংকটের এই প্রেক্ষাপটে কোন সিদ্ধান্তই শতভাগ সঠিক হবে না। তবে, পরিকল্পনার যথার্থ বাস্তবায়ন সংকট অনেকটাই কমাতে পারে।\nশুধু পরিকল্পনা করেই থেমে থাকলে চলবে না, কঠোর মনিটরিংয়ের কথাও বলছেন এই শিক্ষাবিদরা। গত বছরের ১৭ মার্চ থেকে বন্ধ আছে দেশের সব ধরনের শিক্ষাপ্রতিষ্ঠান।


যুক্তরাষ্ট্র সফরে মনমোহন সিং-এর সামনে নানা চ্যালেঞ্জ | বিশ্ব | DW | 26.09.2013\nভারতের প্রধানমন্ত্রী ড. মনমোহন সিং জাতিসংঘের সাধারণ পরিষদের অধিবেশনে যোগ দিতে মার্কিন যুক্তরাষ্ট্র সফরে গেলেও পার্শ্ববৈঠকে মিলিত হবেন মার্কিন প্রেসিডেন্ট ওবামাসহ বাংলাদেশ, নেপাল ও পাকিস্তানের শীর্ষ নেতৃত্বের সঙ্গে৷\nমার্কিন যুক্তরাষ্ট্রের সঙ্গে ভারতের কৌশলগত সহযোগিতায় নতুন করে অক্সিজেন জোগাতে প্রধানমন্ত্রী ড. মনমোহন সিং ২৭শে সেপ্টেম্বর গুরুত্বপূর্ণ বৈঠকে বসবেন প্রেসিডেন্ট ওবামার সঙ্গে৷ বিভিন্ন দ্বিপাক্ষিক ইস্যুর জটিলতায় ভারত-মার্কিন সম্পর্কে যে মন্থরতা এসেছিল, সেটা কাটানোর চেষ্টা করা হবে, যার প্রথমেই আছে বেসামরিক পরমাণু সহযোগিতা চুক্তি৷ চুক্তির দায়বদ্ধতা শর্ত শিথিল করার জন্য নতুন দিল্লির ওপর চাপ দিতে পারেন ওবামা৷ সেটা বুঝেই ড. সিং স্পষ্ট করে দেবেন, যে দায়বদ্ধতা শর্ত হবে আন্তর্জাতিক নিয়মবিধি মেনেই৷ তার বাইরে কিছু নয়৷\nউল্লেখ্য, চুক্তি অনুসারে একাধিক মার্কিন কোম্পানি ভারতে পরমাণু বিদ্যুৎ উৎপাদনে বিনিয়োগ করতে এগিয়ে এসেছিল৷ যার মধ্যে উল্লেখযোগ্য জেনারেল ইলেকট্রিক, ওয়েস্টিংহাউস৷ কিন্তু পরমাণু দুর্ঘটনার কথা চিন্তা করে ঐ চুক্তিতে পরমাণু দায়বদ্ধতার যে শর্ত যুক্ত করে ভারত, তাতে পরমাণু চুল্লিতে কোনো দুর্ঘটনা ঘটলে মোটা অঙ্কের ক্ষতিপূরণ দিতে হবে সংশ্লিষ্ট কোম্পানিকে৷ এতে পিছিয়ে আসে ঐসব কোম্পানি৷ মনমোহন সিং-ওবামা বৈঠকে পরমাণু বিদ্যুতের পথ সুগম হলে প্রায় ১৫ হাজার কোটি ডলারের বাজার খুলে যাবে৷\nমনমোহন সিং-ওবামা বৈঠকে পরমাণু বিদ্যুতের পথ সুগম হলে প্রায় ১৫ হাজার কোটি ডলারের বাজার খুলে যাবে\nঅ্যাজেন্ডার দ্বিতীয় বিষয় প্রতিরক্ষা সহযোগিতা৷ ভারত যৌথ সমরাস্ত্র উদ্ভাবন এবং উৎপাদনে রাজি আছে, যদি প্রযুক্তি হস্তান্তর করা হয়৷ এছাড়া আছে ব্যবসা-বাণিজ্য ও বিনিয়োগ৷ এই প্রসঙ্গে দ্বিপাক্ষিক বিনিয়োগ চুক্তি সম্পাদনে ভারতের আগ্রহী৷ অন্যান্য বিষয়ের মধ্যে আছে জাতিসংঘের সংস্কার এবং তার প্রেক্ষিতে নিরাপত্তা পরিষদে ভারতের স্থায়ী আসনে মার্কিন সহযোগিতা, সন্ত্রাস এবং আফগানিস্তান পরিস্থিতি৷\nবাংলাদেশের প্রধানমন্ত্রী শেখ হাসিনার সঙ্গে বৈঠক হবে ২৯শে সেপ্টেম্বর৷ বাংলাদেশে ভোট এসে গেল৷ সম্ভবত এটাই বর্তমান প্রধানমন্ত্রিত্বকালে মনমোহন সিং-হাসিনার শেষ বৈঠক৷ স্বভাবতই উঠে আসবে তিস্তা চুক্তি এবং স্থলসীমা চুক্তি প্রসঙ্গ৷ স্থলসীমা চুক্তি বিলটি কার্যকর করার জন্য দরকার সংসদের দুই-তৃতীয়াংশের সমর্থন৷ সংসদের শীতকালীন অধিবেশনে বিলটি পাশ করাবার সর্বতোভাবে চেষ্টা করার কথা জানাবে ভারত৷ অন্যান্য ক্ষেত্রে দ্বিপাক্ষিক সহযোগিতা বেড়েছে৷ যেমন, বিদ্যুৎ, দিল্লির দেয়া উদার শর্তে ৫,৪০০ কোটি টাকার ঋণে বিভিন্ন প্রকল্পের কাজের অগ্রগতি৷ ব্যবসা-বাণিজ্যে বাংলাদেশের পণ্যের জন্য ভারতের বাজার আরো সম্প্রসারিত করার এবং শুল্ক সুবিধা দেবার কথা তুলতে পারে বাংলাদেশ৷\nমনমোহন সিং-হাসিনার বৈঠকে স্বভাবতই উঠে আসবে তিস্তা চুক্তি এবং স্থলসীমা চুক্তি প্রসঙ্গ\nপাকিস্তানের প্রধানমন্ত্রী নওয়াজ শরিফের সঙ্গে বৈঠক নিয়ে টালবাহানা কেটে গেছে৷ উভয় নেতা মিলিত হচ্ছেন৷ ভারত তার পুরানো দাবি তুলবে৷ পাকিস্তানের মাটি থেকে ভারত-বিরোধী সন্ত্রাস রোধ করা এবং সীমান্তে গুলি বিনিময়ের মত ঘটনা বন্ধ করার প্রসঙ্গ৷ তবে রুটিনমাফিক আশ্বাস প্রতি-আশ্বাসই সার হবে৷ কাজের কাজ কতটুকু হবে, তা নিয়ে কূটনৈতিক মহলে যথেষ্ট সংশয়ের অবকাশ আছে৷ অন্তত অতীত অভিজ্ঞতা তাই বলে৷ পাকিস্তানের দিক থেকে হয়ত ভারতকে সবথেকে সুবিধাপ্রাপ্ত দেশের স্থান দেবার কথা জানাতে পারেন নওয়াজ শরিফ৷ মনমোহন সিং-শরিফ আলোচনায় আভাস পাওয়া যাবে, পাকিস্তানের সামরিক বাহিনী শেষ কথা বলার অবস্থায় আছে কিনা৷\nভারতের প্রধানমন্ত্রী ড. মনমোহন সিং জাতিসংঘের সাধারণ পরিষদের অধিবেশনে যোগ দিতে মার্কিন যুক্তরাষ্ট্র সফরে গেলেও পার্শ্ববৈঠকে মিলিত হবেন মার্কিন প্রেসিডেন্ট ওবামাসহ বাংলাদেশ, নেপাল ও পাকিস্তানের শীর্ষ নেতৃত্বের সঙ্গে৷ (25.09.2013)\nকি-ওয়ার্ডস যুক্তরাষ্ট্র, সফর, মনমোহন সিং, চ্যালেঞ্জ, জাতিসংঘ\nখাশগজি হত্যাকাণ্ডে সৌদি কর্মকর্তাদের সংশ্লিষ্টতার প্রমাণ মিলেছে 08.02.2019\nজাতিসংঘ জানিয়েছে, সাংবাদিক জামাল খাশগজিকে সৌদি আরবের কর্মকর্তারাই যে পরিকল্পিতভাবে হত্যা করেছেন, তার প্রমাণ পাওয়া গেছে৷ সৌদি আরব তদন্ত বাধাগ্রস্ত করার চেষ্টা করছে বলেও অভিযোগও উঠেছে৷\nমিয়ানমারে সহিংসতা বন্ধে আন্তর্জাতিক চাপ বাড়ছে 14.09.2017\nমিয়ানমারের রাখাইনে রোহিঙ্গা মুসলিমদের উপর নিপীড়নকে ‘কার্যত জাতিগত নির্মূল' বলে দাবি করেছেন জাতিসংঘের মহাসচিব আন্তোনিও গুতেরেস৷ তাই অবিলম্বে সহিংসতা বন্ধে দেশটির সরকারের প্রতি ‘দ্রুত পদক্ষেপ' নেওয়ার আহ্বান জানিয়েছেন তিনি৷


Biswa Bangla Global Summit: will be conducted on 21 and 21 April 2022|শিল্পই লক্ষ্য! দু’বছর পর ফের বিশ্ব বাংলা বাণিজ্য সম্মেলনের আয়োজনে মমতা বন্দ্যোপাধ্যায় সরকার – News18 Bangla\nBiswa Bangla Global Summit: শিল্পই লক্ষ্য! দু’বছর পর ফের বিশ্ব বাংলা বাণিজ্য সম্মেলনের আয়োজনে মমতা বন্দ্যোপাধ্যায় সরকার...\nবিশ্ব বাংলা বাণিজ্য সম্মেলনে\nBiswa Bangla Global Summit: ২১ এবং ২২ এপ্রিল এই দু’দিন বাণিজ্য সম্মেলন অনুষ্ঠিত হবে।\nLast Updated : November 08, 2021, 22:32 IST\n#কলকাতা : বাংলা নববর্ষের গোড়াতেই আগামী বছর রাজ্যে অনুষ্ঠিত হতে চলেছে বিশ্ব বাংলা বাণিজ্য সম্মেলন (Biswa Bangla Global Summit)। ২১ এবং ২২ এপ্রিল এই দু’দিন বাণিজ্য সম্মেলন (Biswa Bangla Global Summit) অনুষ্ঠিত হবে। মিলন মেলা প্রাঙ্গণ অথবা বিশ্ব বাংলা কনভেনশন সেন্টারে অনুষ্ঠিত হবে এই সম্মেলন। রাজ্য সরকার সুত্রে জানা গিয়েছে, এ নিয়ে একটি নির্দিষ্ট কমিটিও তৈরি করা হয়েছে। মুখ্যমন্ত্রী মমতা বন্দ্যোপাধ্যায় ছাড়াও মুখ্যসচিব হরিকৃষ্ণ দ্বিবেদী সেই কমিটিতে থাকছেন। বিশ্ব বাণিজ্য সম্নেলন নিয়ে শিল্পপতিদের খুব শীঘ্রই সবিস্তার জানানো হবে বলে সূত্রের খবর।\nদু'বছর বন্ধ ছিল এই শিল্প সম্মেলন৷ এবার ফের কলকাতায় হতে চলেছে বিশ্ব বাংলা বাণিজ্য সম্মেলন (Biswa Bangla Global Summit)। রাজ্যে শিল্প বিনিয়োগ টানতে ২০ এবং ২১ এপ্রিল দু’দিন ধরে চলবে এই সম্মেলন। করোনা কাঁটায় গত দু’বছর বাণিজ্য সম্মেলন করতে পারেনি রাজ্য সরকার। এবার করোনার প্রকোপ অনেকটা কম। আর তাই রাজ্যে বিনিয়োগ টানতে আগামী এপ্রিলেই বসছে বিনিয়োগের আসর। যদি অন্যান্য বছর জানুয়ারি মাসেই এই সম্মেলন হয়ে থাকে। এবার হচ্ছে বাংলা নববর্ষের পরে এপ্রিল শেষে।\nআরও পড়ুন: 'মমতা গরিবের মেয়ে, ওকে উঠতে দে!' সুব্রতর স্মরণে স্মৃতির ঝাঁপি খুললেন পার্থ\nএছাড়া সরকার সূত্রে খবর, রাজ্যের শিল্পবান্ধব পরিবেশ তুলে ধরতে বিদেশে পাড়ি দেবেন মুখ্যমন্ত্রী মমতা বন্দ্যোপাধ্যায় (CM Mamata Banerjee)। সেখানে করতে পারেন রোড শো-ও। পাশাপাশি রাজ্যের শিল্পবান্ধব পরিবেশ নিয়ে রাজ্যপাল জগদীপ ধনখড়কে বিদেশে গিয়ে রোড শো করার প্রস্তাব দিয়েছে সরকার। রাজ্যপাল সেই প্রস্তাবে সম্মতি জানিয়েছেন বলেও খবর।\nপ্রতিবছরই দেশি বিদেশী শিল্পকর্তা, বিশিষ্ট বিনিয়োগকারী, উদ্যোগপতিরা হাজির থাকেন এই শিল্প সম্মেলনে। রাজ্যের শিল্পবান্ধব পরিস্থিতির শিল্পপতিদের কাছে তুলে ধরে রাজ্য। উন্নয়নের নিরিখে দেশের অন্যান্য রাজ্যগুলির থেকে বাংলা কীভাবে এগিয়েছে তা তথ্য দিয়ে দেশ-বিদেশের প্রতিনিধিদের কাছে তুলে ধরে সরকার।\nআরও পড়ুন: তথাগত রায় শুধুই দলের সদস্য, দিলীপকে পাশে বসিয়েই প্রবীণ নেতাকে উপেক্ষা সুকান্তর\nগত কয়েক বছর ধরে বাংলার শিল্পবান্ধব পরিস্থিতি দেখে খুশি শিল্পপতিরা। বাংলায় বিনিয়োগ করতে আগ্রহীও। মুখ্যমন্ত্রী মমতা বন্দ্যোপাধ্যায় জানিয়েছেন, এই শিল্প সম্মেলনে অসাধারণ সাফল্য এসেছে। দেশে-বিদেশের শিল্পমহল যেভাবে এগিয়ে এসেছে তা অত্যন্ত গুরুত্বপূর্ণ। এবার বাণিজ্য সম্মেলন আরও বড় আকারে করার পরিকল্পনা নিয়েছে রাজ্য সরকার। কারণ, মুখ্যমন্ত্রী মমতা বন্দ্যোপাধ্যায় (CM Mamata Banerjee) আগেই জানিয়েছেন, সরকারের বর্তমান লক্ষ্য 'শিল্প'।\nFirst published: November 08, 2021, 22:32 IST\nBiswa BanglaBusinessCM Mamata Banerjee


Cyclone Jawad: ঘূর্ণিঝড় ‘জাওয়াদ’-এর নামকরণ করেছে কোন দেশ? এর অর্থই বা কী? Cyclone Jawad: ঘূর্ণিঝড় ‘জাওয়াদ’-এর নামকরণ করেছে কোন দেশ? এর অর্থই বা কী?\nকলকাতা মঙ্গলবার, ২৪ মে ২০২২, ১১:৪৩ ( AM )\nCyclone Jawad: ঘূর্ণিঝড় ‘জাওয়াদ’-এর নামকরণ করেছে কোন দেশ? এর অর্থই বা কী?\nপ্রকাশের সময় : বৃহস্পতিবার, ২ ডিসেম্বর, ২০২১, ০৩:৩৩:৩৭ পিএম\n/ ৭২৩ বার খবরটি পড়া হয়েছে\nকলকাতা টিভি ওয়েব ডেস্ক: ঘূর্ণিঝড় জাওয়াদ-এ (Cyclone Jawad) আতঙ্কে গুচ্ছ ট্রেন বাতিল থেকে শুরু করে রাজ্য ও এলাকা ভিত্তিক ব্যবস্থা গ্রহণ করছে সরকার৷ আবহওয়া দফতরের (IMD) সতর্কতা অনুযায়ী, অন্ধপ্রদেশ ওবং ওড়িশা উপকূলে আগামী ৪ ডিসেম্বর সকালে এই ঘূর্ণিঝড় (Cyclone) আছড়ে পড়তে পারে৷ দক্ষিণ-পশ্চিম মৌসুমী বায়ু শেষ হওয়ার পর এটিই প্রথম ঘূর্ণিঝড়। কিন্তু কেন এমন নাম ঘূর্ণিঝড়টির? কী এর নামের মানে?\nএবারের ঘূর্ণিঝড়ের নামটি রেখেছে সৌদি আরব। আরবি শব্দ ‘জাওয়াদ’-এর অর্থ উদার বা করুণাময়৷ ঘূর্ণিঝড় আবার করুণাময়? আবহওয়াবিদের মতে, ইয়াস, গুলাব, ফণির মতো আসন্ন জাওয়াদ ঝড়টি ততটা বিধ্বংসী বা ভয়ঙ্কর নয়৷ এ কারণেই তার নাম রাখা হয়েছে ‘জাওয়াদ’ বা ‘উদার’৷ হাওয়া অফিস জানিয়েছে, উপকূলবর্তী অঞ্চলে শনিবার থেকে হাওয়ার বেগ ৩০ থেকে ৪০ কিলোমিটার থাকবে । তা সর্বোচ্চ ৮০ কিলোমিটারে পৌঁছাতে পারে ।\nবৃহস্পতিবার থেকে শনি কলকাতা-সহ দক্ষিণবঙ্গে প্রবল ঝড়বৃষ্টির পূর্বাভাস দিয়েছে আলিপুর আবহাওয়া দফতর । আন্দামান সাগরে তৈরি হওয়া একটি নিম্নচাপ ঘূর্ণিঝড়ে পরিণত হতে পারে । শুধু তাই নয় এই ঘূর্ণিঝড়ের জেরে শনিবার ও রবিবার রাজ্যে বজ্রবিদ্যুত্-সহ ঝড়বৃষ্টি হতে পারে বলেও সতর্ক করেছে হাওয়া অফিস । শনিবার ৭ থেকে ২০ সেন্টিমিটার বৃষ্টির সম্ভাবনা রয়েছে পূর্ব ও পশ্চিম মেদিনীপুরে । ৭ থেকে ১১ সেন্টিমিটার বৃষ্টি হওয়ার সম্ভাবনা দুই ২৪ পরগনা, ঝাড়গ্রাম এবং হাওড়া জেলায় ।\nরবিবার অর্থাৎ, ৫ ডিসেম্বর ভারী বৃষ্টি হওয়ার সম্ভাবনা দুই মেদিনীপুর, দুই ২৪ পরগনা, ঝাড়গ্রাম, কলকাতা, নদিয়া, মুর্শিদাবাদ, পূর্ব বর্ধমান ও মালদা জেলায় । সতর্কতা জারি করা হয়েছে নদিয়া, মুর্শিদাবাদ, পূর্ব বর্ধমান, মালদা জেলার জন্যও । সেদিন সংশ্লিষ্ট জেলার কোথাও কোথাও ৭ থেকে ১১ সেন্টিমিটার বৃষ্টি হতে পারে বলে জানিয়েছে আবহাওয়া দফতর ।


ক্যান্সার লাইফস্টাইল কিংবা জিনগত কারণ নয়, ক্যান্সারের বড় কারণ দুর্ভাগ্য\nলাইফস্টাইল কিংবা জিনগত কারণ নয়, ক্যান্সারের বড় কারণ দুর্ভাগ্য! ধূমপান, মদ্যপান, অপরিমিত খাদ্য গ্রহণ, ফাস্টফুড আর মুটিয়ে যাওয়ার মতো লাইফস্টাইল এবং জিন বা বংশগত কারণকে ক্যান্সারের বড় কারণ মনে করার একটা প্রবণতা অনেকের মধ্যে আছে। কিন্তু তা মোটেই ঠিক নয়।\nসম্প্রতি বিবিসি, টেলিগ্রাফ ও জিনিউজ অনলাইনের এক খবরে এমন তথ্য প্রকাশিত হয়েছে। বিজ্ঞানীরা বলছেন, দুই-তৃতীয়াংশ ক্যান্সারের পেছনে লাইফস্টাইল কিংবা জিনগত কারণ খুঁজে পাওয়া যায় না। এসব ক্যান্সারের কারণ স্রেফ দুর্ভাগ্য! বাকি এক-তৃতীয়াংশ ক্যান্সার হয় পরিবেশ, লাগামহীন জীবনাচার বা লাইফস্টাইল এবং জিনগত কারণে। ক্যান্সার থেকে মুক্ত থাকতে মদ ও ধূমপান পরিহার, পরিমিত খাদ্য গ্রহণ, অতিরিক্ত মোটা না হওয়া আর পরিকল্পিত জীবন-যাপনের পরামর্শ দেন বিশেষজ্ঞরা। চিকিৎসাবিজ্ঞানীরা মানুষকে সতর্ক করে বলে আসছিলেন, আজেবাজে খাবার থেকে সৃষ্ট টিউমার, ব্যায়াম না করা কিংবা বংশগত জিনত্রুটি ক্যান্সারের প্রধান কারণ। তবে এখন বলা হচ্ছে বদভ্যাস পরিহার করে পরিকল্পিত জীবন-যাপন করলেই ক্যান্সার থেকে মুক্ত থাকা যাবে তার নিশ্চয়তা নেই।\nএক গবেষণায় জানা গেছে, বেশিরভাগ ক্যান্সারের ক্ষেত্রে জীবন-যাপন প্রণালির কোনো সম্পর্ক নেই। সতর্ক থেকেও এসব এড়ানো সম্ভব নয়। যুক্তরাষ্ট্রের জনস হপকিনস ইউনিভার্সিটি স্কুল অব মেডিসিন এবং ব্লুমবার্গ স্কুল অব পাবলিক হেলথের গবেষকরা যৌথভাবে ক্যান্সার নিয়ে গবেষণা চালান।\nগবেষক দল বলছেন, বিভিন্ন ধরনের ক্যান্সারের মধ্যে দুই-তৃতীয়াংশ হয় কোষের বিভাজনের ক্ষেত্রে কোনো না কোনো জটিলতার কারণে। লাগামহীন জীবনাচার কিংবা ডিএনএ'র ত্রুটির সঙ্গে যার কোনো সম্পর্কই নেই। আর এই কোষ বিভাজনটা মানুষের নিয়ন্ত্রণের সম্পূর্ণ বাইরে। এমনকি গবেষণায় জানা গেছে, সুস্থ থাকার জন্য কোষ বিভাজন যতবেশি প্রয়োজন হয়, ক্যান্সারের আশঙ্কাটাও ততই বেড়ে যায়। এই প্রথমবার বিজ্ঞানীরা ব্যাখ্যা করতে সক্ষম হলেন, কেন কোনো ক্যান্সার অন্যগুলোর চেয়ে বেশি ভিন্ন। যেমন অন্ত্রের চেয়ে মলদ্বারে কেন ক্যান্সার বেশি হয়। কারণ, অন্ত্রের চেয়ে মলদ্বারের কোষ বিভাজন হয় দ্বিগুণ।\nজনস হপকিনসের বিজ্ঞানীরা যে ৩১টি ক্যান্সার নিয়ে গবেষণা করেন তার মধ্যে ৯টি লাইফস্টাইল কিংবা জিনগত। বাকি ২২টিই ছিল দুর্ভাগ্যবশত। যেখানে ডিএনএ আর জীবনাচারের প্রভাব ছিল খুবই কম। গবেষণা প্রতিবেদনটি সম্প্রতি সায়েন্স জার্নালে প্রকাশিত হয়েছে।\nগবেষকরা বলছেন, দেহে পুরনো কোষ মরে যায়। আবার স্টেম সেল বিভাজনের মাধ্যমে সে শূন্যতা পূরণ হয়। এসব পরিবর্তনের ক্ষেত্রে জটিলতায় মানুষের জীবন-যাপন প্রণালির সম্পর্ক খুঁজে পাওয়া যায় না। বরং এসবের জন্য 'দুর্ভাগ্যকে'ই দায়ী করা যায়। তবে এই গবেষণার ফল জেনে অসতর্ক হওয়ার কিংবা অসংলগ্ন ও লাগামহীন জীবনাচারের কোনো সুযোগ নেই। কারণ অন্য এক-তৃতীয়াংশ ক্যান্সারের জন্য দায়ী মানুষের লাইফস্টাইল বা জীবনাচার। গবেষক ক্রিস্টিয়ান টোমাসেটি বলেন, যেসব ক্যান্সারের ক্ষেত্রে জীবনাচারের সম্পর্ক নেই সেগুলোর মধ্যে আছে মস্তিষ্কের ক্যান্সার, ক্ষুদ্রান্ত্রের ক্যান্সার, যকৃতের ক্যান্সার। অন্যদিকে ধূমপান ও মদ্যপান, ভাইরাস আর জিন বা বংশগত কারণে যেসব ক্যান্সার হয় সেগুলোর ক্ষেত্রে সতর্কতা অবলম্বন করলে ঝুঁকি কমানো সম্ভব। লাইফস্টাইল ও জিনগত কারণে হওয়া এই এক-তৃতীয়াংশ ক্যান্সারের মধ্যে আছে খাদ্যনালির ক্যান্সার, ব্রেস্ট ও জরায়ুর ক্যান্সার। সাধারণত এক-পঞ্চমাংশ ক্যান্সারের জন্য ধূমপানকে দায়ী করা হয়। যুক্তরাষ্ট্রে ক্যান্সার রোগীদের মধ্যে ৬ দশমিক ৯ শতাংশ ফুসফুস এবং দশমিক ৬ শতাংশ মস্তিষ্কের ক্যান্সারে আক্রান্ত হয়।\nযুক্তরাষ্ট্রের গবেষকরা এমন কিছু কোষ ও কলা (বেশ কিছু কোষ মিলে গঠিত) নিয়ে গবেষণা করেন যেগুলোর ক্যান্সারে আক্রান্ত হওয়ার আশঙ্কা অন্যগুলোর তুলনায় অনেক বেশি। গবেষকরা অবশ্য বলছেন, ধূমপান ও মদ্যপান পরিহার করা, শরীরকে সুস্থ ও সক্রিয় রাখা, পরিমিত খাদ্য গ্রহণের মাধ্যমে মানুষ অনেক ধরনের ক্যান্সার থেকে মুক্ত থাকতে পারে। এর আগে ব্রিটেনে পরিচালিত গবেষণায় জানা যায়, বিভিন্ন ধরনের ক্যান্সারের মধ্যে ৪০ শতাংশের বেশি ক্যান্সারের জন্য লাইফস্টাইল বা জীবনাচারই দায়ী।\nচিনি ছাড়া চা কিংবা কফির কথা চিন্তাও করা যায় না অথচ এই চিনিই কিনা তামাকের মতো ক্ষতিকর! এমন অবিশ্বাস্য তথ্যই দিয়েছেন যুক্তরাজ্যের ইউনির্ভাসিটি অব লিভারপুলের গবেষক সায়মন ক্যাপওয়েল।\nচিনিকে নতুন তামাক হিসেবেও আখ্যা দিয়ে তিনি জানা ,বিশ্বের বিভিন্ন খাদ্যপণ্য প্রস্তুতকারক প্রতিষ্ঠান এ খবর জানার পর তাদের পণ্যে চিনির পরিমাণ কমিয়ে আনবে বলে আশা করছেন সায়মন। চিনির ক্ষতিকর দিক নিয়ে মানুষের মধ্যে সচেতনতা তৈরির জন্য একটি ক্যাম্পেইন দলের সদস্য হয়ে কাজ করছেন সায়মন।\nনাস্তায় যা খাবেন\nমানুষের ৭টি কাজ দৈহিক সুস্থতা দেয়\nক্যান্সার এড়াতে ধূমপান\nযে গাছের আলোয় আলোকিত হবে সড়ক\nএপ্রিলে আসছে অ্যাপল ওয়াচ\nপেশাজীবী নারীর ত্বক পরিচর্যা


এপ্রিল 13, 2017 কম স্প্রেড ব্রোকার লেখক মনির এমাম 34520 দর্শকরা\nপ্রকল্পের কয়েক মাস আগে শুরু, কিন্তু যারা তা সঙ্গে অর্জন করেছেন। অবশ্য, মিলিওনেয়ার তারা এমনটি না করে, কিন্তু সেই বার্তাগুলি যে আমি আসা জন্য "ভিকনতাকতে" আমরা তাদের সফলতা সম্পর্কে কথা বলতে পারবেন না। আমি সম্প্রতি ইউক্রেন থেকে একটি পাঠক লিখেছিলেন। তিনি অর্জন করেছেন এবং 70 tysyachgriven ($ 3,500) নিয়ে আসে। আমরা তাকে যোগাযোগ, এবং এখন সাইটের সাফল্য Artem Belov একটি ইতিহাস রয়েছে। সাধারণ ফরেক্স বই কিছু আমাকে বলে যা খুব শীঘ্রই তার মত, এক ডজন চেয়ে বেশি হতে হবে।\nসমস্যাগুলির সমাধান করার প্রশ্নে কোনও পদ্ধতি কোনও ইতিবাচক উত্তর দিতে পারে না এমন ক্ষেত্রে, এখানে একটি সমন্বয় পদ্ধতি ব্যবহার করা হয়। এটা আলাদা অংশগুলির সমন্বয় এবং সমস্যার সমাধান করার উপায় যা একে অপরের সাথে পরস্পরবিরোধী নয়। সাধারণভাবে, সমস্যাটির পরবর্তী ধাপে ধাপে সমাধানটির এটি ভিত্তি।\nসব পেশী সাধারণ ফরেক্স বই গ্রুপের মধ্যে ভারসাম্য পুনরুদ্ধার এই ধরনের ষড়যন্ত্রগুলি ব্যবহার করার আগে, আপনাকে অবশ্যই আপনার কর্মক্ষেত্র থেকে সতর্কতা অবলম্বন করতে হবে।\n১৩. একটি লেনদেন সম্পন্ন করতে কতক্ষণ সময় লাগে? সাধারণ ফরেক্স বই ১০। (১) অধিদপ্তরের একজন মহাপরিচালক থাকিবেন, যিনি অধিদপ্তরের প্রধান নির্বাহী হইবেন।\nআরএসএস ফিড এবং বিভিন্ন সোশ্যাল মিডিয়ার পেজ রয়েছে যা আপনি সেরা PSD Freebies এ পোস্ট করা আপডেটগুলির জন্য সাবস্ক্রাইব করতে পারেন। আপনি দ্বারা সব ফটোশপ ফ্রিbies ব্রাউজ করতে পারেনসদ্য মুক্তিপ্রাপ্ত সবচেয়ে সম্প্রতি যোগ করা ফাইল খুঁজে পেতে। ফাইল সার্ভার, যোগাযোগ সরঞ্জাম, ডাটাবেস সার্ভার, টার্মিনাল সার্ভার সীমিত প্রবেশাধিকার দিয়ে বিশেষভাবে সজ্জিত কক্ষগুলিতে অবস্থিত।\nসিকিউরিটিজ নিয়ন্ত্রকদের মধ্যে সুপারভাইজরি কনভারজেন্সির জন্য তার প্রস্তাব ছাড়াও, অন্যান্য ফিনান্স ব্যাংকিং ক্ষেত্রের (ইবিএ), এবং বীমা ও পেশাগত পেনশনের (ইওওপএএ) মধ্যে ইউরোপীয় সুপারভাইজারি কর্তৃপক্ষের সাথে একসাথে কাজ করে অন্যান্য ফিনান্সগুলির মধ্যেও এটি করতে হয়।\n(ইউ ডিস্ক পড়া) সম্পূর্ণ অফলাইন, কম্পিউটারের সম্পদগুলি গ্রহণ করবেন না।\nকি কাজ আপনি একটি কম্পিউটারের সাথে এবং একটি ওয়েবসাইট যে আপনি যথেষ্ট অর্থ উপার্জন করতে পারেন ছাড়া অনলাইন কি করতে পারেন? কোন দক্ষতা যে আপনার সাথে আরামদায়ক বা শিখতে করার জন্য প্রস্তুত হয় অনলাইনে অর্থ ব্যবহার করা যেতে পারে. যদি আপনি নিজেকে বিপণন করার আপনার দক্ষতা শোকেস আপনার নিজস্ব ওয়েবসাইট আছে এটা একটা সুবিধা.\nকোনও অ্যাপ্লিকেশনের জন্য ব্যবহার করা উপাদানটি পৃষ্ঠ প্লেটের আকারের উপর নির্ভরশীল, এটিতে কী রাখা হবে তার ওজন এবং এটি কি ধরনের পরিধান করা প্রয়োজন। ক্লায়েন্টের জন্য সবচেয়ে ভাল কাজ করবে কি বিক্রেতারা নির্ধারণ করতে পারে। কিছু ধরনের গ্রানাইট অন্যের তুলনায় তীক্ষ্ণ, অর্থাত্ একটি নির্দিষ্ট লোডিং শক্তির একটি পৃষ্ঠ প্লেট অন্য ধরনের টাইপের সাধারণ ফরেক্স বই চেয়ে গ্র্যানাইট থেকে তৈরি হওয়ার সময় পাতলা হতে পারে। একটি লাল কালো গাছ বিবেচনা। এটি অ্যাক্সেস, অনুসন্ধান, সন্নিবেশ, এবং O(log n) মুছে দিন। অ্যারের সাথে তুলনা করুন, যা O(1) এর অ্যাক্সেস আছে এবং বাকি ক্রিয়াকলাপগুলি হল O(n)।\nঅনেক বিজ্ঞাপন এবং সহজ সমৃদ্ধি প্রতিশ্রুতি উপর সঞ্চালিত হয় এবং অবিলম্বে বাস্তব অর্থ, যা স্বাভাবিকভাবেই আমানতের হ্রাস বাড়ে সঙ্গে ট্রেডিং শুরু। তারপরে আমি পুনরায় ডিজাইনের উপর আঘাত করলাম, যেখানে প্রোগ্রাম কোডটি আসলে একটি ছোট উৎস থেকে তৈরি করা হয় (প্রপ্রোচেসার ম্যাক্রোসের মাধ্যমে), এবং প্রোগ্রামটি ক্রমাগত ভবিষ্যদ্বাণীযোগ্য এমন কিছু জিনিস খুঁজে বের করে না যা প্রোগ্রামটি মোটামুটি অনুমানযোগ্য। অন্য কথায়, কাজ করার ক্রমটির "ব্যাখ্যা" করবেন না, এটি "সংকলন করুন"।\nভেপু বলেছেন: সামুতে কোন পোস্ট আমি এতবার পড়ি নাই আপনার পোস্টটা যতবার পড়সি। একটা কোটি টাকার পোস্ট দিসেন। আমি টুকটাক ইলেক্ট্রিকাল কাম কাজ পারি (লাইট ফ্যান এর সুইচ পালটানো, ফ্যানের রেগুলেটর লাগানো, সার্কিট ব্রেকার নস্ট হইলে চেঞ্জ করা ইত্যাদি) সিআইডি মনে করছে, এই তিনজন রিজার্ভ চুরির ঘটনায় সরাসরি জড়িত। এদের আইনের আওতায় আনতে আদালতে অভিযোগপত্র দেয়া হবে বলে জানিয়েছেন সিআইডি কর্মকর্তারা।\nঅভ্যাস, এটি সক্রিয় করে যে এনালগ ইনপুট / আউটপুট শব্দ প্রজনন হস্তক্ষেপ দেয়। কিন্তু পেশাদার সঙ্গীতশিল্পীরা বিশ্বাস করেন যে এনালগ শব্দটির "উষ্ণতা" রয়েছে যা "অঙ্ক" সরবরাহ করতে পারে না। লোকসান থেকে আয় অনুপাত অন্তত সমান এবং বিশেষ করে বেশ কয়েকবার দ্বারা বড় হওয়া উচিত।\nফ্যাক্স: ০২-৯৫৮৫০৫২, ০২-৭১৬০৩৮১, বিজ্ঞাপন: ৯৫৮৫০৫১। উত্তরঃ হ্যা, আপনি আপনার অঙ্গিকার পরিকল্পনা নিজেই সাধারণ ফরেক্স বই নির্ধারন করতে পারবেন। পরিকল্পনা কিনতে কিংবা পরিবর্তন করতে কল করুন ১২৫ এ অথবা ডায়াল করুন *১২৫#


বেডরুম থেকে ড্রয়িং রুম, সুশান্তের বাড়িতে একের পর এক ভিডিও তুলেছিলেন রিয়া ! A Look At Rhea Chakrabortys Videos Reportedly Shot Inside Sushant Singh Rajput, R | bollywood - News18 Bangla, Today's Latest Bengali News\nবেডরুম থেকে ড্রয়িং রুম, সুশান্তের বাড়িতে একের পর এক ভিডিও তুলেছিলেন রিয়া !\nঠিক এই সময়ই সামনে এল অভিনেত্রী রিয়া চক্রবর্তীর বেশ কিছু ভিডিও ৷\nLast Updated: July 2, 2020, 5:09 PM IST\n#মুম্বই: মানসিক অবসাদের কারণেই বলিউডের অন্যতম প্রতিভাবান নায়ক সুশান্ত সিং রাজপুত নিজেকে শেষ করে দেওয়ার জন্য বেছে নিয়েছিলেন আত্মহত্যার পথ ৷ এই খবর নিয়ে উত্তাল বলিউড ৷ সুশান্তের এই মৃত্যু এখন যেন বিদ্রোহের রূপ নিয়েছে৷ এই মৃত্যুর খবরকে সঙ্গে নিয়ে একের পর এক সামনে এসেছে বলিউডের অন্ধকার দিক ৷ নেপোটিজম বিতর্ক ৷\nসিনেমাজগতের সঙ্গে যুক্ত এবং সুশান্তের পরিচিত প্রত্যেক মানুষকেই জিজ্ঞাসাবাদ করছে মুম্বই পুলিশ ৷ সম্প্রতি জিজ্ঞাসাবাদের জন্য পরিচালক সঞ্জয়লীলা বনশালিকেও ডাকা হয়েছে৷ বার বার জিজ্ঞাসা করে হয়েছে সুশান্তের প্রেমিকা অভিনেত্রী রিয়া চক্রবর্তীকেও ! সুশান্তের মৃত্যু রহস্য নিয়ে সব বিষয়কেই গুরুত্ব দিচ্ছে পুলিশ ৷ ঠিক এই সময়ই সামনে এল অভিনেত্রী রিয়া চক্রবর্তীর বেশ কিছু ভিডিও ৷ যা কিনা রিয়া নিজেই আপলোড করেছিলেন তাঁর ইনস্টাগ্রাম প্রোফাইলে৷ ভিডিওগুলি অবশ্য বেশ পুরনো ৷\nএক ইংরেজি ওয়েবসাইটে প্রকাশিত খবর অনুযায়ী, সুশান্তের সঙ্গে তাঁর বাড়িতে কোয়ারেন্টাইনে থাকার সময় এই ভিডিওগুলো তৈরি করেন রিয়া ৷ ভিডিওতে দেখা গিয়েছে, সুশান্তের বেডরুম, ড্রয়িংরুমে নানা গানের সঙ্গে মজার ভিডিও রেকর্ড করছেন রিয়া ৷ সেই ভিডিওই এখন হয়েছে ভাইরাল৷\nFirst published: July 2, 2020, 5:09 PM IST


মৃত ব্যক্তির পিতৃত্ব নিয়ে ঐতিহাসিক রায় কলকাতা হাইকোর্টের Widow have only right in the fatherhood of the deceased, not the parents! The verdict is from the Calcutta High Court - Bengali Oneindia\nবাবা-মা নয়, মৃত ব্যক্তির পিতৃত্বের অধিকার প্রসঙ্গে একমাত্র কথা বলতে পারেন বিধবা স্ত্রী। সম্প্রতি এক এক ঐতিহাসিক রায়ে এমনটাই জানাল কলকাতা হাইকোর্ট। গত ১৯ জানুয়ারী এক মৃত থ্যালাসেমিয়া রোগীর পিতৃত্বের অধিকার নিয়ে এই রায় দেন কলকাতা হাইকোর্টের বিচারপতি সব্যসাচী ভট্টাচার্যকে। মামলার পরিপ্রেক্ষিতে হাইকোর্টের বিচারপতি সব্যসাচী ভট্টাচার্য্য জানিয়েছেন, স্বামীর সংরক্ষিত বীর্যের উপর প্রথম অধিকার থাকবে একমাত্র স্ত্রীর।\nস্পার্ম ব্যাঙ্কে থাকা সংরক্ষিত বীর্য নিয়ে চলছে টানাপোড়েন\nএমনকী এই ক্ষেত্রে পিতৃত্বের অধিকার খাটিয়ে সংরক্ষিত বীর্যের উপর কোনও দাবিও করতে পারবেন না মৃত ব্যক্তির বাবা। প্রসঙ্গত উল্লেখ্য, দীর্ঘদিন আগেই থ্যালাসেমিয়া আক্রান্ত হয়ে ওই ব্যক্তি দিল্লির একটি হাসপাতালে চিকিৎসাধীন ছিলেন। সেখানেই জীবিত অবস্থায় থাকাকালীন তিন তাঁর বংশবৃদ্ধির জন্য বীর্য সংরক্ষণে সায় দেন। বর্তমানে স্পার্ম ব্যাঙ্কে থাকা তাঁর সংরক্ষিত বীর্য নিয়ে চলছে টানাপোড়েন।\nসংরক্ষিত বীর্যের অধিকার নিয়ে জোরালো সওয়াল করেন মৃত ব্যক্তির বাবা\nএদিকে পুত্রবধূর বিষয়ে একাধিক অভিযোগ তুলে ওই সংরক্ষিত বীর্যে অধিকারের দাবি করেন ওই মৃত ব্যক্তির বাবা। দারস্থ হন আদালতেরও। হাইটোর্টেই দায়ের করেন মামলা। কিন্তু সেখানেও এবার তিনি বিশেষ সুবিধা করতে পারলেন না। বর্তমান শুনানিতে রায় দেওয়ার ক্ষেত্রে ভারতীয় সংবিধানের ১২ নম্বর অনুচ্ছেদের উপরেও বিশেষ ভাবে জোর দিতে দেখা যায় বিচারপতি সব্যসাচী ভট্টাচার্যকে। সূত্রের খবর, দিল্লি বিশ্ববিদ্যালয় থেকেই পিএইচডি করেন মৃত ব্যক্তি ব্যক্তি। এমনকী সেই সময় থেকেই থ্যালাসেমিয়ায় আক্রান্ত ছিলেন তিনি।\n২০১৮ সালেই আচমকা মারা যান ওই ব্যক্তি\nএদিকে অসুস্থ অবস্থাতেই বন্ধু ও ডাক্তারি পরামর্শ নিয়েই ২০১৫ সালের দিল্লির বাসিন্দা এক মহিলাকে বিবাহ করেন তিনি। এরপরে কাজের সূত্রে তারা পশ্চিম মেদিনীপুরে চলে আসেন। সেখানেই অধ্যাপনার কাজও শুরু করেন একটি কলেজে। কিন্তু ২০১৮ সালেই আচমকা মারা যান তিনি। এরপরেই তার পিতৃত্বের অধিকার নিয়ে স্ত্রী ও পরিবারের মধ্যে শুরু হয় জোর টানাপোড়েন।\nচূড়ান্ত সিদ্ধান্ত নিতে স্ত্রীর অনুমতি বাধ্যতামূলক\nএদিকে পুত্রের মৃত্যুর পরেই দিল্লির স্পার্ম ব্যাঙ্ককে চিঠি লিখে মৃত ব্যক্তির সংরক্ষিত বীর্ষ নষ্ট না করার অনুরোধ করেন বাবা। এমনকী এই ক্ষেত্রে তাদের সাথে দু-বছরের চুক্তির কথাও তুলে ধরা হয়। সূত্রের খবর, তখনই ওই চিঠির প্রত্যুত্তরে মৃত ব্যক্তির পিতৃত্বের অধিকার নিয়ে স্ত্রীর কথাকেই সর্বাগ্রে প্রাধান্য দেওয়া হবে বলে জানায় স্পার্ম ব্যাঙ্ক। তাই এই ক্ষেত্রে এই ব্যক্তির স্পার্ম অন্য কোনও মহিলার গর্ভধারণ বা নষ্টের ক্ষেত্রে তার বিধবা স্ত্রীর অনুমতি লাগবে বলেও জানায়।\nবনমন্ত্রীর ইস্তফা নিয়ে মন্তব্য জিতেন্দ্র তিওয়ারির\ncalcutta high court high court delhi court কলকাতা হাইকোর্ট দিল্লি কলকাতা আদালত\nWidow's only right in the fatherhood of the deceased, not the parents! The verdict is from the Calcutta High Court


NewsChittogram24.Com » চাক্তাই খালের মাটি উত্তোলন পরিদর্শন করলেন নাছির\nচাক্তাই খালের মাটি উত্তোলন পরিদর্শন করলেন নাছির\nপ্রকাশ:| সোমবার, ১ জুন , ২০১৫ সময় ০৭:৫১ অপরাহ্ণ\nচট্টগ্রাম সিটি কর্পোরেশনের মেয়র আলহাজ্ব আ.জ.ম নাছির উদ্দীন ১ জুন ২০১৫খ্রি. সোমবার সকালে অবৈধ বিল বোর্ড উচ্ছেদ কার্যক্রম সরেজমিনে পরিদর্শন করেন। বিকেলে তিনি বহদ্দার হাট থেকে চকবাজার ধুপির পুল পর্যন্ত চাক্তাই খালের মাটি উত্তোলন কার্যক্রম সরেজমিনে পরিদর্শন করেন। পরিদর্শন কালে মেয়র বলেন, আসন্ন বর্ষা মৌসুমে অতিবর্ষন ও অতি জোয়ারের পানি দ্রুত নিষ্কাষনের লক্ষে প্রাথমিক পর্যায়ে চাক্তাই খালের কয়েকটি অংশে এসকেভেটর দ্বারা মাটি ও আবর্জনা অপসারনের উদ্যোগ গ্রহন করা হয়েছে। সিটি মেয়র বলেন, পরিকল্পিত উপায়ে এবং আধুনিক কর্ম পরিকল্পনায় নগরীর খালগুলো পর্যায়ক্রমে খনন কাজ হাতে নেয়া হবে। এছাড়াও বড়, মাঝারি ও ছোট নালা-নর্দমা গুলোর মাটি ও আবর্জনা উত্তোলন করা হবে। তিনি বলেন, নগরবাসীর সহযোগিতায় এবং সচেতনতায় নগরীকে আবর্জনা ও জলাবদ্ধতার কবল থেকে মুক্ত করা হবে। এ সময় ভারপ্রাপ্ত মেয়র লায়ন মোহাম্মদ হোসেন, কাউন্সিলর হাজী নুরুল হক, মোহাম্মদ আজম, সচিব রশিদ আহমদ সহ তত্ত্বাবধায়ক প্রকৌশলী, নির্বাহী প্রকৌশলী, সহকারী প্রকৌশলী খাল খনন কাজে নিয়োজিত কর্মকর্তাগণ এবং সংশ্লিষ্ট এলাকার রাজনৈতিক ও সামাজিক ব্যক্তিবর্গ উপস্থিত ছিলেন।\nহযরত জঙ্গীশাহ (রঃ) মসজিদের নির্মাণ কাজ পরিদর্শন শেষে এলাকাবাসীর সাথে সিটি মেয়রের মতবিনিময়\nচট্টগ্রাম সিটি কর্পোরেশনের মেয়র আলহাজ্ব আ.জ.ম নাছির উদ্দীন ১জুন ২০১৫খ্রি. দুপুরে নগরীর বাদুরতলাস্থ নির্মাণাধীন ঐতিহ্যবাহী হযরত জঙ্গীশাহ (রঃ) মসজিদের নির্মাণ কাজ শুভ উদ্বোধন করেন। প্রায় ৪কোটি টাকা ব্যয়ে নির্মাণাধীন মসজিদটির ৪র্থ তলার ছাদ ঢালাই আজ উদ্বোধন করা হয়। উল্লেখ্য যে, মুসল্লিদের প্রয়োজনে পুরাতন মসজিদটি ভেঙ্গে নতুন করে নির্মাণ করা হচ্ছে। পরে সিটি মেয়র আলহাজ্ব আ.জ.ম নাছির উদ্দীন মসজিদ পরিচালনা কমিটির কর্মকর্তা, সদস্য ও স্থানীয় গণ্যমান্য ব্যক্তিবর্গের সাথে মতবিনিময় করেন। মতবিনিময়কালে সিটি মেয়র তাকে নির্বাচিত করায় সকলকে ধন্যবাদ ও কৃতজ্ঞতা প্রকাশ করে বলেন, নগরবাসীর সেবার জন্য আমাকে নির্বাচিত করেছেন। নগরবাসীর প্রদত্ত দায়িত্বকে আমি ঈমানি দায়িত্ব হিসেবে কাঁধে নিয়েছি। দায়িত্ব পালনে তিনি নগরবাসীর সহযোগিতা কামনা করেন। মেয়র বলেন, আল্লাহর ঘর মসজিদ নির্মাণের মত মহৎ কাজ পৃথিবীতে দ্বিতীয় আর নেই। তিনি বলেন, মসজিদের প্রাণ হলো মুসল্লি, ধর্মপ্রাণ সকলকে জামাতের সাথে নামাজ আদায়ে অনুপ্রানিত হওয়ার পরামর্শদেন। প্রসঙ্গক্রমে মেয়র বলেন, নান্দনিক নগরীর প্রথম শর্ত হলো আবর্জনামুক্ত সুন্দর ও পরিচ্ছন্ন পরিবেশ। তিনি সকলের সচেতনতা ও সহযোগিতা কামনা করে বলেন, যত্রতত্র নালা-নর্দমা ও খালে আবর্জনা ফেলা থেকে নগরবাসী বিরত হলে নগরীর পরিবেশ আরো উন্নত হবে। মেয়র সর্বস্তরের নাগরিকদের আন্তরিক সহযোগিতায় নগরীকে বাস উপযোগী নান্দনিক নগরী হিসেবে গড়ে তোলার অঙ্গিকার ব্যক্ত করেন। এসময় কাউন্সিলর মোরশেদুল আলম, এম আশরাফুল আলম ও মহিলা কাউন্সিলর জেসমিন পারভীন জেসী, মসজিদ কমিটির সভাপতি আতিকুর রহমান, সাধারণ সম্পাদক মো.একরাম হোসেন, সহ সভাপতি আলহাজ্ব লোকমান হাকিম মোহাম্মদ ইব্রাহীম, আলহাজ্ব শফিকুল আলম চৌধুরী সহ সাধারণ সম্পাদক জয়নাল আবেদীন নুরু, অর্থ সম্পাদক মোহাম্মদ সেলিম, সদস্য ওয়াহিদুল আলম, কামালউদ্দিন, মোহাম্মদ ইলিয়াছ, ফেরদৌস আলম, আবদুল মন্নান, নজরুল ইসলাম, রফিকুল আলম চৌধুরী, দিদারুল আলম চৌধুরী, হারুন অর রশিদ, ইকবাল খান, মহিউদ্দিন, নুরুল আবছার নুরু, সাইদুল আলম মানিক, গিয়াস উদ্দিন চৌধুরী, মোহাম্মদ আবদুল কুদ্দুস মাষ্টার সহ স্থানীয় আওয়ামীলীগ, সমাজ সেবক ও মহল্লার গণ্যমান্য ব্যক্তিবর্গ উপস্থিত ছিলেন।


পুরুষের চোখ ও নারীর অন্তর্বাস – Women Chapter\nডিসেম্বর ৫, ২০১৯, ১:১৪ পূর্বাহ্ণ\nভারতে কিছুদিন আগে ২২ বছর বয়সী একজন ছাত্রী ও তার দুই বান্ধবী মিলে ধর্ষকের হাত থেকে বাঁচতে ইলেকট্রিক ব্রা তৈরিতে সক্ষম হয়েছে। এ ব্রা এর বৈশিষ্ট্য হলো মেয়েদের স্তনে একটা নির্দিষ্ট মাত্রার চাপ অনুভূত হলে ধর্ষককে ইলেকট্রিক শক আহত করবে এবং পুলিশের নাম্বারে কল চলে যাবে। নিশ্চয়ই এটা একটা প্রশংসনীয় উদ্যোগ।\nকিন্তু অন্তর্বাস না পরেও শুধুমাত্র শুকাতে দেয়া থাকলেও যেসব পুরুষের যৌন উত্তেজনা তৈরি হয় তাদের জন্য তো কোনো প্রযুক্তি চালু করা সম্ভব হয়নি এখনও। পুরুষের চোখে নারীকে নিয়ে যে দৃশ্যকল্প কাজ করে, তাতে নারী অন্তর্বাস পরুক কিংবা না পরুক তাতে কিচ্ছু আসে যায় না।\nবেশিরভাগ সময়ে একটা বিষয় খুব ভাবায়। অনেকে ভাবতে পারেন এটা খুবই অপ্রয়োজনীয় বিষয়, কিন্তু নারীর সাথে পুরুষের বৈষম্যের বিষয়টা অন্তর্বাসের সাথে কাজ করে। লিঙ্গীয় বৈষম্যের ধারাবাহিকতা এখানেও কার্যকর আমার মনে হয়।\nযখনই ছাদে বা বারান্দায় অন্তর্বাস শুঁকাতে যাই তখনই নানা সংকট এসে হাজির হয়। কেননা বাড়ির গেটে নোটিশ দেয়া থাক আর না থাক কমন করিডোরে নারীদের অন্তর্বাস শুকানো একটা দৃষ্টিকটু বিষয়। ছোটবেলা থেকেই পরিবারেও দেখেছি এ বিষয়টা। যখনই এগুলো শুকানো প্রয়োজন পড়তো হয় অন্ধকার কোন স্থান, যেখানে কোনো ছেলের চোখ পড়ে না কিংবা জামা/ওড়নার নিচে দিতে হতো। এতে করে ঘটতো নানা বিপত্তি, বিশেষত শীতে বা বর্ষাকালে ঠিকমতো শুকাতো না, ভেজা জিনিসটা পড়ে থাকতে হতো। কী যে অসহ্য!\nপিরিয়ডের সময় স্যাঁতসেঁতে অনুভব হতো খুবই, ক্ষেত্রবিশেষে ইনফেশনও হয়ে যায়। যখন কোনো নারী পোশাক পরে রাস্তা দিয়ে হেঁটে যায়, তখন পুরুষ পোশাকের নিচের শরীরটাই বেশি দেখে। আর যখন ছাদে বা বারান্দায় শুকাতে দেয়া হয়, তখনও অন্তর্বাসের নিচের মানুষটাকেই দেখে। কোনো পার্থক্যই থাকে না।\nএকবার একটা কোরিয়ান সিনেমা দেখেছিলাম বিখ্যাত পরিচালক কিম কি দুন এর ‘থ্রি আয়রন’ নামে, যেখানে এক ভবঘুরে চোর থাকে; যা কাজ হলো যে বাসাগুলোতে মানুষ থাকে না সেখানে নকল চাবি দিয়ে প্রবেশ করে রান্না করে খায়, গোসল করে, ঘর গুছিয়ে দেয়, এমনকি কাপড়ও ধুয়ে দেয়। তারপর বাড়ির লোক এলে পালিয়ে যায়। চোরটি এরকম একবার এক মডেলের বাসায় যায়, বাসায় মডেলের বেশ কিছু ছবি থাকে। একসময় দেখা যায়, গোসলে গিয়ে সে ঐ ছবিটা নিয়ে মাস্টারবেট করতে থাকে।\nএকইভাবে কিছুদিন আগে শুনলাম একটা ছেলে মেয়েদের অনুপস্থিতিতে মেয়েদের রুমে ঢুকে মাস্টারবেট করছে, সেটা আবার সিসি ক্যামেরায় ধরা পড়ছে। অদ্ভুত চিন্তাধারা ছেলেদের! মেয়েদের পোশাকে সমস্যা বলে আজকাল অনেকেই ধর্ষণের জন্য পোশাককে দায়ী করেন, কিংবা বৈধতা দেন, অথচ এখানে মেয়েরা তো নেই, এমনকি কোন ছবিও নেই। তাহলে কী বলবেন?\nএকদল ঠিকই বলবেন, আর তা হলো, এরা মানসিক বিকারগ্রস্থ। আমার প্রশ্ন হলো, যারা মেয়েদের অনুপস্থিতিতে করছে, তারা যদি পাগল হয়, আর যারা জেনে বুঝে করছে, তাদের সাথে কী পার্থক্য? আসলে ‘ছেলেরা এগুলো করবেই’ এটাই এখন একটা সহজাত বিষয় হিসেবে চালিয়ে দেয়া হলেও মেয়েদের বলা হয় শালীন পোশাক পরতে। আর তা না পরলে খারাপ মেয়ে, কার মেয়ে, কোন পরিবারের খোঁজ শুরু হয়ে যায়।\nতবে ছেলেদের শুধু চোখ ফিরিয়ে নিলেই হলো। ছাদে যখন কাপড় শুকাতে যাই সেখানে অসংখ্য পুরুষের আন্ডার গার্মেন্টস দেখি, কিন্তু কোন মেয়ের ব্রা/পেন্টি শুকাতে দেয়া অলিখিত অপরাধ বলেই সেগুলো অদৃশ্যমান। ছেলেদের আন্ডার গার্মেন্টস কি যৌন সুড়সুড়ি দেয় না কোনো মেয়েকে? মেয়েদের যদি এতো সম্মোহন ক্ষমতাই থাকে, তবে তো নারীই যৌনতার একচ্ছত্র অধিকারী, পুরুষ সেখানে অনুষঙ্গ। বেশিরভাগ নারী এ বড়াই করে না হয়তো। কারণ নারী অধিকাংশ ক্ষেত্রে গায়ে পরে কিছু করে না, এইটুকু নিয়ন্ত্রণ ক্ষমতা তার আছে।\nবিল্ডিঙের নোটিশবোর্ডে বড় করে লেখা থাকে আপত্তিকর জিনিস কমন করিডোরে রাখবেন না, কিন্তু পুরুষেরটা তো প্রতিদিনই দেখি। এর উপরে আবার কিছু কিছু ব্যাচেলর পুরুষের বাসায় নারী কাজের বুয়া প্রতিদিন তার আন্ডার গার্মেন্টস পরিস্কার করে বারান্দায় শুঁকাতে দিচ্ছে, অথচ এই ব্যাচেলর এর বউ হয়তো অন্য এলাকায়, অন্য মেয়ের ছাদে কাপড় শুকানো নিয়ে কটুক্তি করছে কিংবা এই কাজের বুয়াই তার ছেলের বউকে/নিজের যুবতী মেয়েকে বাড়িতে এ বিষয় নিয়ে কটূক্তি করছে। কী একটা বেড়াজাল চারদিকে!\nআবার দেখুন, পর্দার নামে, ইসলামের নামে ইদানিং যে পর্দা প্রথা চালু হয়েছে, সেটা আরও বিপদজনক; হিজাবের সাথে মেকাপের তো কোন ঘাটতি নেই, নেই পরিধেয় পোশাকেও। আকর্ষণ করার কথা যদি আসে, তাহলে বলবো এ এক অভিনব উপায় বটে! একবার একটা উপন্যাস পড়েছিলাম, ‘বোরখা পরা সেই মেয়েটি’, সেখানে বোরখা পরা মেয়েটির প্রতি তীব্র আকর্ষণের কথাই ফুটে উঠেছে; কেননা, অনাবৃত শরীরের চেয়ে বরং আধো বের হয়ে থাকা দুটি চোখে চিকন কাজল রেখা কিংবা হাতে-পায়ের নখে সুন্দর করে নেলপলিশ বা মেহেদী বেশ আকর্ষণীয় পুরুষের চোখে।\nযদিও আজকাল বোরখার নানা ফ্যাশনে এটা একটা ফ্যাশন অনুষঙ্গের বিষয় হয়ে দাঁড়িয়েছে, কিংবা অনেকেই সময় ও পোশাকের স্বল্পতার জন্যও পরে থাকে। তার সাথে পর্দার কোন যোগাযোেই হয়তো নেই। অনেককেই দেখেছি, পর্দার চাপিয়ে দেয়া প্রভাব থেকে যদি কখনও সে মুক্তি পায়, তখন সে বরং পোশাকে বেশি স্বেচ্ছাচারী হয়ে ওঠে। সুতরাং পর্দা এবং লজ্জা নারীর ভূষণ বলে নিজের একান্ত বারান্দাটাও যদি অপরের জন্য ছেড়ে দিতে হয়, অন্য কেউ নিয়ন্ত্রণ করে, তাহলে নিজের আর থাকলোটা কী? তার থেকে বরং নিজেকে নিজে নিয়ন্ত্রণ করাই ভালো, ঘুড়ি উড়িয়ে দিলেও লাটাইটা যেন নিজের হাতেই থাকে; ভোকাট্টা হওয়ার আগেই যেন প্রয়োজন মতো লাগামে টান দেয়া যায়।\nTags: আন্দোলনে নারী, নারীর পোশাক, পুরুষের চোখ, পুরুষের চোখ ও নারীর অন্তর্বাস, পুরুষের চোখে নারীর পোশাক, লাবনী আকতার


গান-নাটকে করোনা তাড়ানোর অভিনব পন্থা ইরাকের! - ODD বাংলা\nHome / অজানা বিশ্ব / করোনা থাবায় দেশ / গান-নাটকে করোনা তাড়ানোর অভিনব পন্থা ইরাকের!\nMay 04, 2020 অজানা বিশ্ব, করোনা থাবায় দেশ\nOdd বাংলা ডেস্ক: বিশ্বজুড়ে প্রলয় সৃষ্টি করেছে আণুবীক্ষণিক জীব নভেল করোনাভাইরাস। এরই মধ্যে ভাইরাসের বিষাক্ত ছোবলে বিশ্বে প্রাণ গেছে প্রায় আড়াই লাখ মানুষের। আক্রান্ত হয়েছে প্রায় ৩৬ লাখ। ভাইরাস ছড়িয়েছে সাদ্দাম হোসেনের দেশ ইরাকেও। তবে ভাইরাস তাড়াতে অভিনব পদ্ধতি নিয়েছে ইরাকিরা। নাটক-কৌতুক ও গানে গানে করোনা তাড়ানোর প্রচেষ্টা চলছে দেশটিতে! ভাইরাসটির বিরুদ্ধে সামাজিক সচেতনতা গড়ে তুলতে রেডিও-টেলিভেশনে নানা নাটক ও কৌতুক অনুষ্ঠান প্রচার করা হচ্ছে। এসব অনুষ্ঠানের মাধ্যমে সামাজিক দূরত্ব, হাত ধোয়া ও মাস্ক পরার মতো নানা স্বাস্থ্যবিধি শেখানো হচ্ছে। লকডাউনের মধ্যে গোটা আরবজুড়েই ব্যাপক জনপ্রিয় হয়ে উঠেছে এসব অনুষ্ঠান। এসব অনুষ্ঠানের মধ্যে ‘বাব আল-হারা’ নামে ১০ পর্বের একটি নাটক সবচেয়ে জনপ্রিয় হয়েছে। দক্ষিণের শহর বসরাভিত্তিক এই নাটকটিতে করোনা মহামারিকে গুরুত্বের সঙ্গে নেয়ার কথা বলা হয়েছে। নাটকটি ১৯৩০ দশকের সিরিয়ার একটি টিভি সিরিয়ালের নকল। পুরুষ অভিনেতাদের লম্বা ও চওড়া গোঁফ, সিরিয়ার আঞ্চলিক ভাষা আরবদের মজিয়ে রেখেছে। উল্লেখ্য, ইরাকে এখন পর্যন্ত করোনায় আক্রান্ত হয়েছে ২ হাজার ২৯৬ জন। এদের মধ্যে মৃত্যুবরণ করেছে ৯৭ জন। সুস্থ হয়ে ফিরেছেন ১ হাজার ৪৯০ জন।\nগান-নাটকে করোনা তাড়ানোর অভিনব পন্থা ইরাকের! Reviewed by Odd Bangla Editor on May 04, 2020 Rating: 5


ইন্দোনেশিয়াকে সরিয়ে এক ধাপ উন্নতি\nমে ১৪, ২০২০ |\nদেশের এ অর্জন নিয়ে কৃষিমন্ত্রী মো. আব্দুর রাজ্জাক বণিক বার্তাকে বলেন, দেশের কৃষকরাই এ অর্জনের প্রধান দাবিদার। এর সঙ্গে এ খাতে নিয়োজিত সম্প্রসারণকর্মী, বিজ্ঞানী, গবেষক ও বেসরকারি খাতের অবদান রয়েছে। তাদের সহায়তা করার জন্য আমরা নিরলসভাবে কাজ করে যাচ্ছি। আমরা শুধু প্রধানমন্ত্রীর নেতৃত্বে উপকরণ, আর্থিক ও নীতিসহায়তা দিয়ে যাচ্ছি। আমাদের সরকারপ্রধান কৃষি ও কৃষকদের জন্য অন্তঃপ্রাণ। সবার সম্মিলিত প্রচেষ্টার মাধ্যমে দেশের চাল উৎপাদনে বৈশ্বিক এ সফলতা এসেছে।\nকৃষিমন্ত্রী বলেন, প্রতিকূল অবস্থার মধ্যেও চাল উৎপাদন বৃদ্ধি অব্যাহত রয়েছে দেশে। ঘাতসহিষ্ণু জাত উদ্ভাবন ও সম্প্রসারণ করে তা আবাদে লবণাক্ত, খরা ও হাওড় অঞ্চলের কৃষকদের উৎসাহিত করা হচ্ছে। ফলে এসব এলাকায় এখন একটির পরিবর্তে দুটি ধানের আবাদ হচ্ছে। স্বল্প সময়ের ব্যবধানে তিনটি ধান করা যায় কিনা, সেটি নিয়েও ভাবছি আমরা। এবার হাওড়ের ধান কাটায় সফলতার জন্য যান্ত্রিকীকরণ গুরুত্বপূর্ণ ভূমিকা রেখেছে। করোনা পরিস্থিতির মধ্যেও কৃষকের জন্য আর্থিক প্রণোদনা থেকে শুরু করে বিপণন, সরবরাহ ও উপকরণের সর্বোচ্চ সুবিধা দেয়ার চেষ্টা করছি। পরিবর্তিত পরিস্থিতিতে আমাদের খাদ্যশস্যের চাহিদা নিজেদের উৎপাদনের মাধ্যমেই পূরণ করতে হবে।\nবৈশ্বিক কৃষি উৎপাদন পরিস্থিতির সর্বশেষ তথ্য নিয়ে গতকাল প্রকাশিত এক প্রতিবেদনে চাল উৎপাদনে বাংলাদেশ তৃতীয় হওয়ার এ পূর্বাভাস দিয়েছে ইউএসডিএ। প্রতিবেদনে বৈশ্বিক কৃষি উৎপাদন পরিস্থিতির সঙ্গে বাংলাদেশের বেশ কয়েকটি কৃষিপণ্যের উৎপাদনের তুলনা করা হয়েছে।\nকৃষি সচিব মো. নাসিরুজ্জামান বণিক বার্তাকে বলেন, চলতি অর্থবছরের আমন মৌসুমে রেকর্ড উৎপাদন পেয়েছি। আবার চলতি বোরো মৌসুমে এখন পর্যন্ত আবহাওয়া স্বস্তিদায়ক অবস্থানে রয়েছে। হাওড়ের শতভাগ ধান কাটা প্রায় সম্পন্ন। একটা মাস ভালো আবহাওয়া পাওয়া গেলে বোরোতে রেকর্ড উৎপাদন হবে। আবার আগামী মৌসুমের জন্য আউশের ব্যাপক প্রণোদনা কার্যক্রম হাতে নেয়া হয়েছে। ফলে সেখানেও উৎপাদন কয়েক লাখ টন বৃদ্ধি করতে সক্ষম হব। ফলে চাল নিয়ে ইউএসডিএ যদি এ ধরনের প্রক্ষেপণ দিয়ে থাকে তবে সেটা যথার্থই হয়েছে। যদিও এখনো আমরা প্রতিবেদনটি হাতে পাইনি।\nসাবেক কৃষি সচিব আনোয়ার ফারুক এ প্রসঙ্গে বলেন, কয়েক বছর ধরেই দেশে চালের উৎপাদনে একটি ধারাবাহিকতা আছে। সেটার কারণেই বাংলাদেশের উল্লম্ফনটা এসেছে। তবে সেটি ধরে রাখতে হবে। অর্জনটা ধরে রাখতে হলে কৃষি খাতে গবেষণা যেমন বাড়াতে হবে, তেমনি সম্প্রসারণে গুরুত্ব দিতে হবে। উন্নত মানের বীজ সরবরাহ বাড়াতে হবে, কৃষকের ধানের ন্যায্য দাম নিশ্চিত করতে হবে। শুধু জাত উদ্ভাবনেই সীমাবদ্ধ থাকলে হবে না। সেগুলোকে কৃষকের কাছে জনপ্রিয় করতে হবে। ধানের স্টোরেজ ব্যবস্থায় সংস্কার প্রয়োজন। বিপণন ব্যবস্থায় মিলারদের ওপর নির্ভরশীল না হয়ে কৃষক ও সরকারকে আরো শক্তিশালী অবস্থান নিতে হবে। উৎপাদনে কৃষকের খরচ কমিয়ে আনা এবং বিপণন ব্যবস্থায় আরো পদক্ষেপ নিলেই ধরে রাখা যাবে এ অবস্থান।


এম আর আখতার মুকুল - উইকিপিডিয়া\n(এম. আর. আখতার মুকুল থেকে পুনর্নির্দেশিত)\n৯ আগস্ট ১৯৩০\nচিংগাশপুর গ্রাম, মহাস্থান, বগুড়া\n২৬ জুন ২০০৪\nসরকারী কর্মকর্তা, সাংবাদিক\nমুক্তিযোদ্ধা, স্বাধীন বাংলা বেতারকেন্দ্রের চরমপত্রের পরিচালক, লেখক ও কথক\nএম আর আখতার মুকুল (৯ আগস্ট ১৯৩০ - ২৬ জুন ২০০৪) একজন বাংলাদেশী মুক্তিযোদ্ধা যিনি ১৯৭১ সালের মুক্তিযুদ্ধের সময় প্রচারিত স্বাধীন বাংলা বেতারকেন্দ্রের চরমপত্রের পরিচালক, লেখক ও কথক ছিলেন। 'চরমপত্র' অনুষ্ঠানটির মাধ্যমে মুক্তিযোদ্ধাদের ব্যাপক সাহস, উৎসাহ-উদ্দীপনা ও অনুপ্রেরণা যুগিয়েছিল৷\nসাংবাদিকতা ক্ষেত্রে অসামান্য অবদানের জন্য ২০০১ সালে তিনি বাংলাদেশ সরকার থেকে স্বাধীনতা দিবস পুরস্কার লাভ করেন। তিনি একজন কলামিষ্ট৷ তার প্রকাশিত গ্রন্থের সংখ্যা ৩৫টি৷\nএম আর আখতার মুকুল ১৯৪৫ সালে দিনাজপুর মহারাজা হাইস্কুল থেকে ম্যাট্রিক পাস করেন। তিনি দিনাজপুর রিপন কলেজ(ব্রাঞ্চ) থেকে আই এ পরীক্ষায় উত্তীর্ণ হন ১৯৪৭ সালে৷ ছাত্রজীবনেই রাজনীতিতে জড়িয়ে পড়ায় তিনি ১৯৪৮ সালে জননিরাপত্তা আইনে কারাগারে নিক্ষিপ্ত হন এবং ১৯৪৯ সালে জেলখানা থেকে সাজাপ্রাপ্ত আসামী হিসেবে পরীক্ষা দিয়ে স্নাতক পরীক্ষায় সাফল্য অর্জন করেন৷ ১৯৫০ সালে তিনি ঢাকা বিশ্ববিদ্যালয়ে আইন ক্লাসে ভর্তি হন এবং ১৯৫২ সালের ভাষা আন্দোলনে সক্রিয়ভাবে অংশগ্রহণ করেন৷ ১৯৫২ সালের ২০শে ফেব্রুয়ারি রাত ১২টার আন্দোলনের সিদ্ধান্ত নেওয়ার বৈঠকের সময় যে ১১ জন ছাত্রনেতা উপস্থিত হন তাদের মধ্যে তিনি অন্যতম ছিলেন। অন্যান্যরা ছিলেন ভাষাসৈনিক গাজীউল হক, মুহম্মদ হাবিবুর রহমান, মোহাম্মদ সুলতানা, জিল্লুর রহমান, আব্দুল মোমিন, এস এ বারী এটি, সৈয়দ কামরুদ্দীন হোসেইন শহুদ, আনোয়ারুল হক খান, মঞ্জুর হোসেন, আনোয়ার হোসেন।\nঢাকা বিশ্ববিদ্যালয়ে পড়ার সময় এম আর আখতার মুকুল সাংবাদিকতা পেশায় যোগদান করেন৷ সাপ্তাহিক 'নও বেলাল', 'পাকিস্তান টুডে' , দৈনিক আমার দেশ ও দৈনিক সংবাদ ইত্যাদি পত্রিকায় তিনি কাজ করেন। ১৯৫৩ সালের ২৫শে ডিসেম্বর ইত্তেফাকের জন্মলগ্ন থেকে ১৯৬০ সালের জুলাই পর্যন্ত এই পত্রিকায় রিপোর্টার হিসেবে কাজ করেন৷ ১৯৬১ সালের শেষের দিক থেকে শুরু করে ১৯৭১ সালের এপ্রিল পর্যন্ত এম আর আখতার মুকুল আন্তর্জাতিক সংবাদ সংস্থা ইউডিআই-এর ঢাকাস্থ সংবাদদাতার দায়িত্ব পালন করেন৷ একই সঙ্গে তিনি ১৯৬৭ সাল পর্যন্ত দৈনিক পত্রিকায় এবং পরে দৈনিক পূর্বদেশেও চাকুরী করেন৷ এম আর আখতার মুকুল ১৯৭১ সালে প্রবাসী গণপ্রজাতন্ত্রী বাংলাদেশ সরকারে যোগদান করে তথ্য ও প্রচার দপ্তরের পরিচালক হিসেবে দায়িত্ব পালন করেন৷ ১৯৭২ সালের জুলাই মাসে তিনি বাংলাদেশ বেতারের মহাপরিচালকের দায়িত্ব পান৷ ১৯৭৫ সালের ১লা জানুয়রি তিনি লন্ডনে বাংলাদেশ হাইকমিশনে প্রেস কাউন্সিলর হিসেবে যোগ দেন৷ ১৯৭৯ সালের শেষের দিকে এম আর আখতার মুকুল দেশে ফিরে আসেন এবং বাংলাদেশ সরকারের কৃষি মন্ত্রণালয়ের যুগ্ম সচিব হিসেবে যোগদান করেন৷ ১৯৮৭ সালের আগস্ট মাসে তিনি সরকারি চাকুরী থেকে অবসর গ্রহণ করেন৷\nচল্লিশ থেকে ’৭১\n↑ দৈনিক প্রথম আলো, ডিসেম্বর ১৩, ২০১০\n↑ ""BANGLADESH: MR Akhtar Mukul passes away". The Daily Star (Bangladesh). 27 June 2004. Retrieved 20 November 2010."। ৭ মার্চ ২০১২ তারিখে মূল থেকে আর্কাইভ করা। সংগ্রহের তারিখ ২৩ নভেম্বর ২০১২।\n↑ ক খ "সংরক্ষণাগারভুক্ত অনুলিপি"। ১৭ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ৬ জানুয়ারি ২০১৯।\n↑ "সংরক্ষণাগারভুক্ত অনুলিপি"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৬ জানুয়ারি ২০১৯।\n'https://bn.wikipedia.org/w/index.php?title=এম_আর_আখতার_মুকুল&oldid=3693004' থেকে আনীত\nএ পৃষ্ঠায় শেষ পরিবর্তন হয়েছিল ১৮:৩৪টার সময়, ২৭ সেপ্টেম্বর ২০১৯ তারিখে।


আমাদের মুঠোর মধ্যে কী আছে? — দেবব্রত শ্যামরায় – ঐহিক\nআমাদের মুঠোর মধ্যে কী আছে? — দেবব্রত শ্যামরায়\n“Anyone who believes in indefinite growth onaphysically finite planet, is either mad or an economist.” – David Attenborough\nদখল। এই বিষয়ে লিখতে বলে সম্পাদকমশাই একটি বহুমাত্রিক ও অনেকান্ত সম্ভাবনাকে লেখকদের সামনে খুলে রাখা সাদা পৃষ্ঠার দিকে ছুঁড়ে দিয়েছেন। এহেন একটি বহুস্তর আইডিয়া, যা ইচ্ছে করলে নিজেই নিজেই লিখিত হতে পারে, জানি না তাকে আদৌ কোনওদিকে চালনা করা যাবে কিনা। একান্ত ব্যক্তিগত স্মৃতির জায়গা থেকে ভাবা শুরু করা যাক।\nবছর দেড়েক আগে এক সন্ধ্যায় শিশুপুত্রের সঙ্গে সময় কাটাচ্ছিলাম। সেদিন তাকে শোনাচ্ছিলাম বিশাল আমাজন নদী, নদীর দুই তীরে ঘন সবুজ অরণ্যে বড় বড় গাছ, নানা রকমের পশু ও পাখি আর ইয়াব্বড় একটা সাপের গল্প। যখন গল্প শোনাচ্ছিলাম, ঠিক সেই সময় অর্ধেক গোলার্ধ দূরে আমাজনের চিরহরিৎ অরণ্যটি আগুনে পুড়ে ছারখার হয়ে যাচ্ছিল। তখনও জানা যায়নি সেই দাবানলের উৎস কী। শুধু হেক্টরের পর হেক্টর জুড়ে অগ্নিদগ্ধ বনভূমি ও মরণাপন্ন পশুপাখির অসহায়তার ছবিতে ভরে উঠছিল সংবাদমাধ্যমের নিউজফিড। স্বাভাবিকভাবেই, কথার পিঠে কথায় বনে আগুন লাগার গল্পও উঠে এল।\nচার বছরের শিশু হঠাৎ সহজাত সারল্যে প্রশ্ন ছুঁড়ে দিল, “বাবাই, এই আমাজনের জঙ্গল থেকেই কি আমাদের বাড়িতে জিনিসপত্র আসে?”\nস্তব্ধ হলাম। কিছুক্ষণ মুখে কথা সরল না। ঠিকই তো। এখন অবধি সামান্য কদিনের জীবনে, সে দেখে ও শুনে যেটুকু অভিজ্ঞতা সঞ্চয় করেছে, তা দিয়েই শিশুটি তার আশেপাশের পৃথিবীটাকে ব্যাখ্যা করার চেষ্টা করছে। আজকের আগে কোনওদিন সে আমাজন অরণ্যের নাম শোনেনি, বরং মাসে একবার কি দুবার অ্যামাজনের কাকুকে বাড়িতে এসে একটি-দুটি জিনিস ডেলিভারি করতে দেখেছে। অতএব তার পক্ষে এহেন প্রতিক্রিয়া অবান্তর নয় মোটেই।\nঠিক এই টানেই তৎক্ষণাৎ ভেসে উঠল শিশুর পিতার অর্থাৎ আমার নিজেরই ছোটবেলার একটি স্মৃতি। দূরদর্শনে দেখা একটি শরবতের বিজ্ঞাপনে ব্যবহৃত জিঙ্গলের স্মৃতি।\nবিজ্ঞাপনটি একটি পানীয়ের। একজন ভদ্রমহিলা তার সামনের দাঁড়ানো অনেকগুলো বাচ্চার মুঠো করে বাড়ানো হাতের দিকে তাকিয়ে জিঙ্গলটা গেয়ে উঠছেন – ‘নানহে মুনহে বচ্চে তেরি মুঠঠি মে কেয়া হ্যায়?’ বাচ্চারা সঙ্গে সঙ্গে হাতের মুঠো খুলে দেখাচ্ছে, সমস্বরে চেঁচিয়ে উঠছে- ‘রসনাআআআ’। দেখা যাচ্ছে, তাদের প্রত্যেকের হাতের তেলোয় একটা করে গুঁড়ো পানীয়ের প্যাকেট। হ্যাঁ, প্যাকেট। স্যাঁশে শব্দটা তারও অনেক পরে জেনেছি। আমাদের সে পানীয় কখনও খাওয়া হয়েছে বলে মনে পড়ে না, কিন্তু জিঙ্গলটা যেহেতু আকর্ষণীয়, তার সুরটা সারাজীবনের মতো মনে গেঁথে গিয়েছিল। তখনও জানি না, জানার কথাও ছিল না, সেই জিঙ্গলে একটি জনপ্রিয় হিন্দি গানের সুর ব্যবহার করা হয়েছে।\nঅনেকদিন পর, শৈশব পেরিয়ে প্রায় কৈশোরের শেষ প্রান্তে পৌঁছে গেছি, আসল গানটা অর্থাৎ যে গানের সুর নকল করে জিঙ্গলটা তৈরি করা, সেটা শুনলাম। এফ এম রেডিও নামে এক হুলুস্থুল ঘটনা ঘটছে তখন। সেখানে গানটা শুনেই চমকে উঠলাম। ১৯৫৩ সালের হিন্দি ছবি ‘বুট পালিশ’-এর গান। শৈলেন্দ্র-এর কথায় শঙ্কর জয়কিষানের সুরে আশা ভোঁসলে আর মহম্মদ রফি গাইছেন, ‘নানহে মুনহে বচ্চে তেরি মুঠঠি মে কেয়া হ্যায়/…./(এখানেও বাচ্চারা সমস্বরে গেয়ে উঠছে-) মুঠঠি মে হ্যায় তকদির হামারি…’।\nএক ধাক্কায় সেই মুহূর্তের আকাশটা আমার কাছে বিশাল হয়ে গেল। রসনা-র জিঙ্গল বিজ্ঞাপনী প্রয়োজনে গানটার যে অর্থসংকোচন ঘটিয়েছিল, ওরিজিনাল ট্র‍্যাকটা গানটাকে মুহূর্তে তা থেকে মুক্ত করে দিল, গভীরতর অর্থের দ্যোতনায়।\nপাঠক যদি কোনওক্রমে এতদূর অবধি পড়ে থাকেন, তাহলে তাঁর মনে হতে পারে, ‘দখল’ নিয়ে লিখতে বসে এসব কি গৌরচন্দ্রিকা শুরু হল আবার! তাঁকে ভাবতে অনুরোধ করব, দখলের সবচেয়ে ভয়ঙ্করতম সংস্করণ হচ্ছে মানুষের চিন্তা, মেধা, অনুভূতি ও মননের দখল নিয়ে নেওয়া। আর আমাদের সমাজ, পরিবেশ, এমনকি শিক্ষাব্যবস্থাও শিশুকাল থেকেই সেই দখল সুনিশ্চিত করে চলেছে।\nতিরিশ বছরের ব্যবধানে, দুটি শিশুর কাছে, সাধারণ জ্ঞান বা এই পৃথিবীর অন্য অনেক কিছু পৌঁছে যাওয়ার আগেই বাজারের জার্গন ঠিক পৌঁছে গেছে। সেদিন বাপের কাছে বাজারের পৌঁছোনোর গতি অপেক্ষাকৃত মন্থর ছিল। আজ বিশ্বায়ন-পরবর্তী ডিজিটাল পৃথিবীতে সেই বেগ দ্রুততর, আলোকসামান্য। স্বাভাবিকভাবেই, শিশুমনে গুলিয়ে যাচ্ছে কোনটা দোকান, কোনটা জঙ্গল। অর্থসংকোচন ঘটছে। সেই সঙ্গে ঘটছে বিচ্ছিন্নতাও। ঘরের চারটে দেওয়াল ও মাথার ওপরের ছাদ ছোট হতে হতে যেন আরও বেশি করে চেপে ধরছে আমাদের।\nশিশুকাল থেকেই এই দখলের প্রক্রিয়ার শুরু। বড় হওয়ার সঙ্গে সঙ্গে তা শিকড় ছড়াচ্ছে আমাদের যাপনে, বিশেষত, যে যাপন যদি নাগরিক হয়। অর্থাৎ এই দখলদারির প্রথম খুঁটিটি নাগরিক শিক্ষিত পরিবারের শিশুর মননে প্রোথিত হয়, পরবর্তীকালে একজন ‘শিক্ষিত’ ও ‘সফল’ নাগরিক হিসেবে গড়ে উঠবে।\nকীভাবে শুরু হয় এই দখলদারির?\nজমি তো অনেক আগে থেকেই প্রস্তুত হচ্ছিল। গত শতাব্দীকে আমরা সাধারণভাবে নগরায়নের শতাব্দী বলতে পারি। বিশ্বজুড়ে এক বিপুল সংখ্যক মানুষ জীবিকানির্বাহের সুবিধে ও জীবনযাপনের মানোন্নতির স্বার্থে বেছে নেয় নগরজীবন। ইতিহাসের নিয়মে খুব স্বাভাবিকভাবেই গড়ে ওঠে লক্ষ লক্ষ নগর। একইসঙ্গে, নগরে বাস করার জন্য চলতে শুরু করা সেই অসংখ্য মানুষগুলো প্রকৃতি-বিচ্ছিন্নতার দিকেও এক অনিবার্য যাত্রা শুরু করে। রুজি-রোজগারের জন্য তাদের প্রকৃতি নির্ভরতা ক্রমশ কমে আসে, রোদ-বৃষ্টি-জল-হাওয়ার কমবেশির ওপর নাগরিকের জীবন নির্ভর করে না আর। ঠিক যেমনভাবে, ‘একটি শীতের সকাল’ বা ‘একটি গ্রীষ্মের দুপুর’ নিয়ে রচনা লেখার জন্য আমাদের অর্থাৎ শহুরে ছাত্রছাত্রীদের মনে আর তেমন কোনও অভিজ্ঞতা বা অনুভূতি সঞ্চয় করা নেই।\nআজ, একবিংশ শতাব্দীতে পৌঁছে এই প্রকৃতি-বিচ্ছিন্নতা আরও একধাপ এগিয়ে সমাজ-বিচ্ছিন্নতায় পরিণত হয়েছে। আজ নাগরিক মধ্যবিত্তের যাপন সম্পূর্ণ বাজারনিয়ন্ত্রিত, গ্যাজেট-নির্ভর ও ডিজিটাল, যে যাপনের অনেকটাই আবার প্রয়োজনের অতিরিক্ত। আজকাল নিকটতম প্রতিবেশীকে না চিনলেও দিব্যি চলে যায় আমাদের। বেঁচে থাকার জন্য একমাত্র ‘ডোমেস্টিক হেল্প’ ছাড়া নিজের অ্যাপার্টমেন্টের বা পাড়ার কোনও লোকের সঙ্গে যোগাযোগ না রাখলেও চলে। আমি যাঁকে চিনি, আমার বাবা নিয়মিত যাঁর বাড়ির প্রায় সবার খবর রাখতেন, আমার পরবর্তী প্রজন্মের আর প্রয়োজন পড়বে না পাড়ার মোড়ের দোকানের সেই মুদিটিকে। মোবাইল স্ক্রিনে আলতো আঙুল বোলালেই ফ্ল্যাটের দরজায় সরাসরি পৌঁছে যাচ্ছে রান্না করা খাবার, চাল-ডাল-তেল-নিন, কাঁচা সবজি এমনকি মাছ-মাংসও। অথবা ছুটির দিনে মাত্র এক ঘণ্টায় শৈততাপনিয়ন্ত্রিত ডিপার্টমেন্টাল স্টোরে ঘুরে ঘুরে ন্যূনতম মানবস্পর্শ ছাড়াই করে নেওয়া যায় গোটা মাসের বাজার। এখনও গুগল থেকে রুটি ডাউনলোড করা যায় না বটে, কিন্তু বারোমাস কাদায় পা পুঁতে রোদে পুড়ে জল ভিজে যারা সেই রুটির জন্য গম উৎপাদন করে, তাদের সমস্যা তো দূরস্থান, তাদের অস্তিত্ব সম্বন্ধে কোনও ধারণা না রাখলেও দিব্যি চলে যায়। ঠিক যেমন, আপিসফেরতা পুরোটা পথ, চাইলে, ঠান্ডা বাসে, উবারে, নিদেনপক্ষে অটোর পেছনে বসে চোখে-কানে নেটফ্লিক্স-ইউটিউব গুঁজে সহযাত্রীর সঙ্গে একটিও কথা না বলে কাটিয়ে দিতে পারি আমরা। অতিমারির পরে অনেককে আর শারীরিকভাবে আপিসও যেতে হচ্ছে না। ‘ওয়র্ক ফ্রম হোম’ এখন আমাদের দেশে অনেক সাদা কলার কর্মচারীর জন্য চিরস্থায়ী বন্দোবস্ত। নিজস্ব শ্রেণির অতি ক্ষুদ্র একটি বৃত্তের বাইরে আর কারও সঙ্গে মেলামেশা না করেই, জন্ম থেকে মৃত্যু, একটা গোটা জীবন কাটিয়ে দিতে পারে এই জেন ওয়াই প্রজন্ম। বিচ্ছিন্নতার ষোলকলা পূর্ণ হয়েছে! আর মাত্র কয়েকবছর পর, সারা বিশ্বের শহরগুলিতে বাড়িগুলির দরজা ঠেলে বেরিয়ে আসবে (যদি আদৌ তারা ঘর ছেড়ে বেরোয়) এক শ্রেণির মানুষ, ‘আমাজন একটি অরণ্য নয়, আসলে একটি বিরাট দোকান’- একথা জেনে শৈশবে যাদের পথ চলা শুরু হয়েছিল।\nএই পণ্যসভ্যতা সারা পৃথিবী জুড়ে এই বিশেষ শ্রেণির মানুষের জনবিস্ফোরণ ঘটাতে চায়৷ এই মানুষদের পরিচয়, এরা একধরনের শিকড়হীন সমসত্ত্ব সফল ক্রেতা৷ এরা সমসত্ত্ব, কারণ গোটা বিশ্বজুড়ে একইরকম ছাঁচে-ঢালা জীবনসম্পর্কহীন শিক্ষাব্যবস্থা ছোটবেলা থেকে প্রায় একইরকম মতামত, আত্মকেন্দ্রিকতা ও রাজনীতিহীনতায় এদের লালন করেছে, বাজারের উপযোগী করে গড়ে তুলেছে। এরা সফল, কারণ ট্র‍্যাডিশনাল উৎপাদন প্রক্রিয়ায় এদের সরাসরি যোগদান না থাকলেও, অথবা খুব কম যোগদান থাকলেও, তা থেকে প্রাপ্য মুনাফার একটা মোটা অংশে তাদের পকেট ভর্তি। এরা ক্রেতা কারণ আজকের বাজারের কাছে একজন শিক্ষিত কিন্তু ক্রয়ক্ষমতাহীন নাগরিকের চেয়ে একজন পোটেনশিয়াল কনজিউমারের মূল্য অনেক বেশি৷ মূলত, এই বিপুল সংখ্যক নাগরিক ক্রেতা ও কতিপয় বহুজাতিক বিক্রেতা মিলে এই গোটা পৃথিবীটাকে ভাগ করে নিতে চায়, দখল করে নিতে চায়। প্রাচীন ঔপনিবেশিক লুটপাঠের চেয়ে আরও ভয়াবহ, আরও বিধ্বংসী এই নতুন আগ্রাসন, যা এক সীমাহীন উৎপাদন ও ভোগ, একইসঙ্গে অনন্ত বৈষম্যের দিকে আমাদের নিয়তিকে টেনে নিয়ে যাচ্ছে।\nপাঁচ বছরের শিশুমনে একটি বিজ্ঞাপনের সংকীর্ণ জিঙ্গল প্রতীকী অর্থে যে দখলের সূচনা করেছিল, তা একদিন আস্তে আস্তে গোটা ব্যক্তিকে, তার মনোভূমিকে দখল করে নেয়। কিন্তু যা আরও বেশি চিন্তার, তা হল, ব্যক্তিকে দখল করে এই আগ্রাসন থেমে যায় না। ক্রমে দখল হয় আকাশ, বাতাস, জল, মাটি, অরণ্য, নদী, উপত্যকা। ব্যক্তির প্রকৃতি-বিচ্ছিন্নতা সভ্যতার সাধারণ চরিত্র হয়ে উঠলে তার প্রভাব যে কতদূর সুদূরপ্রসারী হতে পারে তা আজ আমরা হাড়ে হাড়ে টের পাচ্ছি। উৎপাদন ও ভোগের দিকে আমাদের এই উন্মত্ত দৌড় প্রকৃত প্রস্তাবে এই পৃথিবীর কার্বন পদচ্ছাপ বহুগুণ বাড়িয়ে তুলছে, যা শেষমেশ পর্যবসিত হয়েছে বিশ্বব্যাপী জলবায়ু সঙ্কটে। আর এই উন্মত্ত দৌড়ে যাদের বিন্দুমাত্র ভাগিদারী নেই, জলবায়ু সঙ্কটের কুফল সবচেয়ে প্রথমে ভোগ করে সেইসব প্রান্তিক মানুষেরাই।\nশেষ করার আগে বিচ্ছিন্নতার আরেকটি ভয়াবহ অভিমুখের কথা না বললেই নয়, তা হল মৌলবাদ৷ সম্প্রদায়গত দূরত্ব ও পারস্পরিক অপরিচয়ের গর্ভে মাথা তোলে ধর্মীয় মৌলবাদ ও সাম্প্রদায়িকতা। রামা কৈবর্ত ও হাসিম শেখের শ্রমনিবিড় জীবন আজও এক অপরের নির্ভরশীল। গ্রামে, খেটেখাওয়া মানুষের কৌম সমাজে মানুষের ধর্মপরিচয় তাই সহজে মানুষে মানুষে বিভেদ ঘটাতে পারে না। কিন্তু নাগরিক প্রজন্ম নিজের গণ্ডীর বাইরে কাউকেই ভালো চেনে না। শিক্ষিত’ বিচ্ছিন্ন মানুষ অপর সম্প্রদায় সম্পর্কে তার বিপুল অজ্ঞতা ও ভাসা ভাসা তথ্যের ভিত্তিতে একটি সাধারণীকৃত সুবিধেজনক প্যাটার্ন কল্পনা করে নেয়। এই প্যাটার্ন অন্য সম্প্রদায়টির অপরায়ণে সাহায্য করে। জন্ম দেয় সাম্প্রদায়িকতার। সে কারণে মধ্যবিত্ত হিন্দু বাঙালির পাড়ায় জামশেদ আলি নামের কেউ ঘর খুঁজতে এলে তাকে ঘরভাড়া দেওয়া হয় না। এনআরসি- সিএএ-এর মতো একের পর এক সংখ্যাগুরুর আধিপত্যবাদী আক্রমণে কুঁকড়ে থাকে সংখ্যালঘু।\nমনন ও চেতনার জমি দখল শুরু হলে তা ক্রমে মানুষের সত্তা এমনকি সভ্যতার আত্মাকে অধিকার করে নেয়। অথচ একজন মানুষের কতটুকু জমিরই বা প্রয়োজন হয়? নানহে মুনহে বাচ্চাদের হাতের মুঠোয় তাদের ভাগ্য তো শক্ত করে ধরা ছিল। আমাদের মুঠোয় কী রাখা আছে? উন্মক্ত ভোগ আর পারস্পরিক ঘৃণায় দীর্ণ এক ক্লান্ত অসুস্থ পৃথিবী আর অনন্ত শূন্যতাই কি আমরা রেখে যাচ্ছি আগামী দিনের জন্য?\nঐহিক ৪০ দেবব্রত শ্যামরায়


প্রকাশিত : ১৩:১৩, ১৩ মে ২০২১\t| আপডেট: ১৩:১৪, ১৩ মে ২০২১\nবাঙালী এক অদ্ভুত আর অকুতোভয় জাতি। জয়তু বাঙালী। করোনা নিয়ে ভয়ভীতি যতই দেখান, ভারতে যে লাশের সারি, সেটা দেখেও আমরা ক্ষান্ত হই না। হাসপাতালে সিট খালি নেই। আইসিইউ খালি নেই। পর্যাপ্ত অক্সিজেন নেই। পকেটে টাকা নেই। মনে শান্তি নেই। মানুষের কাজ নেই। বিদেশ ফেরত কর্মহীনদের যাওয়ারও জায়গা নেই।\nপ্রায় দু’বছর ধরে মানুষের মনে আনন্দও নেই। এজন্য হয়তো খাবার আর আনন্দের আশায় ঐতিহাসিক স্থানের গাছ কেটে রেস্টুরেন্ট বানাই। গাছ কাটা তো নয়, যেন পরিবেশের ভারসাম্য কাটি!\nএতসব নেই-এর মাঝে কারও কারও পেটে খাবারও নেই। ফলে হাসপাতালের বেড, আইসিইউ, অক্সিজেন, ওষুধ- এসব নয়, কেবল ঈদ আনন্দই চাই। ঈদ আনন্দের বিকল্পও যে নাই।\nঈদে ঘরে ফিরতে গিয়ে পদপিষ্ট হয়ে মারা যাই, এরপরও বাড়ি যেতেই চাই। দূরপাল্লার কোনও বাহন নাই জেনেও রাস্তায় নেমে পড়ি। আবেগপ্রবণ জাতি আমরা, বউহারা হতে চাই না। তাই তো মৃত্যুকে হাতের মুঠোয় নিয়ে স্ত্রী-সন্তানের কাছে ছুটে চলি। এটা ভালোবাসা! না মরণবাসা, নাকি গোয়ার্তুমি- কেউ কেউ হয়তো তাও ভাবছি।\nআমরাও পারি বটে! সবকিছু খুলে দিয়ে গাড়ি বন্ধ করে স্বাস্থ্যবিধি মানার লোক দেখানো চিৎকার আমরা করেই যাচ্ছি। কিন্তু গরীব, অসহায়, কর্মহীন মানুষের ঈদ কোথায়/কিভাবে কাটবে তার খবর কজনই বা রাখি।\nআবার জীবন নিয়ে বাজিও ধরি! মরি বাঁচি- যা হবার হোক, ঈদটা যেন বাড়িতেই হয়। এ যেন ঈদ যাত্রার নামে ভোগান্তি যাত্রা। তাও না, এটা আসলে শব যাত্রা! এবার গ্রামে গ্রামে ঈদ পুনর্মিলনী না হয়ে হবে করোনা পুনর্মিলনী! করোনাকে সঙ্গী করে যে হারে মানুষ জীবনপণ ছুটছে, তাতে এই শব যাত্রায় শুধু লাশের মিছিলই বাড়বে। অবশ্য কে শোনে কার কথা? সবাই তো একেকজন বোদ্ধা।\nএদিকে কথিত কঠোর বিধি-নিষেধে বন্দী হয়ে সচেতন মানুষের ভোগান্তি আরও বেড়েছে। চরম অস্বস্তিতে পড়েছেন ঘরমুখো মানুষও। প্রিয়জনের সাথে সাক্ষাৎ করতে যাওয়া মানুষ একে অপরের পদপিষ্ট হয়ে লাশে পরিণত হচ্ছে।\nদেশজুড়ে চলছে ঈদ এবং বিধিনিষেধ-এর ছুটি। কিন্তু রাস্তায় নেই প্রয়োজনীয় যানবাহন। আবার মাইলের পর মাইলজুড়ে মহাসড়কে মহাজট। বেশিরভাগ মানুষের পকেটে স্বাচ্ছন্দ্যে খরচ করার মতো টাকাও নেই।\nতবে ধনাঢ্যরা প্রয়োজনে অপ্রয়োজনে ছুটছেন বিমান ও হেলিকপ্টারে। ক্ষমতাবান বিত্তশালীরা প্রটোকল আর দামী গাড়ি হাঁকিয়ে ছুটছেন মা-বাবা ও প্রিয়জনের কাছে।\nএদিকে প্রতিদিন করোনায় মৃত্যুর মিছিল তো চলছেই। প্রতিবেশী দেশ ভারতে লাশ রাখার জায়গা নেই। ঠাঁই নেই শ্মশান আর গোরস্থানেও। এমন চিত্র গত প্রায় এক মাস ধরেই। তবুও আমরা ছুটছি ঈদ আনন্দের খোঁজে।\nবোধ করি, হয়তো এটাই হবে শবানন্দ। তবে তা না হোক, আশা করি ঈদ আনন্দই হোক। মঙ্গল হোক সবার। ঈদ আনন্দ ছড়িয়ে পড়ুক সবার মাঝে। ঈদ মুবারক সবাইকে।


আসমানি রঙের বাড়ি (হার্ডকভার) বিনামূল্যে জন্য ডাউনলোড • সব বই\nলিখেছেন: উপমা তালুকদার\nলেখক: উপমা তালুকদার\nআসমানি রঙের বাড়ি (হার্ডকভার) বিনামূল্যে বিভিন্ন বিন্যাসে বই ডাউনলোড করুন। একটি সুবিধাজনক বিন্যাসে নতুন এবং পুরাতন বইয়ের বিশাল নির্বাচন। আমাদের সাইটে, সবকিছু মানুষের জন্য, সুন্দর পড়া দর্শকদের জন্য করা হয়:\nআসমানি রঙের বাড়ি (হার্ডকভার) ডাউনলোড এর UberOne 3.4 mb. ডাউনলোড পিডিএফ\nআসমানি রঙের বাড়ি (হার্ডকভার) বিনামুল্যে ডাউনলোড করুন এর UberTwo 5.7 mb. ডাউনলোড MOBI\nআসমানি রঙের বাড়ি (হার্ডকভার) অনলাইনে পরে দেখুন এর UberThree 4.8 mb. ডাউনলোড DjVu\nআসমানি রঙের বাড়ি (হার্ডকভার) বিনামূল্যে বই ডাউনলোড করুন এর UberFour 4.4 mb. ডাউনলোড EPUB\nআসমানি রঙের বাড়ি (হার্ডকভার) ডাউনলোড এর UberOne ডাউনলোড পিডিএফ\nআসমানি রঙের বাড়ি (হার্ডকভার) বিনামুল্যে ডাউনলোড করুন এর UberTwo ডাউনলোড MOBI\nআসমানি রঙের বাড়ি (হার্ডকভার) অনলাইনে পরে দেখুন এর UberThree ডাউনলোড DjVu\nআসমানি রঙের বাড়ি (হার্ডকভার) বিনামূল্যে বই ডাউনলোড করুন এর UberFour ডাউনলোড EPUB\nআসমানি রঙের বাড়ি (হার্ডকভার) বই পর্যবেক্ষণসমূহ:\nসম্পর্কিত বই উপর আসমানি রঙের বাড়ি (হার্ডকভার)


চট্টগ্রামে খালেদা জিয়ার সুস্থতা কামনায় যুবদলের দোয়া মাহফিল\n২৬ জুলাই ২০১৮, ০৫:২০ পিএম | মাসুম\nএসএনএন২৪.কম : কারাবন্দি বিএনপির চেয়ারপার্সন, বেগম খালেদা জিয়ার রোগমুক্তি কামনা করে ১৫ নং বাগমনিরাম ওয়ার্ড যুবদলের উদ্যোগে দোয়া ও মিলাদ মাহফিল ২৬ জুলাই বৃহস্পতিবার বাদে জোহর চট্টগ্রাম নগরীর মেহেদীবাগ জামে মসজিদে আয়োজন করা হয়।\nদোয়া ও মিলাদ মাহফিল পরিচালনা করেন মেহেদীবাগ জামে মসজিদের খতীব মাওলানা গিয়াস উদ্দিন।\nবিশেষ মুনাজাতে বেগম খালেদা জিয়ার দ্রুত সুস্থতা কামনা করে আল্লাহর দরবারে প্রার্থনা করেন।\nএছাড়াও বাগমনিরাম ওয়ার্ড বিএনপির সাধারণ সম্পাদক আবু ফয়েজ আসন্ন হজ পালনের লক্ষে সৌদি আরবে সুচারুরূপে সম্পন্ন করতে পারেন তার জন্য দোয়া করা হয়।\nএতে দোয়া ও মিলাদ মাহফিলে শরীক হন চট্টগ্রাম মহানগর বিএনপির সভাপতি ডা. শাহাদাত হোসেন, সাধারণ সম্পাদক আবুল হাসেম বক্কর, যুগ্ম সম্পাদক ইয়াছিন চৌধুরী লিটন, সাংগঠনিক সম্পাদক কামরুল ইসলাম, প্রচার সম্পাদক শিহাব উদ্দিন মুবিন, শিল্পবিষয়ক সম্পাদক শহিদুল ইসলাম চৌধুরী, নগর উন্নয়ন বিষয়ক সম্পাদক জিয়াউদ্দিন খালেদ চৌধুরী, কোতোয়ালী থানা বিএনপির সভাপতি মনজুর রহমান চৌধুরী, নগর বিএনপির সহ প্রচার সম্পাদক খোরশেদ আলম কুতুবী, সহ প্রশিক্ষণ বিষয়ক সম্পাদক শ‌ফিক আহাম্মদ সহ সমাজ কল্যাণ বিষয়ক সম্পাদক আবুল খায়ের মেম্বার, কোতোয়ালী থানা বিএনপির সাধারণ সম্পাদক আলহাজ জাকির হোসেন, নগর ছাত্রদলের সহসভাপতি জসিম উদ্দিন চৌধুরী, চকবাজার থানা বিএনপির সিনিয়র যুগ্ম সম্পাদক বেলায়েত হোসেন, বাগমনিরাম ওয়ার্ড বিএনপির সাধারণ সম্পাদক মো. আবু ফয়েজ, চকবাজার ওয়ার্ড বিএনপির সিনিয়র যুগ্ম সম্পাদক মো. মো. আনিসুজ্জামান সাইমুন, নগর যুবদল নেতা মো. আনোয়ার আনু, মো. আলাউদ্দিন, মো. ইলিয়াস, নগর ছাত্রদল নেতা ইকবাল হোসেন জিসান, যুবদল নেতা রাশেদ পারভেজ সুজন, মো. নাসির উদ্দিন, মো. সালাহউদ্দিন, মো. ইদ্রিস, মো. আবদুস সাত্তার, মো. জাহাঙ্গির আলম, মো. জাবেদ, মো. জাহেদ, মো. রবি, মো. সিরাজ,মো. আবুল হোসেন, মো. জালাল, মো. হারুন, মো. ইব্রাহিম, মো. হোসেন প্রমুখ।


চট্টগ্রামে করোনায় আক্রান্ত ৩৯৯ জন – Chatganr Bani\nHome∕স্বাস্থ্য∕চট্টগ্রামে করোনায় আক্রান্ত ৩৯৯ জন\nচট্টগ্রামে করোনায় আক্রান্ত ৩৯৯ জন\n১৬ জুলাই, ২০২০ নিজস্ব প্রতিবেদক ০\nচট্টগ্রামে গত ২৪ ঘণ্টায় ৩৯৯ জন করোনায় আক্রান্ত হয়েছেন, এর মধ্যে নগরের ৩১৩ জন ও বিভিন্ন উপজেলার ৮৬ জন । নতুন ৩৯৯ জনের মধ্যে ২৬৮ জনেরই করোনা শনাক্ত হয়েছে ঢাকার ল্যাবে; চট্টগ্রামে জট থাকায় এসব নমুনা ঢাকায় পাঠানো হয়েছিল অনেক আগে।\nএ নিয়ে চট্টগ্রামে করোনাভাইরাসে মোট আক্রান্তের সংখ্যা দাঁড়ালো ১২ হাজার ৩৩০ জন। এর মধ্যে নগরের ৮ হাজার ৬১২ জন ও বিভিন্ন উপজেলার বাসিন্দা আছেন ৩ হাজার ৭১৮ জন ।\nএদিকে চট্টগ্রামে এখন পর্যন্ত করোনায় মারা গেছেন মোট ২২০ জন; এর মধ্যে নগরের ১৫৬ জন ও বিভিন্ন উপজেলার বাসিন্দা ৬৪ জন।\nআজ বৃহস্পতিবার (১৬ জুলাই) সকালে এসব তথ্য জানান চট্টগ্রামের সিভিল সার্জন ডা. সেখ ফজলে রাব্বি।\nতিনি জানান, চট্টগ্রামে গত ২৪ ঘণ্টায় ২ হাজার ৫২২ জনের নমুনা পরীক্ষায় করোনায় আক্রান্ত হয়েছেন ৩৯৯ জন।\nগতকাল বুধবার ফৌজদারহাটের বিআইটিআইডিতে ১৪০ জনের নমুনা পরীক্ষায় ২৫ জনের দেহে করোনার জীবাণু পাওয়া গেছে। এর মধ্যে ৫ জন নগরের ও ৩২ জন উপজেলার বাসিন্দা। বিআইটিআইডি থেকে আগে ঢাকায় পাঠানো ৪৩৭টি নমুনা পরীক্ষায় ৩৭ জনের করোনা শনাক্ত হয়েছে।\nএছাড়া বুধবার চট্টগ্রাম মেডিকেল কলেজ ল্যাবে ২০৬ জনের নমুনা পরীক্ষায় করোনা পজিটিভ এসেছে ২৩ জনের শরীরে, এর মধ্যে নগরের ১৪ জন ও উপজেলার বাসিন্দা ৯ জন । চট্টগ্রাম মেডিকেল কলেজ ল্যাব থেকে আগে ঢাকায় পাঠানো ১৩১৪টি নমুনা পরীক্ষার মাধ্যমে করোনায় সংক্রমিত হয়েছেন ২৩১ জন । এর মধ্যে নগরের ২১৬ জন ও ১৫ জন বিভিন্ন উপজেলার। বুধবার চট্টগ্রাম বিশ্ববিদ্যালয় ল্যাবে ১৪৪ জনের নমুনা পরীক্ষা করে করোনা পজিটিভ পাওয়া যায় ৪১ জনের দেহে । এর মধ্যে ২৮ জন নগরের ও ১৩ জন বিভিন্ন উপজেলার।\nচট্টগ্রাম ভেটেরিনারী বিশ্ববিদ্যালয় ল্যাবে ৩৮ জনের নমুনা পরীক্ষায় করোনা পজিটিভ এসেছে ৬ জনের দেহে । আক্রান্তরা সবায় চট্টগ্রাম নগরের বাসিন্দা।\nকক্সবাজার মেডিকেল কলেজ ল্যাবে চট্টগ্রামের ৬ জনের নমুনা পরীক্ষায় সবার করোনা নেগেটিভ পাওয়া যায়।\nবেসরকারি ইম্পেরিয়াল হাসপাতাল ল্যাবে চট্টগ্রামের ২৩৭ জনের নমুনা পরীক্ষা করে করোনা সংক্রমিত হওয়ার খবর পাওয়া গেছে ৩৬ জনের দেহে।এর মধ্যে ২৩ জন নগরের ও উপজেলার আছেন ১৩ জন ।\nবুধবার সিভিল সার্জন কার্যালয় শেভরণ ল্যাবের নমুনা পরীক্ষার প্রতিবেদন পায়নি।\nচট্টগ্রামের বিভিন্ন উপজেলায় নতুন শনাক্ত ৮৬ জনের মধ্যে সাতকানিয়ার ২, বাঁশখালীর ২, আনোয়ারার ১২, চন্দনাইশের ৪, পটিয়ার ১৫, বোয়ালখালীর ৪, রাঙ্গুনিয়ার ৪, রাউজানের ১২, ফটিকছড়ির ৬, হাটহাজারীর ১৫, সীতাকুণ্ডের ৬ জন, সন্দ্বীপের ২জন ও মিরসরাইয়ের আছেন ২জন।\nইতোমধ্যে করোনায় আক্রান্তদের মধ্যে গত ২৪ ঘন্টায় চট্টগ্রামে সুস্থ হয়েছেন ৫৭ জন, এ পর্যন্ত সুস্থ হয়েছেন মোট ১ হাজার ৪৮৭ জন।\nকরোনায় সংক্রমিত ৭০জন চট্টগ্রামে\nচট্টগ্রামে করোনা পজিটিভ শনাক্ত ৪৪৫ জন\nআরও ১৬২ জন করোনা শনাক্ত চট্টগ্রামে\nচট্টগ্রামে করোনা পজিটিভ ১৫৯ জন\nTagged ডা. সেখ ফজলে রাব্বি।\nদেশে করোনায় প্রাণ গেল আরও ৩৯ জন,শনাক্ত ২৭৩৩ জন


ফজিলতসহ সহজ কিছু দোয়া ও দরূদ\nAuthor Topic: ফজিলতসহ সহজ কিছু দোয়া ও দরূদ (Read 929 times)\n« on: July 25, 2016, 10:07:36 AM »\n. প্রতিদিন ১০০ বার ‘সুবহানাল্লাহ’ পাঠ করলে আমলনামায় ১০০০ সওয়াব লেখা হয় এবং ১০০০ গোনাহ মাফ করা হয়। -সহিহ মুসলিম\n২. ‘আলহামদুলিল্লাহ’ মিজানের পাল্লাকে ভারী করে এবং এটা সর্বোত্তম দোয়া। -তিরমিজি ও ইবনে মাজা\n৩. ‘লা ইলাহা ইল্লাল্লাহ’ সর্বোত্তম জিকির। -তিরমিজি ও ইবনে মাজা\n৪. ‘সুবহানাল্লাহ ওয়াল হামদুলিল্লাহ, ওয়ালা ইলাহা ইল্লাল্লাহু আল্লাহু আকবর‘- এই কালেমাগুলো আল্লাহর নিকট অধিক প্রিয়। নবী করিম সাল্লাল্লাহু আলাইহি ওয়াসাল্লাম আরও বলেছেন, পৃথিবীর সমস্ত জিনিসের চইতে আমার নিকট অধিক প্রিয় (এ কালেমাগুলো)। -সহিহ মুসলিম\n৫. যে ব্যক্তি ‘সুবহানাল্লাহি ওয়াবি হামদিহি’ প্রতিদিন ১০০ বার পাঠ করবে। তার সমুদ্রের ফেনা পরিমাণ (সগিরা) গোনাহ থাকলেও তাকে মাফ করে দেওয়া হবে। -সহিহ বোখারি ও মুসলিম\n৬. নবী করিম সাল্লাল্লাহু আলাইহি ওয়াসাল্লাম ইরশাদ করেছেন, ‘সুবহানাল্লাহি ওয়াবি হামদিহি সুবহানাল্লিল আজিম’ এই কালেমাগুলো জিহ্বায় উচ্চারণে খুব সহজ, মিজানের পাল্লায় ভারী, দয়াময় আল্লাহর নিকটও অতি প্রিয়। -সহিহ বোখারি ও মুসলিম\n৭. যে ব্যক্তি ‘সুবহান আল্লাহিল আজিমি- ওয়াবি হামদিহি’ পাঠ করবে প্রতিবার তার জন্য জান্নাতে একটি করে (জান্নাতি) খেজুর গাছ রোপন করা হবে। -তিরমিজি\n৮. নবী করিম সাল্লাল্লাহু আলাইহি ওয়াসাল্লাম হাদিসে ইরশাদ করেছেন, ‘লা হাওলা ওয়ালা কুওয়্যাতা ইল্লা বিল্লাহ’ হচ্ছে জান্নাতের গুপ্তধনসমূহের মধ্যে একটি গুপ্তধন। -সহিহ বোখারি ও মুসলিম\n৯. হজরত রাসূলে কারিম সাল্লাল্লাহু আলাইহি ওয়াসাল্লাম বলেন, ‘সুবহানাল্লাহ ওয়ালহামদুলিল্লাহ ওয়ালা ইলাহা ইল্লাল্লাহু আল্লাহু আকবর, ওয়ালা হাওলা ওয়ালা কুউ-ওয়াতা ইল্লাবিল্লাহ’- এই কালেমাগুলো হচ্ছে- অবশিষ্ট নেক আমলসমূহ। -আহমাদ\n১০. হজরত রাসূলুল্লাহ সাল্লাল্লাহু আলাইহি ওয়াসাল্লাম বলেন, যে ব্যক্তি আমার প্রতি একবার দরূদ পাঠ করবে; আল্লাহতায়ালা তার প্রতি দশবার রহমত বর্ষণ করবেন। আরও বলা হয়েছে, যে ব্যক্তি আমার প্রতি সকালে দশবার এবং বিকেলে দশবার দরূদ পাঠ করবে- সে কিয়ামতের দিন আমার শাফায়াত পাবে।


ডিবি পরিচয়ে উত্তরায় ৪০ লাখ টাকা ডাকাতি! - DTBangla.com\nশুক্রবার, ডিসেম্বর ১৪, ২০১৮, ১:১০:৫২ পূর্বাহ্ণ\nHome » অপরাধ » ডিবি পরিচয়ে উত্তরায় ৪০ লাখ টাকা ডাকাতি!\nডিবি পরিচয়ে উত্তরায় ৪০ লাখ টাকা ডাকাতি!\nস্টাফ রিপোর্টার: রাজধানীর উত্তরা এলাকায় গোয়েন্দা পুলিশ (ডিবি) পরিচয় দিয়ে একটি পোশাক কারখানার এক কর্মকর্তাসহ দুজনকে মারধর করে ৪০ লাখ টাকা ছিনিয়ে নেওয়ার ঘটনা ঘটেছে। দুর্বৃত্তরা কুড়িল বিশ্বরোডে ওই দুজনকে ফেলে দিয়ে পালিয়ে গেছে।\nরাসেল হাওলাদার বলেন, তাঁদের প্রতিষ্ঠানের প্রধান কার্যালয় উত্তরার ১ নম্বর সেক্টরের ৫ নম্বর সড়কে অবস্থিত। আগামীকাল বৃহস্পতিবার গাজীপুরের কারখানায় কর্মচারীদের বেতন দেওয়ার কথা ছিল। এ জন্য আজ বেলা একটার দিকে উত্তরার কার্যালয় থেকে মাইক্রোবাসে করে পাশের ১৩ নম্বর সড়কে ঢাকা ব্যাংকের শাখায় যান টোকিও মুডের হিসাবরক্ষক সাঈদ মাহমুদ আল ফিরোজ। ৪০ লাখ টাকা তুলে তিনি ও চালক রবি একই মাইক্রোবাসে করে কার্যালয়ে ফিরছিলেন। বেলা দুইটার দিকে ১২ নম্বর সড়কে উত্তরা ক্লাবের সামনে আসার পর যানজটে আটকা পড়ে তাঁদের গাড়িটি। এ সময় পাঁচ-ছয়জন লোক গাড়ির সামনে আসে। তাদের সঙ্গে ছিল ওয়াকিটকি, রিভলবার ও হাতকড়া। ডিবি পরিচয় দিয়ে দলের একজন জানান যে গাড়ির ভেতর অবৈধ মালামাল রয়েছে। হিসাবরক্ষণ কর্মকর্তা সাঈদকে দুর্বৃত্তদের আরেক সদস্য ডিবির ঊর্ধ্বতন কর্মকর্তার সঙ্গে কথা বলতে বলে। একপর্যায়ে তারা মাইক্রোবাসের কাচের ফাঁক দিয়ে দরজা খুলে ফেলে। তারা সঙ্গে সঙ্গে গাড়িতে ঢুকে সাঈদ ও চালক রবিকে হাতকড়া পরায়। আরেকজন মাইক্রোবাসটি চালিয়ে কুড়িল বিশ্বরোডে নিয়ে যায়। যাওয়ার পথে তাঁদের মারধর করতে থাকে দুর্বৃত্তরা। এ সময় ৪০ লাখ টাকা, মোবাইল ফোন সেট, মাইক্রোবাসের কাগজপত্র কেড়ে নেয়। কুড়িল বিশ্বরোডে নিয়ে সাঈদ ও রবিকে ফেলে দিয়ে আরেকটি গাড়িতে উঠে পালিয়ে যায়।\nঢাকা ব্যাংক সিসি ক্যামেরার ফুটেজে দুর্বৃত্তদের একজনকে দেখা গেছে। এসব বিষয় জানিয়ে মামলা করা হবে বলে জানান রাসেল হাওলাদার। তিনি বলেন, সাঈদ ঢাকা ব্যাংক থেকে বের হাওয়ার আগে এক ব্যক্তি সেখান থেকে বের হয়ে আসে। ওই ব্যক্তি ডিবি পরিচয়ধারী দলটির সঙ্গে ছিল বলে মাইক্রোবাসের চালক রবি জানিয়েছেন। বিমানবন্দর থানার ভারপ্রাপ্ত কর্মকর্তা (ওসি) নূরে আজম মিয়া। তিনি বলেন, অভিযোগ এলে খতিয়ে দেখা হবে।\nPrevious ভারত থেকে দেড় লাখ টন চাল আমদানি করা হবে\nNext বিবাহিত কিশোরীদের যৌন ও প্রজনন স্বাস্থ্য বিষয়ে মতবিনিময়


‘পুরুষবিষয়ক মন্ত্রণালয়’ প্রতিষ্ঠার দাবি\nপ্রকাশিত: ১৭:২৩, ১৯ নভেম্বর ২০২০ আপডেট: ১৭:২৯, ১৯ নভেম্বর ২০২০\nআন্তর্জাতিক পুরুষ দিবসের মানববন্ধন\n‘আন্তর্জাতিক পুরুষ দিবস’ উপলক্ষ্যে পুরুষদের সুরক্ষায় আইন প্রনয়ণসহ পুরুষবিষয়ক মন্ত্রণালয় প্রতিষ্ঠার দাবি উঠেছে। আন্তর্জাতিক পুরুষ দিবসে দুটি সংগঠন রাজধানীতে মানববন্ধন ও শোভাযাত্রা করেছে।\nআজ (বৃহস্পতিবার) রাজধানীর জাতীয় প্রেসক্লাব এলাকায় মেনস রাইটস ফাউন্ডেশন ও জাতীয় পুরুষ সংস্থার পৃথক কর্মসূচি থেকে এমন দাবি জানানো হয়।\nআজ সকাল ১০টার দিকে বাংলাদেশ মেনস রাইটস ফাউন্ডেশন প্রথমে শোভাযাত্রা বের করে। শোভাযাত্রাটি জাতীয় প্রেসক্লাব থেকে শুরু হয়। হাইকোর্ট মোড় ঘুরে তা আবার জাতীয় প্রেসক্লাবের সামনে এসে শেষ হয়। পরে জাতীয় প্রেসক্লাবের সামনে তারা মানববন্ধন করে।\nতারা দাবি করেন, এ দেশে নারীদের জন্য আইনি সুরক্ষার ব্যবস্থা থাকলেও পুরুষদের জন্য তা নেই। পুরুষেরা ঘরে-বাইরে শারীরিক ও মানসিক নির্যাতনের শিকার হচ্ছেন। তারা শিক্ষা, স্বাস্থ্য, চিকিৎসা, চাকরিসহ বিভিন্ন ক্ষেত্রে বৈষম্যের শিকার। বক্তারা লিঙ্গবৈষম্যহীন নির্যাতন দমন আইনের দাবি করেন। একই সঙ্গে তারা বলেন, পুরুষের জন্য কোনো আইন ও মন্ত্রণালয় না থাকার তারা বৈষম্যগুলো তুলে ধরতে ব্যর্থ হন। তাই তারা পুরুষ নির্যাতন আইন, পুরুষবিষয়ক মন্ত্রণালয়সহ বিভিন্ন দাবি জানান।\nকর্মসূচিতে মেনস রাইটস ফাউন্ডেশনের সভাপতি শেখ খায়রুল, মহাসচিব ফারুক শাজেদ, ঢাকা মহানগরের সদস্যসচিব মাজেদ ইবনে আজাদ, ঢাকা মহানগরের যুগ্ম আহ্বায়ক লিটন গাজী, জার্মানিপ্রবাসী মাজাহার মান্নান, সাংবাদিক আয়াতুল্লাহ, আইন উপদেষ্টা তানভীর হায়দার প্রমুখ অংশ নেন।\nএকই সময় জাতীয় প্রেসক্লাবের সামনে জাতীয় পুরুষ সংস্থা নামের আর একটি সংগঠন মানববন্ধন করে। সংগঠনটি পুরুষের অধিকার সংরক্ষণে আইন দাবি করে। নারী নির্যাতন আইনের অপব্যবহার বন্ধ করে যুগোপযোগী লিঙ্গবৈষম্যহীন নির্যাতন দমন আইন দাবি করে তারা। পরে সংগঠনটির নেতা-কর্মীরা বেলুন উড়িয়ে আন্তর্জাতিক পুরুষ দিবস উদযাপন করে।\nস্ত্রীর বায়না মেটাতে ব্যাচারা স্বামীর কাণ্ড\n‘মৃত’ ব্যক্তির চিৎকারে পালালেন মর্গ কর্মীরা!\nঝড়ের মধ্যেই সাগরে সোনা কুড়াতে মানুষের ভিড়!\nগ্রামটিতে মাটি খুঁড়লেই মিলছে হীরা!\nম্যারাডোনার মৃতদেহের সঙ্গে ছবি তুলে চাকুরি খোয়ালেন সৎকারকর্মী\nযে ১০ লক্ষণে বুঝবেন তিনি অনলাইন বিজনেসম্যান\nকোন শিশিরে আউট হলেন সাকিব?


বিশ্বসৃষ্টির আদিতে - বিজ্ঞান - বাংলা ভাষায় বিজ্ঞান জনপ্রিয়করণের এক বৈদ্যুতিন মাধ্যম (An online Bengali Popular Science magazine) : বিজ্ঞান – বাংলা ভাষায় বিজ্ঞান জনপ্রিয়করণের এক বৈদ্যুতিন মাধ্যম (An online Bengali Popular Science magazine)\nবিভাগ: পদার্থবিদ্যার কিছু বিস্ময় (July 1, 2014)\nসে কালে কোনকিছুর অস্তিত্ব ছিল না। শূন্যও ছিলনা। ছিল না পৃথিবী, ছিল না মহাকাশ। কি ছিল যে কোথাও কার স্থান ছিল? তখন মৃত্যু ছিল না, অমরত্ব ছিল না। আলো ছিল না অন্ধকারই বা কোথায় ছিল? কেবল এক অনন্যসহায় চেতনা-সর্বস্ব আত্মা ছিলেন। তিনি ব্যতীত আর কিছু ছিল না। অন্ধকার এর মধ্যে লুক্কায়িত ছিল অন্ধকার। ……… এ নানা সৃষ্টি যে কোথা থেকে হল? কার দ্বারা হল? কেউ সৃষ্টি করেছেন কি করেননি, তা তিনিই জানেন যিনি এসবের প্রভু অথবা তিনি না জানতে পারেন।\nএটি ঋকবেদের দশম মন্ডলের নাসদীয় সূক্তের অংশবিশেষের ভাবানুবাদ । সেদিন বৈজ্ঞানিক গবেষনার যুগ ছিল না, বৈজ্ঞানিক চেতনা ছিল না।\nআধুনিক বিজ্ঞান কি বলছে ? মহাবিস্ফোরণ (Big Bang) এর পূর্বে ছিল না পৃথক কোন বস্তু, ছিল না শক্তি। এক আয়তনহীন বিন্দুর মহাবিস্ফোরক মহাপ্রসারণে (Big Bang) বিশ্বের সৃষ্টি। শুরু হয় আজ থেকে ১৩৮০ কোটি বছর আগে। ১০-১৮ সেকেন্ডে বিশ্ব একটি আলপিনের ডগার কোটি কোটি ভাগের এক ভাগ (১০-১৫ মিলিমিটার) অপেক্ষাও ছোট। ১০-১২ সেকেন্ড পরে তা হয়ে ওঠে একটি ফুটবলের মত। তখনই পদার্থকণা ও শক্তিকণার আবির্ভাব। তার পরে হয়ে চলেছে ক্রমাগত রূপান্তর। ক্রমাগত প্রসারণের লীলা। সৃষ্টি হয় মহাশূন্য। ধূমকেতু ,তারকা, গ্রহ, উল্কা, মহাজাগতিক ধূলি আর তরঙ্গমালা। বিশ্বের সামগ্রিক গঠন-আকৃতি আমাদের পক্ষে দেখা সম্ভব নয় যেহেতু আমরা এর ভিতরে আছি। যেমন পৃথিবীর মধ্যে থেকে পৃথিবীকে দেখা যাবে না ভূ-গোলক রূপে , দেখা যাবে তার অংশবিশেষ পৃথক পৃথকভাবে। এইভাবে আমরা সনাক্ত করেছি সূর্য ও সৌরপরিবার, সূর্যের মত অজস্র তারা নিয়ে গঠিত আকাশগঙ্গা (milky way) ছায়াপথ (galaxy)। আকাশগঙ্গা দশ হাজার কোটি তারা (star), অজস্র মহাজাগতিক গ্যাস ও ধূলিময় স্থান, নেবুলা (nebula) বা জায়মান নক্ষত্রের অঞ্চল, গ্রহ, ধূমকেতু অন্ধকার পদার্থ (dark matter) ও বিশাল শূন্য (void) নিয়ে গঠিত যা সমস্ত একই কল্পিত মহাকর্ষকেন্দ্রের বন্ধনে আবদ্ধ যে কেন্দ্রটি ধনুরাশিতে (Sagiittarius constellation) অবস্থিত। এর ব্যাস এক লক্ষ আলোকবর্ষ এবং উপাক্ষ (minor axis) ১০০০০ আলোকবর্ষ। আকৃতি পরস্পরের উপর উবুর করা একজোড়া উপবৃত্তাকার প্লেটের মত। অনুমান করেছি পৃথিবীর উভয় গোলার্ধ থেকে পর্যবেক্ষণের সমন্বয় (simulation) করে। বিভিন্ন আয়তন আকৃতির ৪০ টি ছায়াপথ নিয়ে গঠিত স্থানীয় দল (Local Group) নামক ছায়াপথগুচ্ছ (Cluster of galaxies) যার অন্তর্গত আমাদের আকাশগঙ্গা (Milky Way)। কয়েকটি ছায়াপথগুচ্ছ (galaxy cluster) নিয়ে গঠিত হয় একটি ছায়াপথ অধিগুচ্ছ (super-cluster of galaxies), মধ্য মধ্যে বিপুল শূন্য (huge void) দ্বারা পৃথককৃত অসংখ্য ছায়াপথ-অধিগুচ্ছের বহুধাবিস্তৃত বুনটজাল (extended web-like network) এই মহাবিশ্ব (Universe)। যেখানে নূন্যতম ২২৫০০ সূর্যের অভ্যন্তরে প্রায় ১৩ লক্ষ পৃথিবীর জায়গা হতে পারে, সূর্য আছে আকশগঙ্গার কেন্দ্র থেকে ২৭০০০ আলোকবর্ষ দূরে, সূর্যের কাছাকাছি তারাগুলি গড়ে পরস্পর থেকে ৪ আলোকবর্ষ দূরে রয়েছে। আজ সূর্যের ব্যাস ১৪ লক্ষ কিলোমিটার। আজ থেকে ৫০০ কোটি বছর পরে সূর্য সাদা বামনে পরিণত হলে তার ব্যাস হবে ১৪০০০ কিলোমিটার। কিন্তু শূন্য প্রসারিত হতে হতে কত বড় হবে তা ধারণার বাইরে। কারণ সেই আদিম বিন্দু ১৩৮০ কোটি বছর বছর ধরে বেলুনের মত ফুলেই চলেছে , বিশ্বের সামগ্রিক আয়তন ক্রমবর্ধমান, বিশ্বপ্রসারণের গড় বেগ প্রতি সেকেন্ডে প্রতি মেগাপার্সেক স্থানে ৭২ km.।\nবিজ্ঞানীরা বারবার পরীক্ষা করে দেখেছেন কোন আলোক উৎস যদি বর্ণালীবীক্ষণ থেকে দূরে সরে যেতে থাকে তাহলে বর্ণালীটা লালের দিকে সরে যায়। আবার আলোর উৎস যদি যন্ত্রের দিকে এগিয়ে আসে ত বর্ণালী বেগুনীর দিকে সরে যায়। লালসরণ বা বেগুনীসরণ পরিমাপ করে অঙ্ক কষে বলে দেওয়া যায় আলোর উৎস কত বেগে এগিয়ে যাচ্ছে অথবা পেছিয়ে যাচ্ছে। প্রতিটি গ্যালাক্সিগুচ্ছ থেকে যে বিকিরণ পৃথিবীর দিকে আসছে তা সব ঐ লালের দিকে সরে যেতে চায়। তার অর্থ মহাকাশের প্রতিটি নক্ষত্র বা ছায়াপথ, সৌরমন্ডল তথা আমাদের গ্যালাক্সি থেকে দূরে সরে যাচ্ছে। আমাদের সবচেয়ে কাছে যে গ্যালাক্সিগুচ্ছ আছে যা প্রায় চারকোটি আলোকবর্ষ দূরে (অ্যান্ড্রোমিডা নীহারিকা বা গ্যালাক্সি) তার অপসারনের বেগ প্রতি সেকেন্ডে ১২০০ কিমি। আরো অদ্ভূত কথা যে যত দূরে সে তত জোরে পিছিয়ে যাচ্ছে। ষাটের দশক থেকে আমাদের পর্যবেক্ষনযোগ্য মহাকাশের শেষ প্রান্তের দিকে কতকগুলি অতিকায় ভারী বস্তু আবিষ্কার হওয়া শুরু হল যারা অতি তীব্র মাত্রায় আলোকতরঙ্গ, রেডিওতরঙ্গ ইত্যদি বিকিরণ করে , যেগুলি দানব তারকার চেয়েও লক্ষ লক্ষ গুন ভারী। সহস্র সুভারনোভার অবিছিন্ন ধারাবাহিক বিস্ফোরণের শক্তির চেয়েও এদের শক্তি নিঃসরণের হার বেশি। এদের নাম দেওয়া হল কোয়াসার (quasar = quasi-stellar objects)। পৃথিবীর সাপেক্ষে এদের পশ্চাদপসরণের গতিবেগ দেখা গেল শূন্যে আলো গতিবেগের অর্ধেকের বেশি। বিতর্কিত কোনটির জন্য আলোর বেগের ৯০% এর কাছাকাছি।\nমহাকর্ষের নিয়ম হল সমস্ত বস্তুপরস্পরকে তাদের কেন্দ্র সংযোজক সরলরেখা বরাবর আকর্ষণ করে। আইনস্টাইনের সাধারণ আপেক্ষিকতা (general theory of relativity) তত্ত্বে এই ধারনাকে সংশোধন করে বলা হয়—শুধুপদার্থ (matter) দ্বারা গঠিত বস্তুসমূহই (objects) অভিকর্ষের কবলে পড়ে তা নয়, শক্তি (energy) দ্বারা গঠিত শক্তিকণা (energy particles or quanta , e.g., photons) ও অভিকর্ষের কবলে পড়ে। যে বস্তুর ভর যত বেশী তার মহাকর্ষ তত বেশী। আর অতি বিশাল ভরসম্পন্ন অর্থাৎ বেশী মহাকর্ষশক্তিসম্পন্ন বস্তুর কাছ দিয়ে যাওয়ার সময় আলোকরশ্মি বা যে কোন বিকীর্ণ শক্তিকে অনুধাবনযোগ্যভাবেই তার মহাকর্ষের কবলে পড়তে দেখা যায়। আলোকরশ্মি যে কোন বস্তুর মত , কোন বিশাল ভরের বস্তুযেমন সূর্য বা অন্য কোন তারার অভিকর্ষক্ষেত্রে (gravitational field) আলোর গতিপথ বেঁকে যায়। অতি বিশাল তারার শেষ পরিণতি কৃষ্ণবিবর (black hole) যেখানে ভরের ঘনত্ব অসীম, অকল্পনীয় তার মহাকর্ষ এত বেশী যে শুধুপদার্থকণা নয়, শক্তিকণাও তার মধ্যে আকর্ষিত হয়ে শোষিত হয়। যেন আলোর ভর আছে ; চলার পথে সে মহাকর্ষীয় টান অনুভব করে। নিউটনের মহাকর্ষ সূত্রে হিসাবনিকাশ পাওয়া গেছে; মহাকর্ষর মান ও অভিমুখ পাওয়া গেছে ; কিন্তু মূল ধারণাটা নয় , অভিকর্ষ কি ও কেন জানা যায় নি । কাউকে টানতে হলে দড়ি দিয়ে বাঁধা প্রয়োজন, অথবা হাত দিয়ে ধরা প্রয়োজন। শূন্যে গতিশীল পৃথিবী সূর্যের আকর্ষণ এর দরুন সূর্যকেন্দ্রিক একটি পথে গতিময় থাকতে বাধ্য, কিন্তুমহাশূন্যে সূর্য কেমন করে বিনা ল্যাসোয় পৃথিবীকে টানছে? কেনই বা টানছে ? এর উত্তর বিগ ব্যাং এ যে শূন্য সৃষ্টি হয়েছে সেটা নিছক ত্রিমাত্রিক শূন্যস্থান (void or space) নয় তা আসলে স্থানকাল সম্পৃক্তি (space-time continuum)। মহাকর্ষের নিয়ম যেটাকে বলছি সেটা বস্তুত চতুর্মাত্রিক বিশ্বব্যাপারের—স্থানকাল সম্পৃক্তির এক ব্যঞ্জনা। আইনস্টাইন বললেন, এটা কোন টানাটানির ব্যপার নয়, সূর্য পৃথিবীকে টানছে বলে পৃথিবী ক্রমাগত তাকে প্রদক্ষিন করে চলেছে, এ ধারণা সম্পূর্ণ ধারণা নয়। আসলে সূর্যের ভর তার সন্নিকটস্থ স্থানকালসম্পৃক্তিকে বাঁকিয়ে দিচ্ছে; আর সেই বঙ্কিম মহাশূন্যে পৃথিবীর ঐভাবে চলাছাড়া গত্যন্তর নেই। অন্য কোন নক্ষত্র থেকে আসা আলো সূর্যের পাশ দিয়ে যাওয়ার সময় বেঁকে যায়, তার মূল অর্থ মহাকাশই এখানে বঙ্কিম। মহাকাশে যেখানেই নক্ষত্র বা গ্যালাক্সি আছে সেখানে মহাকাশ একটুতুবড়েছে বা টোল খেয়েছে। এখানে মহাকাশ শুধু স্থানবাচক মহাশূন্য নয়, স্থানকাল সম্পৃক্তি (space-time continuum)। মহাকাশের ত উপর নিচ নেই, তাই তুবড়েছে বা টোল খেয়েছে না বলে ফুলে উঠছে বললেও চলে, মহাকাশের গালে ব্রণ উঠেছে। মহাশূন্যে যেখানে কৃষ্ণবিবর রয়েছে সেখানে আকাশ এত বেশী টোল খেয়েছে যে কৃষ্ণবিবর থেকে তীব্রবেগসম্পন্ন যে আলোক কণা তাও বেরিয়ে আসতে পারে না সেখানে যা এসে পড়ে সবই তার মধ্যে পড়ে যায়।\nকিন্তু বিশ্বের সমস্ত বস্তুমহাকাশের গালে ওঠা সমস্ত ব্রণ পৃথিবী থেকে ক্রমাগত দূরে সরে যায় কেন? পৃথিবী থেকে তাদের পশ্চাদপসরণের বেগ, পৃথিবী থেকে তাদের দূরত্বের আনুপাতিক মনে হয়? এমন নয় যে তুবড়ীর আলোর ফুলকির মত যে যেদিকে ইচ্ছে ছুটে যায়। তুলনা করতে হবে বেলুনের সঙ্গে। যদি একটি গোলকাকার বেলুন এর গায়ে অসংখ্য ফুটকি আঁকা থাকে, বেলুনটি ফোলালে ফুটকিগুলো পরস্পর থেকে দূরে সরে যাবে। বিগব্যাং এর ১০-১২ সেকেন্ড পরের সেই ফুটবলটি যেন গোলকাকার বেলুন। কোন অলক্ষ্য বংশীবাদক ফুঁ দিয়ে ঐ বেলুনটাকে ফোলাচ্ছেন। আজ তার গায়ে মোটামুটি সমদূরত্বে ইতস্তত বিক্ষিপ্ত অসংখ্য গ্যালাক্সির ফুটকি। যে কোন বিন্দু থেকেই মনে হবে অন্যরা তাকেই কেন্দ্রে রেখে যেন দূরে সরে যাচ্ছে। আসলে কেউ রাগ করে দূরে সরে যাচ্ছে না, যে বেলুনের গায়ে তাদের আঁকা হয়েছে সেই তলটাই আয়তনে বাড়ছে বলে এমনটা মনে হয়েছে। গ্যালাক্সিসমূহের মধ্যবর্তী শূন্যস্থানটাই প্রসারিত হচ্ছে। অথচ মহাব্যোমের এই প্রসারণে প্রত্যেক গ্যালাক্সি থেকে মনে হয় মহাব্যোমে আছি আমি আর ওরা। আমি কেন্দ্রবিন্দুতে স্থির আর ওরা দূরে সরে যাচ্ছে। আসলে কেউ সরছে না নিজে নিজে, বেলুন ফোলার মতন বিশ্বটা ফুলে যাচ্ছে। বিগ ব্যাং এর ১০-১২ সেকেন্ড পরের মহাজাগতিক অন্ড (cosmic egg) আজ এত ফুলেছে যে আকাশগঙ্গা ছায়াপথ ১ লক্ষ আলোকবর্ষ দৈর্ঘ্যের, স্থানীয় দল নামক ছায়াপথগুচ্ছটি ১ কোটি আলোকবর্ষ দৈর্ঘ্যের ,আর আমাদের ১৩৭০ কোটি (13.7 billion) আলোকবর্ষ দূরেও জগৎ আছে। কিন্তু উপমা কালিদাসস্য হয় নি। বেলুনের প্রতিটি বিন্দুর মনে হবে অন্য বিন্দুগুলি তাদের থেকে সকলে সমান বেগে দূরে সরে যাচ্ছে, বেলুনের তল সর্বত্র একই হারে বাড়ছে, ফলে কাছে থাক আর দূরে থাক অন্যান্যদের দূরে সরে যাওয়ার বেগ একই মনে হবে। কিন্তু পরীক্ষায় দেখা যায় যে যত দূরে সে তত জোরে পিছু হটছে, মহাজাগতিক ধর্ম অনুসারে সবাই বোধ হয় তাই দেখছে। উপমা কেন মিলল না? প্রথম কারণ হতে পারে, আমরা যে ত্রিমাত্রিক বেলুনের উদাহরণ নিয়েছি চতুর্মাত্রিক স্থানকালসম্পৃক্তির আকাশে বা ব্যোমে সেটা মেলে নি, মেলার কথাও নয়।\nবিশ্বের প্রতিটি বস্তু অপরের তুলনায় গতিশীল। পৃথিবী এই মুহূর্তে মহাকাশের যেখানে আছে পরের মুহূর্তে অন্যখানে সরে গেছে। পৃথিবী সূর্যকেন্দ্রিক কক্ষপথে পরিক্রমণ করছে সেকেন্ডে ৩০ কিমি বেগে। আবার সূর্য সৌরমণ্ডলকে নিয়ে আকাশগঙ্গার কেন্দ্রকে (যেটি Sagittarius constellation বা ধনু রাশিতে অবস্থিত।) পরিক্রমণ করছে সেকেন্ডে ২৬০ কিমি বেগে। ছায়াপথের আজ যেখানে সূর্য আছে সেখানে ফিরে আসতে সূর্যের মোটামুটি সময় লাগার কথা ২৫ কোটি বছর, যা হল ১ ছায়াপথবর্ষ (galactic year)। কিন্তু ৩৬০০ ঘনকোনে একটি পূর্ণঘূর্ণন হয়েও মহাকাশের সে জায়গায় আর ফিরে আসছে না, কারণ মহাকাশে বা ব্রহ্মান্ডে (universe, the cosmic sphere) আমাদের গ্যালাক্সি তখন অনেক দূরে চলে যাবে, যেহেতু প্রতি সেকেন্ডে বিশ্ব বেড়ে চলেছে এবং ছায়াপথগুলি পরস্পর থেকে ১৫০০০০ কিলোমিটার প্রতি সেকেন্ড বেগে তফাৎ হয়ে যাচ্ছে।\nসাধারণ আপেক্ষিকতাবাদে মহাশূন্য প্রকৃতপক্ষে স্থানকালসম্পৃক্তি। আর আমাদের অভিজ্ঞতায় ত্রিমাত্রিক স্থান বা দেশ তিনদিকেই প্রসারিত হচ্ছে। কাল একটি মাত্রা ,তা শর এর মত একমুখী। কেউ কেউ অনুমান করেন সৃষ্টিমুহূর্ত অর্থাৎ ০ সেকেন্ড থেকে ১০-৪৩ সেকেন্ড পর অবধি চার প্রকার মৌলিক বল বা ক্ষেত্র (fundamental force & fields) একাকার হয়ে একটিমাত্র ক্ষেত্র (unified field) ছিল। চারটি মৌলিক বল হল মহাকর্ষ বল, তড়িৎচুম্বকীয় বল, সবল মিথষ্ক্রিয়াক্ষেত্র বল ও দুর্বল মিথষ্ক্রিয়াক্ষেত্র বল (gravitational force or corresponding field, electromagnetic field & force, strong interactional field and corresponding force, weak interactional field and force)। আদিতে সব বলই প্রতিসাম্যর (isotropy) দরুণ একটি অতিবল (unified force = grand force) রূপে ছিল। পদার্থকণা ও শক্তিকণা ইত্যাদির কোন পৃথক অস্তিত্ব ছিল না। মহাবিস্ফোরণের ১০-৩০ সেকেন্ড পরে সিংগুলারিটি নষ্ট হয়ে কণার আবির্ভাব, এবং অজস্র পরিমাণ অবিরত শক্তির বিকিরন। উদয় হল (force field) ইলেক্ট্রোউইক ফোর্স (gravitational and electroweak force field)। ইলেকট্রোউইক বল ও মহাকর্ষ বল এক হয়ে ছিল কিনা এখনো নিশ্চিত নয়। ১০-১২ সেকেন্ড এর মধ্যে প্রতিসাম্য ভেঙ্গে electroweak force দশান্তরে তড়িৎচুম্বকীয় ও দুর্বল মিথষ্ক্রিয়া বলে বিছিন্ন হয় (electromagnetic & weak interactional force)। বিকিরণ ও ভর তাপগতীয় সমসত্ত্বতা (thermodynamic homogeneity) থেকে বিচ্ছিন্ন হয়। বিগব্যাং এর ১০-৬ সেকেন্ড পরে প্রোটন নিউট্রন ইত্যদি আদি কনা সৃষ্টি হয়। সবলমিথষ্ক্রিয়া (strong interaction)-র প্রাদুর্ভাব হয় আরো আগে। এক সেকেন্ড পরে অন্য কণাদের সঙ্গে জড়িয়ে থাকা নিউট্রিনো আলাদা হল। ১০০০ কোটি বছরে তৈরী হতে শুরু হল কোয়াসার, পালসার. ছায়াপথ, নক্ষত্ররাজি। এখন থেকে ৫০০ কোটি বছর আগে সূর্যের উৎপত্তি, ৪৬০ কোটি বছর আগে পৃথিবীর।\n« জোয়ানের রক্তে কমলো বয়স\nস্বপ্ন উস্কে দিল গুগল্ গ্লাস »\nবিভাগ: অঙ্ক নিয়ে ভাবনা, ক্লাশরুম (2015-01-28)


বরিশাল শের-ই বাংলা মেডিকেলে বিশুদ্ধ পানির সংকট - barisal news and entertainment 24x7 - barisallive24.com\nবরিশাল শের-ই বাংলা মেডিকেলে বিশুদ্ধ পানির সংকট\nজুন ১২ ২০১৭, ২০:৫৩\n১৯৬৮ সালে প্রতিষ্ঠিত ৫শ’ শয্যা বিশিষ্ট শের-ই বাংলা মেডিকেলে কলেজ হাসপাতাল বরিশাল সহ দক্ষিণাঞ্চলের কোটি মানুষের আধুনিক চিকিৎসার ভরসাস্থল। প্রতিদিন হাসপাতালের ২৭টি আন্তঃওয়ার্ডে গড়ে রোগী ভর্তি থাকে দেড় হাজারেরও বেশী। রোগীর পরিচর্যার জন্য গড়ে স্বজন থাকে আরো প্রায় ৬ হাজার। এছাড়া বর্হিবিভাগ গুলোতেও প্রতিদিন চিকিৎসা সেবা নেয় আরো অন্তত ৬ হাজার রোগী। বিপুল সংখ্যক রোগী ও তাদের স্বজনদের দৈনন্দিন ব্যবহার্য্য ও খাবার পানির চাহিদা মেটাতে পারছেনা কর্তৃপক্ষ।\nরোগীর স্বজন রিমা বেগম ও বিলকিস বেগম জানিয়েছেন, কর্তৃপক্ষ যতটুকু পানি দিচ্ছে, তার মধ্যে ময়লা-দুর্গন্ধ। ওই পানি মুখে নেয়ার উপায় নেই। আবার সার্বক্ষণিক পানিও থাকেনা হাসপাতালে। অনেক সময় টয়লেটে ব্যবহার করার পানিও পাওয়া যায়না হাসপাতালের সরবরাহ পানির লাইনে।\nতাই হাসপাতাল চত্ত্বরে স্থাপন করা টিউবওয়েলই রোগী ও তাদের স্বজনদের সুপেয় এবং ব্যবহার্য পানির একমাত্র ভরসা। কিন্তু সমস্যা হচ্ছে, এতবড় হাসপাতালের হাজার হাজার রোগী ও স্বজনদের বিশুদ্ধ পানির জন্য সচল টিউবওয়েল রয়েছে মাত্র একটি। এ কারণে দিনরাত সব সময়ে একমাত্র টিউবওয়েলে পানি নিতে দির্ঘ লাইন পড়ে রোগীর স্বজনদের। অনেক সময় আগে-পরে পানি নেয়া নিয়ে রোগীর স্বজনদের মধ্যে ঝগড়া, এমনকি মারামারির ঘটনাও ঘটছে। এক কথায় পানি নিয়ে কাড়াকাড়ির চিত্র প্রতিদিন।\nরোগীর স্বজন মো. সুলায়মান জানান, যে টিউবয়েলটি সচল রয়েছে, সেটি দিয়েও তেমন পানি উঠছেনা। সেটি চেপে পানি উঠাতে প্রচুর কষ্ট হচ্ছে তাদের।\nআব্দুর রহিম নামে আরেক রোগীর\nস্বজনের অভিযোগ, একমাত্র টিউবওয়েলে ভীড় দেখে অনেকে হাসপাতালের চতুর্থ শ্রেণির স্টাফ কোয়ার্টারের টিউবওয়েলে পানি আনতে যায়। কিন্তু কোয়ার্টারে পানি আনতে গেলে সেখানকার বাসিন্দাদের হাতে নাজেহাল হতে হয় বলে তার অভিযোগ।\nসুপেয় পানি সংকটের কথা স্বীকার করেছেন হাসপাতালের পরিচালক ডা. এসএম সিরাজুল ইসলামও। তিনি বলেন, রোগীর খাবার পানির চাহিদা মেটানোর জন্য হাসপাতাল চত্ত্বরে ৪টি টিউবওয়েল রয়েছে। কিন্তু ৩টি টিউবওয়েল অকেজো। একমাত্র সচল টিউবওয়েলে রোগী ও তাদের স্বজনদের পানির চাহিদা মিটছেনা।\nসচল টিউবয়েল থেকে বৈদ্যুতিক মর্টারের মাধ্যমে পানি উত্তোলন করে একটি রিজার্ভ ট্যাংকিতে রেখে সেখান থেকে টেপ কল দিয়ে রোগী ও স্বজনদের বিশুদ্ধ পানির চাহিদা মেটানোর কথা বলে হাসপাতালের পরিচালক। এ বিষয়ে কার্যকর পদক্ষেপ নিতে গণপূর্ত বিভাগকে অনুরোধ করেছেন বলেও পারিচালক জানিয়েছেন।\nহাসপাতাল ব্যবস্থাপনার দায়িত্বে থাকা গণপূর্ত বিভাগের নির্বাহী প্রকৌশলী মো. ওসমান গনি বলেন, গ্রীষ্ম মৌসুমে পানির স্তর নিচে নেমে যাওয়ায় অনেক টিউবওয়েলে পানি উঠছেনা। এ অবস্থায় নতুন টিউবওয়েল স্থাপন করা হলেও সমস্যার সমাধান হবেনা। হাসপাতালের পরিচালকের সাথে আলোচনা মাধ্যমে রোগীদের সুপেয় পানি সংকটের সমাধান করার উদ্যোগ নেয়া হয়েছে। দ্রুত সময়ের মধ্যে এই সমস্যার সমাধান হবে বলে তিনি প্রতিশ্রুতি দিয়েছেন।\nমেডিকেল চত্ত্বরে ৪টি টিউবওয়েল থাকলেও পানির স্থর নিচে নেমে যাওয়ায় ৩টি টিউবওয়েল থেকে পানি উঠছেনা। এ কারনে একটি টিউবওয়েল থেকে বিশুদ্ধ পানি নিতে রোগী ও তাদের স্বজনদের কাড়াকাড়ি-হুড়োহুড়ি নিত্যদিনের চিত্র শের-ই বাংলা মেডিকেল কলেজ হাসপাতাল চত্ত্বরে।


চাঁপাইনবাবগঞ্জে জঙ্গী আস্তানায় র‌্যাবের অভিযান \_ ৩ জেএমবি সদস্য নিহত \_ অস্ত্র-বোমা ও সরঞ্জাম উদ্ধার | চাঁপাই দর্পণ\nচাঁপাইনবাবগঞ্জে জঙ্গী আস্তানায় র‌্যাবের অভিযান \_ ৩ জেএমবি সদস্য নিহত \_ অস্ত্র-বোমা ও সরঞ্জাম উদ্ধার\nস্টাফ রিপোর্টার \_ চাঁপাইনবাবগঞ্জ সদর উপজেলার সীমান্ত এলাকা চর আলাতুলিতে জঙ্গী আস্তানায় র‌্যাবের টানা ১০ ঘন্টার অভিযানে ৩ জেএমবি সদস্য নিহত হয়েছে। ঘটনাস্থল থেকে অস্ত্র, বোমা ও বোমা তৈরীর সরঞ্জাম উদ্ধার করা হয়েছে। জিজ্ঞাসাবাদের জন্য বাড়ির মালিকসহ ৩ জনকে আটক করা হয়েছে। অভিযান শেষে র‌্যাবের মিডিয়া উইংয়ের পরিচালক মুফতি মাহমুদ প্রেস ব্রিফিং’র মাধ্যমে জানান, ঢাকায় জঙ্গীদের গ্রেফতারের পর তাদের দেয়া তথ্যের ভিত্তিতে গত সোমবার দিবাগত রাত ৩টার দিকে চরের একটি বাড়ীতে র‌্যাব-৫ এর একটি দল অভিযান চালায়। অভিযানে জঙ্গীদের আত্মসমর্পণ করতে বলায় তারা কোন প্রকার সাড়া না দিয়ে প্রথমে গুলি ও গ্রেনেড ধরনের কিছুর বিস্ফোরন ঘটায়। জবাবে র‌্যাবও পাল্টা গুলি চালায় ও পুরনায় তাদের আত্মসমর্পণ করার আহবান জানায়। ভোর ৫টার দিকে বাড়ীটিতে বিস্ফোরন ঘটে এবং আগুন লাগে যায়। পরে ঘরে লাগা আগুন নিয়ন্ত্রনে আসে। এ ঘটনার পর থেকে বাড়িটিকে ঘিরে রাখা হয়। মঙ্গলবার সকাল ৮টার দিকে র‌্যাবের বোমা নিস্ক্রিয়কারী দল বাড়ির ভেতরে প্রবেশ করে তিনটি শক্তিশালী বোমা উদ্ধার করে এবং পরে তা নিস্ক্রিয় করে। পরে র‌্যাব সদস্যরা বাড়ির ভেতরে তল্লাসী চালিয়ে ২টি পিস্তল, ৭টি ডেটোলেটর, ১২টি পাওয়ার জেলসহ ৩ জঙ্গীর খন্ডবিখন্ড মৃতদেহ উদ্ধার করে। এঘটনায় মো. পাকুর আলীর ছেলে বাড়ির মালিক রাশিকুল, তার স্ত্রী নাজমা ও রাশিকুলের শ^শুর খোরশেদ আলমকে জিজ্ঞাসাবাদের জন্য আটক করা হয়েছে। রাসিকুলের বাড়ি গোদাগাড়ীর চর আষাড়িয়াদহ গ্রামে। প্রাথমিক জিজ্ঞাসাবাদে বাড়ির মালিক জানায়, প্রায় ১ মাস আগে দুই জন ব্যাক্তি পাখি পর্যবেক্ষনের জন্য চরের ভেতরের ওই বাড়িটি ভাড়া নিয়েছিলো। স্থানীয় সুত্র জানায়, গোদাগাড়ীর চর আষাড়িয়াদহ গ্রামের বাসিন্দা রাসিকুল চার বছর আগে চর আলাতুলীর দূর্গম চরে মধ্যচর গ্রামে বাড়ি তৈরী করেন। এরপর থেকে সেখানে স্ত্রী সন্তান নিয়ে বসবাস করতেন রাসিকুল। তারা তাদের জমি দেখাশুনা করতেন। নাটোরসহ বাইরের এলাকা হতে অনেক মানুষের যাওয়া-আসা করতো এই বাড়িতে। বাইরের লোকজনের যাতায়াতে স্থানীয়দের মাঝে সন্দেহ সৃষ্টি হলে স্থানীয়দের তারা জানায়, তারা একটি এনজিওর কাজে এখানে এসেছে এবং চর এলাকার বিদেশী পাখি শিকার করবে তারা। রাজশাহী র‌্যাব-৫-এর অধিনায়ক লে. কর্নেল মাহাবুব আলম এবিষয়ে বলেন, ‘যেহেতু তারা বাড়ির মালিক। তাই তাদের জিজ্ঞাসাবাদের জন্য আটক করা হয়েছে। তবে তারা জঙ্গিবাদের সঙ্গে সম্পৃক্ত কিনা-সেটি আমরা এখনো নিশ্চিত নয়। তাদের জিজ্ঞাসাবাদ করে বিষয়টি নিশ্চিত হওয়া যাবে।’ র‌্যাবের ওই কর্মকর্তা আরও বলেন, ‘এই জঙ্গি আস্তানায় কারা যাতায়াত করত, সেটি হয়তো বাড়ির মালিকসহ আটককৃতরা জানেন। এই কারণেই তাদের জিজ্ঞাসাবাদের জন্য আটক করা হয়েছে। আবার তারা নিজেরাও জঙ্গিবাদের সঙ্গে সম্পৃক্ত কিনা সেটিও খতিয়ে দেখা হচ্ছে।\nশিবগঞ্জে স্কাউটের দিনব্যাপী ওরিয়েন্টেশন কোর্স অনুষ্ঠিত


জানুয়ারী 13, 2019 ক্যান্ডলেস্টিক এনালাইসিস লেখক মনির ঘটক 35260 দর্শকরা\n১৮। সিরাজগঞ্জ – পানিতোয়া, ধানসিড়িঁর দই। আর্থিক সংকট বিশ্বের মুদ্রার মান কঠোর পরিবর্তনের দিকে ধাবিত করে।সঙ্কটের সময়ে, অন্যান্য মুদ্রার বিপরীতে yen সবচেয়ে শক্তিশালী হয়েছিলো।মার্কিন ডলারও না ইউরোও না, yen ট্রেডারদের জন্য সবচেয়ে নির্ভরযোগ্য মুদ্রা উপাদান হিসেবে প্রমানিত হয়েছিলো। এই ধরনের শক্তিশালী হওয়ার অন্যতম কারন হতে পারে যে ব্যবসায়ীদের প্রয়োজন আর্থিক বিশৃঙ্খলার অভান্তরে একটি নির্ভরযোগ্য স্থান।অন্যান্য বিশেষজ্ঞরা ব্যাখ্যা করেছে yen এর হারের ঊর্ধ্ব গতি ক্যারি ট্রেড চুক্তি প্রত্যাখ্যানের দ্বারা হয়েছে।সুতরাং, নিচে প্রধান আপনার ট্রেডিং প্ল্যান yen জোড়া সমূহের মুদ্রার পরিবর্তন দেওয়া আছে।\nদুবাইতে সিসকো কনফারেন্স সম্মেলনে, সিসকো পরবর্তী প্রজন্মের প্রযুক্তির একটি কল্পনাপ্রসূত জগতের একটি আভাস দিয়েছে, সংযুক্ত আরব আমিরাতের তার উদ্ভাবনের মধ্যে সাহসী হওয়ার জন্য। যদিও এই বছরের প্রথম দিকে লন্ডনে সিस्को লাইভ কনফারেন্সে প্রচুর পরিমাণে সময় ও শক্তি ঢেলেছিল, তবে সিসকো একটি বিশ্রামের সময় গ্রহণের কোন লক্ষণ দেখায়নি। জানুয়ারির শেষে লন্ডন ইভেন্টের পর, বিক্রেতার একটি বিশ্ব সফর কিছু হয়েছে, এবং মার্চ মাসে সিএসএল সংযুক্ত আরব আমিরাত এর জন্য দুবাই এর আটলান্টিস হোটেলে আসেন। সিএসএসকে সিম্ক্সের বিশাল আরও পড়ুন »\n‘যদি আপনার ট্রেডিং প্ল্যান পড়ত তাহলে এখন বেঁচে থাকত।’ আফসোসের সূর মাহমুদের কণ্ঠে। ৩.র্যা ফট ফাউন্ডেশন.(বটম/ সাইড):৭৫ মি মি\nআমি EurUsdতে Sell Signal for New Trend Entry পেলাম।\nমানুষের দৈহিক মাপের সাথে আপনার ট্রেডিং প্ল্যান ওজনের একটি সম্পর্ক রয়েছে। যদিও এটি যথেষ্ট, আসুন প্রবন্ধটি নিয়ে আলোচনা করা যাক।\nUSD/SGD চার্টটি অর্থনীতির বাজারে সিঙ্গাপুর ডলারের বিরুদ্ধে US ডলারের বর্তমান মূল্য নির্দেশ করে। কাজের শৃঙ্খলা অপেক্ষাকৃত বড় যেখানে হাত চেইন ব্লক ব্যবহার করা হয়, হাত চেইন অবাধে টানা জন্য যথেষ্ট। চেইন ব্লক প্রচেষ্টা সংরক্ষণ করতে উল্লম্বভাবে ব্যবহার করা হয়।\nআমি বলেছি আমিও জানি এই সেক্টরের ভবিষৎ নেই। মহারাজা রঞ্জিত সিংহের গালগল্পে প্রভাবিত হয়ে ঠাকুমা, যাঁর নাম ছিল অপূর্বময়ী, বাবার অমন নাম রেখেছিলেন । আমার বাবা রঞ্জিত রায়চৌধুরী জন্মেছিলেন বর্তমান পাকিস্তানের লাহোর শহরে, ১৯১২ সালে । পাঞ্জাবের মহারাজা রঞ্জিত সিংহ সম্প৩ই নভেম্বর ১৭৮০ । বাবাও জন্মেছিলেন ১৩ই নভেম্বর । ছয় ভাই আর এক বোনের মধ্যে বাবা ছিলেন তৃতীয় বা সেজ ভাই । অন্যান্য ভাইদের পোশাকি আর ডাক নাম দুটিই থাকলেও, বাবার ওই একটি নামই ছিল, রঞ্জিত । ঠাকুর্দার আদি নিবাস ছিল হুগলি জেলার উত্তরপাড়ায় । ১৭০৯ সালে উত্তরপাড়া শহরটির পত্তন করেছিলেন দাদুর পূর্বপুরুষ রত্নেশ্বর রায়চৌধুরী।\nEB-5 ভিসা পেতে একটি জেনুইন সরাসরি বিনিয়োগ ব্যবসা চয়ন সুবিধা কি? লাভ ও ক্ষতি ভারসাম্য বজায় রাখার উভয় বাজার থেকে প্রস্থান করার জন্য যখন\n5 মিনিট নতুন ২০২০ এর বাইনারি বিকল্পগুলির জন্য কৌশল - ফরেক্স ট্রেডিং শর্তাবলী দ্বারা সহজ বৈদেশিক মুদ্রার ট্রেডিং\n4.1। উত্তোলন যন্ত্রপাতি নির্মাণের জন্য নিরাপত্তা আপনার ট্রেডিং প্ল্যান পর্যবেক্ষণ সিস্টেম সামগ্রিক গঠন প্রকাশক ও সম্পাদক মো: রাসেল, ব্যবস্থাপনা সম্পাদক মো: সুজানুর রহমান সম্পাদক কর্তৃক জিএম টাওয়ার ৪র্থ তলা, ১৫০ গ্রীন রোড থেকে প্রকাশিত ও শামীম প্রিন্টি প্রেস ২১৮ ফকিরাপুল মতিঝিল থেকে মুদ্রিত।\nবিএনপি চেয়ারপারসনের গুলশান কার্যালয়ে আপনার ট্রেডিং প্ল্যান গতকাল তিন দফা বৈঠক হয়। প্রথমে বিকেল ৫টা থেকে রাত ৭টা পর্যন্ত হয় সর্বোচ্চ নীতিনির্ধারণী ফোরাম জাতীয় স্থায়ী কমিটির বৈঠক। এর পর ৭টা থেকে রাত সাড়ে ৮টা পর্যন্ত ২০ দলীয় জোটের বৈঠক। রাত সাড়ে ৮টা থেকে পৌনে ১১টা পর্যন্ত জাতীয় ঐক্যফ্রন্টের বৈঠক চলে। (খ) রাষ্ট্র ও সমাজজীবনের সর্বক্ষেত্রে গণতন্ত্রচর্চা নিরঙ্কুশ করা এবং রাষ্ট্র পরিচালনায় জনগণের অংশগ্রহণ নিশ্চিত করা\nএকটি bobo পুতুল, মূল ফ্রেম সঙ্গে পরীক্ষা। প্রথম 30 সেকেন্ড ভিডিও, যা শিশুদের দেখিয়েছে। বাকি দেখার ফলাফল। হুম! আমি এখন সব সময় কম লট এ ট্রেড ওপেন করি। কারন আমি জানি, বড় লট ব্যবহার করা আর নিজের পায়ে কুড়াল মারা আপনার ট্রেডিং প্ল্যান অনেক টা একই। তাই আমি আমার ট্রেডিং ব্রোকার 'GCI' এ ভালো প্রফিট করতে পারি। আমার ট্রেডিং ব্রোকার GCI একটি রেগুলেতেড ট্রেডিং ব্রকার। তাই আমি আমার বড় ক্যাপিটাল নিয়ে অনেক টা নিশিন্ত।\nশুরু করতে খুঁজছেন? একটি স্টক গবেষণা কিভাবে পড়ুন মন্ত্রী বলেন, আমাদের নির্বাচনী ইশতেহারে ভূমি ব্যবস্থাপনার আপনার ট্রেডিং প্ল্যান জটিলতা দূর করা এবং ব্যবহার পরিকল্পনার কথা বলা আছে। মাননীয় প্রধানমন্ত্রীর নেতৃত্বে আমরা সেইভাবেই কাজ করছি।


দিল্লিতে দিনদুপরে ক্যাশিয়ারকে খুন করে ব্যাঙ্ক ডাকাতি করে লুঠ তিন লাখ\nব্যাঙ্ক ডাকাতদের হাত থেকে নিরাপদ নয় রাজধানী দিল্লিও। শনিবার দুপুরে দিল্লির একটি ব্যাংকে মুখোশধারী ৬ জন ডাকাত... বিস্তারিত\nছত্তিশগড়ে প্রবীণ কংগ্রেস নেতা যোগ দিলেন বিজেপিতে\nরাফালে নিয়ে শাসক বিজেপি এবং প্রধানমন্ত্রীকে অনেকটা কোনঠাসা করলেও কংগ্রেস জোর ধাক্কা খেল বিজেপি শাসিত... বিস্তারিত\nগাজা উপত্যকায় ফের ইসরাইলি সেনাদের গুলি, হত ৬ ফিলিস্তিনি কিশোর\nআন্তর্জাতিক বাধাকে উপেক্ষা করে অবরুদ্ধ গাজা উপত্যকায় ইসরাইলি সেনাদের নির্বিচারে গুলি চালানো অব্যাহত রয়েছে।... বিস্তারিত\nমিশরকে জিতিয়ে গোলের রেকর্ডে সালাহ, আহত হয়ে ছাড়তে হল মাঠ\nআফ্রিকান নেশনস কাপে মিশরকে কৃতিত্বের সঙ্গে জেতালেন মুহাম্মদ সালাহ। তার পায়ের জাদুতে দুর্দান্ত জয় পেয়েছে মিশর।... বিস্তারিত\nরক্ত দেওয়ার অবশ্যই জেনে রাখা উচিত কিছু জরুরি তথ্য\nজীবদ্দশায় একজন মানুষ কতজন বাঁচানোর ক্ষমতা রাখেন? জেমস হ্যারিসন এমন এক ব্যক্তি যিনি একাই বাঁচিয়েছেন ২০ লাখ শিশুর... বিস্তারিত\nআফগানিস্তানে গত ৯ মাসে হতাহত ৮ হাজার: রাষ্ট্রসংঘ\nদশক ধরে আফগানিস্তানে অব্যাহত রয়েছে হিংসা। একদিকে যেমন তালিবান ও আফবান বাহিনীর সংঘর্ষ, অন্যদিকে আইএস জঙ্গীরাও... বিস্তারিত\nঅবশেষে ছাড়া পেলেন তুরস্কে আটক মার্কিন যাজক\nমার্কিন ধর্মযাজক অ্যান্ডু ব্রুনসনের মুক্তি দেওয়া নিয়ে তুরস্ক ও আমেরিকার মধ্যে এক সমঝোতা হয়েছে। তার... বিস্তারিত\nমাঠেই পিকে’কে সমকামী আখ্যা ভ্যালেন্সিয়া সমর্থকদের!\nভ্যালেন্সিয়া বনাম বার্সেলোনার লা লিগার ম্যাচ শুরু হওয়ার আগে জেরার্ড পিকেকে সমকামী বললেন ভ্যালেন্সিয়া... বিস্তারিত\nস্টেডিয়ামের মধ্যেই মন্দির! কারণটা জানলে অবশ্যই অবাক হবেন\nজীবনের যে কোনও ক্ষেত্রে ঈশ্বর বা আল্লার প্রতি ভক্তি প্রদর্শন করে থাকি আমরা! খেলোয়াড়রাও এর ব্যক্তিক্রম নন৷... বিস্তারিত\nমাঠে ঢুকে বিরাট কোহলিকে চুমু!\nচলতি ভারত-ওয়েস্ট ইন্ডিজের দ্বিতীয় টেস্ট ম্যাচের প্রথম দিন ঘটেছে এক মজার কাণ্ড। হায়দরাবাদের স্টেডিয়ামের... বিস্তারিত\nঅভিষেক টেস্টে শুরুতেই ছিটকে গেলেন এই ভারতীয় ক্রিকেটার\nঅভিষেকটা ঠিক মনের মতো হল না ভারতের পেসার শার্দুল ঠাকুরের। ওয়েস্ট ইন্ডিজের বিরুদ্ধে সিরিজের শেষ টেস্টে শেষ চার... বিস্তারিত\nগার্লফ্রেন্ডেকে খুশি করতে বা খুশিতে রাখতে অনেকেই অনেক কিছু করে থাকে। অনেক সময় আমরা সংবাদ মাধ্যমে শুনে থাকি... বিস্তারিত


নামখানাতে ফ্রি কোচিং সেন্টার চালু - Biswa Samachar Patrika\nHome/খবর/নামখানাতে ফ্রি কোচিং সেন্টার চালু\nবিশ্ব সমাচার, নামখানা: করোনা অতিমারিতে শিক্ষার প্রসারে এগিয়ে এল দক্ষিণ চন্দনপিড়ি বিবেকানন্দ ওয়েলফেয়ার সোসাইটি। তাদের তত্ত্বাবধানে সোমবার দক্ষিণ চন্দনপিড়ি ঘূর্ণিঝড় কেন্দ্রে ‘স্বামীজি ফ্রি কোচিং সেন্টার’ শুরু হল। প্রথম থেকে পঞ্চম শ্রেণি পর্যন্ত মোট ১৭০ জন ছাত্রছাত্রীকে নিয়ে পথ চলা শুরু হল। গ্রামের ২৭ জন অভিজ্ঞ শিক্ষক তাঁদের অমূল্য সময় দিয়ে এই ছাত্রছাত্রীদের শিক্ষা দান করবেন।\nএকটি অনাড়ম্বর অনুষ্ঠানের মাধ্যমে এই সেন্টারের উদ্বোধন হয়। অনুষ্ঠানে উপস্থিত ছিলেন রবীন্দ্রনাথ বেরা, বাঁশরীমোহন মণ্ডল, অজয় বর্মন, অতনু বেরা, অনুপ মাইতি, সঞ্চিতা মাইতি, সৌমেন আচার্য, অভিজিৎ বর্মন, প্রবীর পাল, প্রদীপ ওঝা, উষা মণ্ডল, কমলকৃষ্ণ মাইতি, ড. শান্তনু বেরা প্রমুখ।সোসাইটির সম্পাদক অধ্যাপক ড. শান্তনু বেরা বলেন, পড়ুয়াদের অভিভাবকদের অনুরোধে আমরা এই উদ্যোগ নিয়েছি।\nশিক্ষিত বেকার যুবক, যুবতী, অবসরপ্রাপ্ত শিক্ষিকাদের পাঠদানের জন্য অনুরোধ করা হয় এবং সবার সহযোগিতায় আজ এই সেন্টার চালু করা গেল। তিনি বলেন, সম্পূর্ণ কোভিড সতর্কতা নিয়ে ক্লাস চলবে। সোমবার থেকে শুক্রবার সকাল ১০টা থেকে ১২.৩০টা পর্যন্ত ক্লাস চলবে।\nগোলাপ দিয়ে ছাত্রছাত্রীদের সংবর্ধনা নামখানা কলেজে


নির্বাচনের আগে গুজব শনাক্তকারী সেল গঠন — বেনারনিউজ\nসামাজিক যোগাযোগ মাধ্যমে গুজব ছড়ানোর অভিযোগে অভিনয়শিল্পী নওশাবা আহমেদকে ৪ আগস্ট গ্রেপ্তার করে পুলিশ। ছবিটি ঢাকা থেকে ২০ আগস্ট তোলা।\nআসন্ন জাতীয় সংসদ নির্বাচন সামনে রেখে সামাজিক যোগাযোগ মাধ্যমে ভুয়া খবর ও গুজব প্রচার ঠেকাতে গুজব শনাক্তকারী সেল গঠন করেছে সরকার। এই সেল এ মাসের মধ্যেই কাজ শুরু করতে যাচ্ছে বলে মঙ্গলবার সাংবাদিকদের জানিয়েছেন তথ্য প্রতিমন্ত্রী তারানা হালিম।\nমঙ্গলবার সচিবালয়ে সিনিয়র তথ্য কর্মকর্তা ও নিরাপত্তা কর্মকর্তাদের নিয়ে বৈঠকের পর সাংবাদিকদের একথা বলেন প্রতিমন্ত্রী। ডিজিটাল নিরাপত্তা আইনে রাষ্ট্রপতি স্বাক্ষর করার একদিন পরই সরকারের পক্ষ থেকে এই তদারকি সেল গঠনের কথা জানানো হলো।\nসরকারি হিসাবে, বাংলাদেশে সক্রিয় ফেসবুক ব্যবহারকারীর সংখ্যা তিন কোটি ১০ লাখ। তাঁরা প্রায় সকলেই ভোটার। রাজনৈতিক বিশ্লেষকদের মতে, সামাজিক যোগাযোগ মাধ্যমে সকল বয়সের মানুষের উপস্থিতির কারণে নির্বাচনের আগে তা তদারকি করতে যাচ্ছে সরকার।\nতাঁদের মতে, একটি গুজব অথবা ভুয়া খবর ব্যাপক সমস্যা সৃষ্টি করতে পারে। তবে সামাজিক যোগাযোগ মাধ্যম গবেষকদের মতে, গুজব শনাক্তকারী সেল দিয়ে সামাজিক যোগাযোগ মাধ্যমে গুজব ঠেকানো সম্ভব নয়।\nতথ্য প্রতিমন্ত্রী তারানা হালিম সাংবাদিকদের বলেন, “আগামী নির্বাচনকে সামনে রেখে সামাজিক যোগাযোগ মাধ্যম ফেসবুকে গুজব শনাক্ত করতে নয় সদস্যের মনিটরিং সেল গঠন করেছে তথ্য মন্ত্রণালয়। এই মনিটরিং সেল এই মাসেই গুজব শনাক্ত করা শুরু করবে।”\nতিনি বলেন, তথ্য মন্ত্রণালয়ের অতিরিক্ত সচিব মো. মিজানুর রহমান এই কমিটির প্রধান।\nতারানা হালিমের সভাপতিত্বে অনুষ্ঠিত সভায় সেলের সদস্য ছাড়াও স্বরাষ্ট্র মন্ত্রণালয়ের দুই বিভাগের প্রতিনিধি, পুলিশ, বিভিন্ন গোয়েন্দা সংস্থা, বিটিআরসিসহ সংশ্লিষ্ট দপ্তরের প্রতিনিধিরা উপস্থিত ছিলেন।\nতারানা হালিম বলেন, “কোনো এলাকায় কোনো গুজব ফেসবুকসহ সোশ্যাল মিডিয়ায় পাওয়া গেলে ওই এলাকার সংশ্লিষ্ট থানার ওসিদের ঘটনাস্থলে পাঠানো হবে এবং তাঁরা পরিদর্শন করে মন্ত্রণালয়কে ওই গুজব সম্পর্কে তথ্য দেবেন।”\nতিনি আরও বলেন, “তথ্য যাচাই করতে গোয়েন্দাদের কাছ থেকেও তথ্য নেওয়া হবে। পরে তথ্য মন্ত্রণালয় থেকে বিটিআরসি’কে ওইসব পেইজ বন্ধ করার জন্য অনুরোধের পাশাপাশি গণমাধ্যমকেও জানানো হবে।”\nপ্রতিমন্ত্রী বলেন, “দেশ-বিদেশে প্রায় তিন’শ পেজ ব্যবহার করে সরকারবিরোধী প্রচারণা চালানো হচ্ছে। এসব প্রচারণায় নানা ধরনের গুজব ছড়ানো হচ্ছে।”\nপ্রতিমন্ত্রী বলেন, “এই সেলের কাজ হচ্ছে কোনটি গুজব সেটা শনাক্ত করে মিডিয়াকে অবহিত করা যে এটি গুজব। আমাদের মূল চ্যালেঞ্জ হচ্ছে, মিথ্যা বা অসত্য বা বানোয়াট তথ্য বা অতিরঞ্জন যেটির কারণে সাম্প্রদায়িক সম্প্রতি ক্ষুণ্ন হয়, রাষ্ট্রের নিরাপত্তা বিঘ্নিত এবং রাষ্ট্র বিব্রতকর অবস্থায় পড়ে যায় সেগুলো চিহ্নিত করা।”\nসামাজিক যোগাযোগ মাধ্যমে ছড়ানো গুজব ঠেকাতে গঠিত গুজব শনাক্তকারী সেল গোয়েন্দা সংস্থা, পুলিশের কাউন্টার টেররিজম ইউনিট, প্রধানমন্ত্রীর দপ্তরের একসেস টু ইনফরমেশনসহ সংশ্লিষ্ট সংস্থাগুলোর কাছ থেকে গুজব বিষয়ে প্রাথমিক তথ্য সংগ্রহ করবে।\nএরপর এই সেলের উদ্যোগে স্থানীয় পর্যায়ে থানার ভারপ্রাপ্ত কর্মকর্তাসহ আইনশৃঙ্খলা রক্ষাকারী বাহিনী দিয়ে সরেজমিনে পরিদর্শন করিয়ে ঘটনার বা তথ্যের সত্যতা নিশ্চিত হবে।\nযদি বিষয়টি গুজব হয়, সেলের পক্ষ থেকে তা দ্রুত মূলধারার গণমাধ্যমকে জানিয়ে দেওয়া হবে।\nতারানা হালিম বলেন, তাঁরা শুধু গুজব শনাক্ত করে তা দ্রুত জানিয়ে দেবেন; কোনো ‘পুলিশিং’ করবেন না। সংশ্লিষ্ট সংস্থাগুলো ঐক্যবদ্ধভাবেই এই কাজ করবে। গুরুত্ব বিবেচনায় দৈনিক বা সপ্তাহে গুজব শনাক্ত করে জানানো হবে।\nঅন্যদিকে পুলিশও সামাজিক যোগাযোগমাধ্যমকে কঠোর নজরদারির আওতায় আনতে কাজ করছে।\nপুলিশের প্রায় ১০০ ইউনিটকে এই কাজে যুক্ত করা হয়েছে। পুলিশ সদর দপ্তর বলছে, অনলাইন মাধ্যমে ‘জনশৃঙ্খলার জন্য হুমকি’ এমন যেকোনো বিষয়কে নজরদারির আওতায় আনতে কাজ চলছে।\nঢাকা বিশ্ববিদ্যালয় পলিটিক্যাল সায়েন্স বিভাগের শিক্ষক ড. শান্তনু মজুমদার বেনারকে বলেন, “নির্বাচনের সময় তারা যেন কোনো প্রকার গুজবের শিকার না হয়—এই চিন্তা থেকে সরকার নির্বাচনের আগে গুজব শনাক্তকারী সেল গঠন করে থাকতে পারে।”\nতিনি বলেন, “ডিজিটাল নিরাপত্তা আইনের মাধ্যমে সাইবার অপরাধীদের বিচার করা যাবে সেটা ঠিক। কিন্তু যদি কেউ কোনো গুজব প্রচার করে কোনো দাঙ্গা ঘটিয়ে ফেলে তার ফলাফল সরকারের জন্য মারাত্নক হতে পারে। তারা হয়তো এধরনের কোনো ঝুঁকি নিতে চায় না।”\nড. শান্তনু বলেন, “বিরোধীদল বলছে ডিজিটাল নিরাপত্তা আইন পাশ ও গুজব শনাক্তকারী সেল গঠনের উদ্দেশ্য হলো বিরোধীদল ও বিরুদ্ধ মত দমন করা। সরকারে সেই ইচ্ছা থাকতে পারে। তবে সেটা সুনির্দিষ্টভাবে তুলে ধরা দরকার।”\nতিনি বলেন, “তবে সামাজিক যোগাযোগ মাধ্যমে গুজব প্রচারের ফলাফল কী হতে পারে তা আমরা দেখছি। যুদ্ধাপরাধী সাঈদীকে চাঁদে দেখার গুজবকে কেন্দ্র করে পুরো উত্তরাঞ্চল উত্তাল হয়ে গিয়েছিল। রামুতে ইসলাম অবমাননার গুজব ছড়িয়ে বৌদ্ধদের মন্দির পোড়ানো হয়েছে। নাসিরনগরে ও রংপুরে একইভাবে হিন্দুদের বাড়িঘর পোড়ানো হয়েছে।”\nতাঁর মতে, “সুতরাং গুজব ঠেকানোর সেল প্রয়োজন। তবে সেটা যেন কোনভাবেই বিরোধীদল ও চিন্তার স্বাধীনতাকে দমন করতে ব্যবহার করা না হয়।”\nতথ্য প্রযুক্তি ও সামাজিক যোগাযোগ মাধ্যম গবেষক আবু সাঈদ খান বেনারকে বলেন, “অতীতে সোভিয়েত ইউনিয়ন এবং বর্তমানে চীন চেষ্টা করছে গুজব ও ভুয়া খবর বন্ধ করতে। তারাও পারছে না। আমি মনে করি না গুজব অথবা ভুয়া খবর বন্ধ করা সম্ভব।”\nতিনি বলেন, গুজব বিভিন্ন ধরনের হতে পারে—অর্থনৈতিক, রাজনৈতিক, সামাজিক, ব্যক্তিগত, প্রাতিষ্ঠানিক ও আরো অসংখ্য। আপনি কতটা তদারকি করবেন?” তিনি মনে করেন, “এই সেল সফল হবে না।”


চিন্তা নিষিদ্ধ, কণ্ঠ নিষিদ্ধ, রাজপথ নিষিদ্ধ…. | আমাদের বুধবার\n১৯ সেপ্টেম্বর, ২০১৯ | বৃহস্পতিবার\nHome » প্রচ্ছদ কথা » চিন্তা নিষিদ্ধ, কণ্ঠ নিষিদ্ধ, রাজপথ নিষিদ্ধ….\nচিন্তা নিষিদ্ধ, কণ্ঠ নিষিদ্ধ, রাজপথ নিষিদ্ধ….\nবিভাগঃ প্রচ্ছদ কথা, রাজনীতি এপ্রিল ১৮, ২০১৩\nরাজনৈতিক সমঝোতায় সরকারের অনীহার কারণে দেশে যখন সংঘাত–সহিংসতার পরিস্থিতি চরমে, জনমনে অনিশ্চয়তা আর শঙ্কার মাত্রা যখন সর্বোচ্চ সীমা অতিক্রম করেছে, তখন দেশের সর্বস্তরের মানুষ তো অবশ্যই, দেশ–বিদেশের নানা পর্যায় থেকে বলা হচ্ছে – নির্বাচনকেন্দ্রীক বিরোধ নিষ্পত্তি হলে সঙ্কটের সমাধান হবে। সবাই বলছেন, আগামী নির্বাচনকে কেন্দ্র করে যে জটিলতার সৃষ্টি করা হয়েছে, তা নিষ্পত্তি করা গেলে, পার্শ্বপ্রতিক্রিয়া হিসেবে যে সব উপসর্গ দেখা দিয়েছে এবং সঙ্কটকে আরো ঘনীভূত করছে, তা দূরীভূত হবে। কিন্তু প্রধানমন্ত্রী শেখ হাসিনা সাফ জানিয়ে দিয়েছেন, নির্বাচন তার সরকারের অধীনেই অনুষ্ঠিত হবে। তিনি এও বলেছেন, কোনো ফর্মূলায় গণতন্ত্র সুসংহত হবে না, এতে জটিলতা বাড়বে। এ কোনো নতুন কথা নয়, পুরনো অবস্থানে যে তিনি দৃঢ় রয়েছেন এটা তারই প্রতিফলন মাত্র। গভীর সঙ্কটে যখন দেশ, তখন আশা করা হয়েছিল যে, নির্বাচন একেবারেই সামনে চলে আসায় প্রধানমন্ত্রীর অবস্থান হয়তো কিছুটা নমনীয় হবে। কিন্তু নমনীয়তার বদলে আগের চেয়েও কঠিন ও কঠোর অবস্থান নিয়েছেন তিনি এবং তার সরকার। এতে সামগ্রিক পরিস্থিতি যে আরো ঘোলাটে হয়েছে এবং দিন দিন হচ্ছে তা সবাই বুঝতে পারছেন। বুঝতে পারছেন সঙ্কট কতোটা ভয়ঙ্কর রূপ নিয়েছে।\nতত্ত্বাবধায়ক সরকার ব্যবস্থা বাতিলের মধ্যদিয়ে এই সঙ্কটের সূচনা, সে কথা নতুন করে বলার প্রয়োজন নেই। যদিও সরকার ক্ষমতায় আসার প্রথমদিন থেকেই বিরোধী মত এবং পথ নিশ্চিহৃ করার জন্য যাবতীয় উদ্যোগ গ্রহণ করা হয়। তত্ত্বাবধায়ক সরকার ব্যবস্থা বাতিলের বিষয়টি যখন সরকারের দিক থেকে উত্থাপিত হয়েছিল এবং সরকার এ ব্যাপারে যখন চূড়ান্ত উদ্যোগ নেয়, এর পুরোটা সময় জুড়েই আওয়ামী লীগ বাদে অন্যরা সবাই এক বাক্যে বলেছিলেন, এতে সঙ্কট আরো ঘনীভূত হবে। এখন তাই হয়েছে। অথচ তত্ত্বাবধায়ক সরকারের দাবিতে এই আওয়ামী লীগই জামায়াতসহ অন্যান্য দলকে সঙ্গে নিয়ে আন্দোলন করেছিল এই বলে যে, তত্ত্বাবধায়ক সরকার ছাড়া এ দেশে নির্বাচন অবাধ, সুষ্ঠু এবং নিরপেক্ষ হতে পারে না। বর্তমান প্রধানমন্ত্রী বহুবার অতীত নির্বাচনগুলো ফলাফল নিয়ে ভোট ডাকাতি, সুক্ষ্ম কারচুপিসহ নানা অভিযোগ উত্থাপন করেছিলেন। অথচ প্রধানমন্ত্রী এখন বলছেন, তার সরকারের অধীনেই নির্বাচন অনুষ্ঠিত হবে। তাহলে পরিস্থিতির কি এমন উন্নয়ন হয়েছে যে, সরকারের অধীনে এবং জাতীয় সংসদ কার্যকরি থাকাকালীন সময় নির্বাচন অনুষ্ঠিত হলে, ওই নির্বাচনটি অবাধ এবং সুষ্ঠু হওয়া সম্ভব? প্রধানমন্ত্রী বলছেন, তার সরকারের সময় নির্বাচনগুলো অবাধ ও সুষ্ঠু হয়েছে। কটি নির্বাচন অনুষ্ঠিত হয়েছে এই সরকারের অধীনে? কতোটিতেই বা বিরোধী দল অংশগ্রহণ করেছে? দু’একটি উপনির্বাচন আর স্থানীয় সরকারের কয়েকটি নির্বাচন অনুষ্ঠানের সঙ্গে জাতীয় সংসদের নির্বাচন অনুষ্ঠান এক কথা হলো?\nপ্রধানমন্ত্রী এখন কথায় কথায় বলে থাকেন, পৃথিবীর অন্যান্য দেশে যেভাবে নির্বাচন অনুষ্ঠিত হয় সেভাবেই এদেশে নির্বাচন অনুষ্ঠিত হবে। বৃটেন–ভারতসহ ওই সব দেশে কি নির্বাচনকালীন বা নির্বাচনের আগে থেকেই প্রশাসনসহ পুরো নির্বাচনী প্রক্রিয়াকে দলীয়করণ করা হয়? সে দেশের সরকার কি আগে থেকেই আগামী নির্বাচনে জয়ী হওয়ার জন্য সমস্ত ব্যবস্থা পাকাপোক্ত করার নকশা মাথায় নিয়ে নির্বাচন অনুষ্ঠানের কথা বলে? সে সব দেশে কি দলীয় ক্যাডাররা প্রকাশ্যে অস্ত্র হাতে ঘুরে বেড়ায়? সে সব দেশে কি পুলিশসহ আইন–শৃঙ্খলা রক্ষাবাহিনীকে দলীয় ক্যাডার হিসেবে ব্যবহার করা হয়? সে সব দেশে কি নির্বাচনের আগে বিরোধী দলকে দমনের জন্য নিত্যনতুন কৌশল গ্রহণ করা হয়? সে সব দেশে কি নির্বাচনে জয়ী হওয়ার লক্ষ্যে এবং ক্ষমতাকে পাকাপোক্ত করার মানসে বিরোধী মত–পথ নিশ্চিহৃ করার জন্য বিরোধীদলের নেতাকর্মীদের ঢালাওভাবে গ্রেফতার করা হয়? সে সব দেশে কি নির্বাচনকে সাইড লাইন ইস্যু হিসেবে রাখার জন্য নিত্যনতুন কূটকৌশলের আশ্রয় নেয়া হয়? সব প্রশ্নের জবাবই হবে – না। এসব না–এর মধ্যে তাহলে কিভাবে সরকারের অধীনে একটি অবাধ এবং গ্রহণযোগ্য নির্বাচন হওয়া সম্ভব? এই সরকার কি নির্বাচন অনুষ্ঠান করার জন্য সবার কাছে গ্রহণযোগ্য? এর জবাবও – না।\nপাকিস্তানের অতীত নির্বাচনগুলো কোনো না কোনোভাবে বিতর্কিত হয়েছে। গণতন্ত্র না থাকলেও সেখানে নির্বাচনের প্রক্রিয়াটি মাঝে মাঝে সচল হয়। এমন একটি দেশে এবারে নির্বাচন অনুষ্ঠানের জন্য তত্ত্বাবধায়ক সরকার ব্যবস্থার বিধান রাখা হয়েছে। সে দেশের আগামী নির্বাচনটি অনুষ্ঠিত হবে তত্ত্বাবধায়ক সরকারের অধীনে। পাকিস্তান গণতন্ত্র প্রতিষ্ঠার প্রাণপন চেষ্টা করলেও,এ দেশটি চলে যেতে চায় পাকিস্তানের অতীত পরিস্থিতিতে।\nআর মাত্র কয়েক মাস পরেই দেশে নির্বাচন অনুষ্ঠিত হওয়ার কথা। স্বাভাবিক সময় হলে দেশে এখন নির্বাচনী উত্তাপ–উত্তেজনা বিদ্যমান থাকার কথা ছিল। কিন্তু তার বদলে আমরা ভিন্ন চিত্র দেখতে পাচ্ছি। প্রধান বিরোধীদল বিএনপির নেতৃত্বের মধ্যে এর প্রধান খালেদা জিয়া ছাড়া প্রায় সব নেতাই জেলে। সংবাদ সম্মেলন করার মতো নেতাও এখন আর বাইরে নেই। নানা মামলায় ভারপ্রাপ্ত মহাসচিবসহ প্রায় একশ নেতা এখন জেলে। তাদের জামিন আবেদন করা হলেও জামিন দেয়া হয়নি। অথচ আইনজ্ঞরা বলছেন, ঢালাওভাবে এই পদ্ধতিতে জামিন না দেয়া আইন এবং উচ্চ আদালতের নির্দেশনা লঙ্ঘন। তারা বলছেন, আইনেও ওই সব মামলা জামিনযোগ্য। আর অনেক নেতা আগে থেকেই জামিনে ছিলেন। কিন্তু তাদের জামিন দেয়া হলো না বরং অন্যসব নেতাদেরও গ্রেফতার করা হচ্ছে। এর আগে এক সঙ্গে গ্রেফতার এবং জেলে পাঠানো হয় ১৫২ জন নেতাকর্মীকে। সুষ্ঠু আইনি ব্যবস্থায় যাওয়ার বদলে সংবাদপত্রের প্রকাশনাও বন্ধ করা হয়েছে নানা কৌশলে। এমন এক দুঃসহ পরিস্থিতি বিদ্যমান রেখেও প্রধানমন্ত্রী কি করে বলবেন যে, দেশে নির্বাচনের পরিস্থিতি তারা বজায় রেখেছেন? কিভাবে তারা বলবেন, নির্বাচনের পূর্ব শর্ত হিসেবে সবার জন্য সমান সুযোগ অর্থাৎ লেভেল প্লেয়িং ফিল্ড বা সকলের জন্য সমান্তরাল অবস্থা রয়েছে? সমান সুযোগের বদলে উল্টো এখন এমন এক দুঃসহ এবং ভয়াবহ পরিস্থিতির সৃষ্টি করা হয়েছে, যাতে মনে হয় দেশে শুধুই আওয়ামী লীগ আর তার নেতৃত্বাধীন জোট রয়েছে মাত্র। দেশে আর কোনো দল নেই, মত নেই, ভিন্ন মত প্রকাশের কোনো পথ খোলা নেই।\nএকটি রাজনৈতিক ব্যবস্থায় বিরোধী দল সচল, সজীব এবং সক্রিয় না থাকলে সে ব্যবস্থায় ভারসাম্যহীনতার সৃষ্টি হয়। এই ভারসাম্যহীনতা যেকোনো সঙ্কটের জন্ম দিতে পারে। এই সঙ্কট দেশ, জাতির জন্য দীর্ঘমেয়াদে সীমাহীন এবং অপূরণীয় ক্ষতির কারণ হতে পারে। আর রাজনৈতিক ব্যবস্থাকে করে ফেলতে পারে পঙ্গু এবং স্থবির। নিশ্চয়ই দীর্ঘমেয়াদে ক্ষমতায় থাকার অবিলাশে এমন ক্ষতি ক্ষমতাসীনরা করবে না। তবে ইতোমধ্যে যা ক্ষতি হবার তা হয়েই গেছে। দেশে এখন বাক–ব্যক্তি ও রাজনৈতিক স্বাধীনতা সম্পূর্ণভাবে অনুপস্থিত। অথচ এই অবস্থা কারোই কাম্য ছিল না।\nযে রাজনৈতিক ব্যবস্থায় বিরোধী মত–পথ এবং দল থাকে না বা থাকতে দেয়া হয় না, সেখানে একটি নির্বাচন তো দূরের কথা, সব কিছুই বিপজ্জনক হয়ে পড়ে। কারণ, বিপক্ষের মত–পথ এখানে নিষিদ্ধ ও বাতিল হয়ে গেছে। যে রাজনৈতিক পরিবেশে স্বাধীন মতপ্রকাশ, মতের ভিন্নতার সংস্কৃতি নিষিদ্ধ, বিরোধী দল ও পক্ষ যেখানে সহ্য করা হয় না, সে ব্যবস্থা নির্বাচনের উপযোগী তো নয়ই, তা পুরোপুরি অগণতান্ত্রিক এবং স্বৈরাচারী। এমন এক অগণতান্ত্রিক এবং স্বৈরাচারী ব্যবস্থায় নির্বাচন কেন, কোনো কিছুই নিরাপদ নয়।।\nPrevious: মার্চ মাসের অনলাইন জরিপ\nNext: সাক্ষাৎকার – ড. ইফতেখারুজ্জামান


জিরে খেয়ে মেদ ঝরিয়ে শরীর করুন ঝরঝরে! | bangla.khobar24.com\nপ্রচ্ছদ / লাইফস্টাইল / জিরে খেয়ে মেদ ঝরিয়ে শরীর করুন ঝরঝরে!\nজিরে খেয়ে মেদ ঝরিয়ে শরীর করুন ঝরঝরে!\nin লাইফস্টাইল August 16, 2018\t17 Views\nঅনলাইন ডেস্ক :দেহের মেদ নিয়ে দুশ্চিন্তা করেন না এমন মানুষ খুঁজে পাওয়া যাবে না। যারা একটু ভারী স্বাস্থ্যের, তারা তো বটেই যারা শুকনো ধরণের তারাও যাতে মোটা না হয়ে যান সেজন্য চিন্তা করতে থাকেন। দেহে মেদ জমলে দেখতে যেমন বিশ্রী লাগে তেমনই তা স্বাস্থ্যের জন্য খারাপ। তাই এই মেদ দূর করার জন্য অনেকেই অনেক ধরণের চেষ্টা করে থাকেন। কিন্তু খুব সহজ সমাধান আপনার হাতের কাছেই রয়েছে।\nSadoughi University of Medical Science এর একটি গবেষণায় প্রমাণিত হয় খাবারে জিরার ব্যবহার আপনার দেহের ওজন কমাতে সক্ষম। Apiaceae গোত্রের এই আফ্রিকা, এশিয়া ও ল্যাটিন আমেরিকার রান্নায় বেশ ভালোই ব্যবহৃত হয়ে থাকে। এই গবেষণায় মহিলাদের দুটি দলের উপরে গবেষণা চালানো হয়। যেখানে একটি দলের মহিলাদের প্রতিদিন দুপুর ও রাতের খাবারে দইয়ে মেশানো হয় ৩ গ্রাম জিরা। এরপর দুটি দলকেই নিউট্রিসনিস্টের পরামর্শে এই জিরা মেশানো দইয়ের পাশাপাশি কম ক্যালোরির খাবার খেতে বলা হয়। এরপর দেখা যায়, জিরা মেশানো দই প্রাপ্ত দলটি ওজন কমিয়েছেন প্রায় ৪.৫ পাউন্ড ওজন। সেইসঙ্গে কোমরের আকার কমে এসেছে, বডি ম্যাস ইনডেক্স অনুযায়ী দেহের ওজন কমে এসেছে, ফ্যাট কমেছে এবং কোলেস্টেরলের মাত্রাও কমেছে।\nঅনেকের মনে হতে পারে, কেন এতো মশলা থাকতে জিরা দেহের ওজন কমাতে সহায়ক হবে? এর কারণ হিসেবে গবেষকগণ জানাচ্ছেন, অন্যান্য ঝাল ধরণের মশলার মতো জিরা অস্থায়ীভাবে দেহের মেটাবোলিক ক্ষমতা বাড়িয়ে দেয়। আমরা সকলেই জানি মেটাবোলিক ক্ষমতা বেড়ে গেলে এবং হজম ক্ষমতাও সঠিক থাকলে খাবার হজম হয়ে পুষ্টি দেহে শোষণ হতে সহায়তা হয় এবং দেহে মেদ জমতে পারে না। আর একারণেই জিরা আমাদের দেহে মেদ জমার হার কমায় ও আমাদের ওজন কমতে থাকে।\nআপনি যেকোনও খাবারের সঙ্গে জিরা এবং জিরার গুঁড়ো ব্যবহার করতে পারেন। প্রথম দিকে একটু স্বাদে সমস্যা হলেও পরবর্তীতে স্বাদ ঠিক হয়ে আসবে এবং সেই সঙ্গে আপনার দেহের মেদ কমা শুরু হবে। তাই চেষ্টা করে দেখুন। তবে জিরা সংক্রান্ত অন্যান্য সমস্যা থাকলে আপনার দেহে এই পদ্ধতি আপনার জন্য কতোটা সহায়ক তা জানতে ডাক্তারের সঙ্গে পরামর্শ করতে পারেন।\nগর্ভাবস্থায় যেসকল খাবার খেতে মানা\nজেনে নিন খেজুরের উপকারিকা\nভিটামিনের অভাবে শরীরে কী হতে পারে ?\nযেসব খাবারে শরীরের ক্লান্তি দূর হবে